title: জেরুজালেমের পুরনো শহর

text: জেরুজালেমের পুরনো শহর (, "Ha'Ir Ha'Atiqah", , "al-Balda al-Qadimah", , "Hin K'aghak' ") হল আধুনিক জেরুজালেম শহরের অভ্যন্তরে অবস্থিত ০.৯ বর্গ কিমি. (০.৩৫ বর্গ মাইল) আয়তন বিশিষ্ট দেয়ালঘেরা অঞ্চল। ১৮৬০ সালে মিশকেনট শানানিম নামক ইহুদি বসতি প্রতিষ্ঠিত হওয়ার আগ পর্যন্ত এই অঞ্চলটি নিয়েই জেরুজালেম শহর গঠিত ছিল। পুরনো শহরটি ধর্মীয়ভাবে গুরুত্বপূর্ণ বেশ কিছু স্থানের অবস্থানস্থল, যেমন মুসলিমদের কাছে ডোম অব দ্য রক ও আল-আকসা মসজিদ, ইহুদিদের কাছে টেম্পল মাউন্ট ও পশ্চিম দেয়াল এবং খ্রিষ্টানদের কাছে চার্চ অব দ্য হলি সেপালচার গুরুত্বপূর্ণ স্থান হিসেবে পরিগণিত হয়। ১৯৮১ সালে এই অঞ্চলটি ইউনেস্কোর বিশ্ব ঐতিহ্যবাহী স্থান হিসেবে তালিকাভুক্ত হয়।


title: জেরুসামেল লাইট রেল

text:
জেরুজালেম লাইট রেল (হিব্রু: הרכבת הקלה בירושלים, হা-রকেভেট হা-কাল দু-রাশালাইয়িম) হল জেরুজালেম শহরের একটি লাইট রেল ব্যবস্থা। বর্তমানে, একমাত্র রেড লাইন চালু রয়েছে , জেরুজালেম মধ্যে পরিকল্পনা কয়েকটি লাইট রেল লাইনের প্রথম
রেড লাইন নির্মাণ ২০০২ সালে শুরু হয় এবং ২০১০ সালে শেষ হয়, যখন পরীক্ষার সময় শুরু হয়। এটি সিটিপাস কনসোর্টিয়াম দ্বারা নির্মিত হয়েছিল, যার এটি পরিচালনার জন্য একটি ৩০-বছরের নিষেধাজ্ঞা রয়েছে। প্রকল্প জেরুজালেম কর্ডস সেতু নির্মাণ হিসেবে জেরুজালেমের চারপাশে অন্যান্য সংস্কার প্রকল্প প্রয়োজন।
প্রত্নতাত্ত্বিক অনুসন্ধান এবং প্রযুক্তিগত সমস্যাগুলির কারণে পুনরাবৃত্তি বিলম্বের পর, পরিষেবাটি শুরু হয় ১৯ আগস্ট, ২০১০ তারিখে বিনামূল্যে। এটি ১ ডিসেম্বর, ২০১১ তারিখে সম্পূর্ণরূপে কার্যকরী হয়ে ওঠে। ২৩ স্টেশন সহ লাইনটি ১৩.৯ কিলোমিটার (৮.৬ মাইল) দীর্ঘ ও। রেড লাইনের সম্প্রসারিত অংশ বর্তমানে নেভে ইয়াকোভের উত্তর উপকূলে এবং দক্ষিণপশ্চিমে হাদাস্হ ইয়ান কারম হাসপাতালের কাছে নির্মাণাধীন। ২০১৮ সালে নির্মান সম্পন্ন হলে, এই লাইন দৈর্ঘ্য ২২.৫ কিমি প্রসারিত হবে।


title: জেরুজালেমের পুরনো শহর

text: মুসলিম মহল্লা (, Hārat al-Muslimīn) হল চারটি মহল্লার মধ্যে সর্ববৃহৎ ও সবচেয়ে জনবহুল অংশ। এটি উত্তর পূর্ব কোণে অবস্থিত। পূর্বে সিংহ দরজা থেকে শুরু করে টেম্পল মাউন্টের উত্তর দেয়াল নিয়ে পশ্চিমে দামেস্ক পর্যন্ত এটি বিস্তৃত। ২০০৫ সালে এখানে ২২,০০০ জন বসবাস করত। অন্য তিনটি মহল্লার মত মুসলিম মহল্লাতেও ১৯২৯ এর দাঙ্গার আগ পর্যন্ত মুসলিমদের পাশাপাশি ইহুদি ও খ্রিষ্টানরা বসবাস করত। বর্তমানে এখানে বহু ইহুদি পরিবার বসবাস করে এবং এখানে কয়েকটি ইয়েশিভা রয়েছে। এর মধ্যে প্রধান হল আটেরেট কোহানিম।


title: জেরুজালেমের পুরনো শহর

text: প্রথাগতভাবে পুরনো শহরটি চারটি অসমান অংশে বিভক্ত। তবে বর্তমান অবস্থাটি ১৯ শতক থেকে চালু হয়েছে। বর্তমানে শহরটি মোটামোটিভাবে মুসলিম মহল্লা, খ্রিষ্টান মহল্লা, ইহুদি মহল্লা ও আর্মেনীয় মহল্লা নামক ভাগে বিভক্ত। ১৯৪৮ সালের আরব-ইসরায়েল যুদ্ধের পর পুরনো শহরটি জর্ডান কর্তৃক অধিকৃত হয় এবং এর ইহুদি বাসিন্দাদের উচ্ছেদ করা হয়। ১৯৬৭ সালে ছয়দিনের যুদ্ধে টেম্পল মাউন্টের উপর দুপক্ষের মধ্যে হাতাহাতি লড়াই হয়। এসময় ইসরায়েল পূর্ব জেরুজালেমের বাকি অংশসহ পুরনো শহর দখল করে নেয় এবং পশ্চিম অংশের সাথে একীভূত করে পুরো এলাকাকে ইসরায়েলের অন্তর্গত করে নেয়া হয়। বর্তমানে পুরো এলাকাটি ইসরায়েলের নিয়ন্ত্রণাধীন রয়েছে এবং তারা একে ইসরায়েলের জাতীয় রাজধানী হিসেবে বিবেচনা করে। ২০১০ সালে জেরুজালেমের সর্বপ্রাচীন লেখার নমুনা পুরনো শহরের দেয়ালের বাইরে পাওয়া যায়। ১৯৮০ সালের জেরুজালেম আইন নামক আইন যেটিতে পূর্ব জেরুজালেমকে কার্যকরভাবে ইসরায়েলের অংশ ঘোষণা করা হয় তা জাতিসংঘ নিরাপত্তা পরিষদ প্রস্তাব ৪৭৮ দ্বারা বাতিল ঘোষণা করা হয়। আন্তর্জাতিক সম্প্রদায় পূর্ব জেরুজালেমকে অধীকৃত ফিলিস্তিনি অঞ্চলের অংশ হিসেবে গণ্য করে।


title: জেরুজালেমের পুরনো শহর

text: আর্মেনীয় মহল্লা (, Haygagan T'aġamas, , Ḩārat al-Arman) চারটি অংশের মধ্যে ক্ষুদ্রতম। আর্মেনীয়রাও ধর্মে খ্রিষ্টান হলেও এটি খ্রিষ্টান মহল্লা থেকে আলাদা। ক্ষুদ্র আকৃতি ও জনসংখ্যা সত্ত্বেও এই অংশে আর্মেনীয় ও তাদের পেট্রিয়ার্কেট স্বাধীনভাবে অবস্থান করছে এবং শহরে সবল অবস্থান ধরে রেখেছে। ১৯৪৮ সালের আরব-ইসরায়েল যুদ্ধের পর চারটি মহল্লাই জর্ডানের অধিকারে আসে। জর্ডানের আইন অনুযায়ী আর্মেনীয় ও অন্যান্য খ্রিষ্টানদেরকে ব্যক্তিগত খ্রিষ্টান স্কুলে বাইবেল ও কুরআনের জন্য সমান সময় দেয়া নিয়ম ছিল এবং এতে চার্চের সম্পদ বাড়ানোতে বাধা ছিল। ১৯৬৭ সালের যুদ্ধ এখানকার বাসিন্দাদের কাছে অলৌকিক ঘটনার কারণে স্বরণীয় হয়ে আছে। এসময় আর্মেনীয় মনাস্টেরিতে দুটি অবিস্ফোরিত বোমা পাওয়া যায়। বর্তমানে ৩,০০০ এরও বেশি আর্মেনীয় জেরুজালেমে বসবাস করে যাদের মধ্যে ৫০০ জন আর্মেনীয় মহল্লায় থাকে। সেমিনারিতে অধ্যয়নরত বা চার্চে কর্মরত কিছু ব্যক্তি সাময়িক বাসিন্দাও এখানে রয়েছে। পেট্রিয়ার্কেট এই মহল্লার জমির ও সেসাথে পশ্চিম জেরুজালেম ও অন্যান্য স্থানের মূল্যবান সম্পদের মালিকানা ভোগ করে। ১৯৭৫ সালে আর্মেনীয় মহল্লায় একটি ধর্মতাত্ত্বিক সেমিনারি স্থাপিত হয়। ১৯৬৭ সালের যুদ্ধের পর ইসরায়েলী সরকার যুদ্ধে ক্ষতিগ্রস্ত চার্চ বা যেকোনো ধর্মীয় স্থাপনা সংস্কারের জন্য ক্ষতিপূরণ দেয়।


title: ২০১৫ ইংল্যান্ড ক্রিকেট দলের আয়ারল্যান্ড সফর

text: ইংল্যান্ড ক্রিকেট দল পূর্ব-নির্ধারিত সময়সূচী মোতাবেক ৮ মে, ২০১৫ তারিখে আয়ারল্যান্ড সফর করে। সেখানে দলটি আয়ারল্যান্ড ক্রিকেট দলের বিপক্ষে একটিমাত্র একদিনের আন্তর্জাতিকে প্রতিদ্বন্দ্বিতায় অবতীর্ণ হয়। ফেব্রুয়ারি, ২০১৫ সালে ইংল্যান্ড এবং ওয়েলস ক্রিকেট বোর্ড (ইসিবি) নিশ্চিত করে যে, ইংল্যান্ডের বর্তমান ওডিআই অধিনায়ক ইয়ন মর্গ্যান ইন্ডিয়ান প্রিমিয়ার লীগে অংশ নেয়ার সিদ্ধান্তের প্রেক্ষিতে এ সফরে তিনি অংশগ্রহণ করবেন না। ২৮ এপ্রিল জেমস টেলরকে প্রথমবারের মতো একদিনের আন্তর্জাতিকে অধিনায়ক মনোনীত করা হয়। প্রারম্ভিকভাবে ইংল্যান্ড দল ১১জন খেলোয়াড়ের নাম প্রকাশ করে। ওয়েস্ট ইন্ডিজে অনুষ্ঠিত ৩য় টেস্টের পর দলে আরও খেলোয়াড়ের অংশগ্রহণ ঘটতে পারে।


title: আয়ারল্যান্ড মহিলা ক্রিকেট দল

text: আইরিশ মহিলা ক্রিকেট দল আন্তর্জাতিক ক্রিকেট অঙ্গনে আয়ারল্যান্ডের প্রতিনিধিত্বকারী মহিলা ক্রিকেট দল। পুরুষ দল টেস্ট ও একদিনের আন্তর্জাতিকে মর্যাদাপ্রাপ্ত না হলেও এ মহিলা দলটির তা রয়েছে। ক্রিকেট আয়ারল্যান্ড কর্তৃক দলটি পরিচালিত হচ্ছে। আয়ারল্যান্ড দ্বীপপুঞ্জের রাজনৈতিক অবস্থার প্রেক্ষিতে প্রজাতন্ত্রী আয়ারল্যান্ড ও উত্তর আয়ারল্যান্ড - উভয় অংশের অধিবাসীরা দলে প্রতিনিধিত্ব করছেন। দলের বর্তমান অধিনায়ক হিসেবে রয়েছেন লরা ডেলানি ও কোচের দায়িত্ব পালন করছেন আরন হ্যামিল্টন। ২৮ জুন, ১৯৮৭ তারিখে উত্তর আয়ারল্যান্ডের বেলফাস্টে অস্ট্রেলিয়া মহিলা ক্রিকেট দলের বিপক্ষে সর্বপ্রথম ক্রিকেট খেলায় অংশগ্রহণ করে। ১৯৮৮ সালের বিশ্বকাপে দলটি ৪র্থ স্থান নিয়ে তাদের সেরা ফলাফল করে।


title: বাংলাদেশ জাতীয় মহিলা ক্রিকেট দল

text: আঘাতপ্রাপ্ত সালমা খাতুনকে ছাড়াই জাহানারা আলমের নেতৃত্বে সেপ্টেম্বর, ২০১৬-এর প্রথম সপ্তাহে আয়ারল্যান্ড সফর করে। এ সফরে দলটি আয়ারল্যান্ড মহিলা ক্রিকেট দলের বিপক্ষে তিনটি একদিনের আন্তর্জাতিক এবং দুইটি টুয়েন্টি২০ আন্তর্জাতিকে প্রতিদ্বন্দ্বিতা করে। টুয়েন্টি২০ আন্তর্জাতিকে ০-১ ব্যবধানে পরাজিত হয়। বৃষ্টির কারণে পরিত্যক্ত ১ম ওডিআইয়ের জন্য পরবর্তীতে যুক্ত হওয়া অতিরিক্ত একদিনের আন্তর্জাতিকে জয়লাভের মাধ্যমে বাংলাদেশ ১-০ ব্যবধানে সিরিজ জয় করে। ঐ খেলায় বাংলাদেশের মহিলা ক্রিকেটের ইতিহাসে রুমানা আহমেদ প্রথম হ্যাট্রিক করেন।


title: ক্রিকেট আয়ারল্যান্ড

text: ক্রিকেট আয়ারল্যান্ড () আয়ারল্যান্ড প্রজাতন্ত্র ও উত্তর আয়ারল্যান্ডের ক্রিকেট খেলা পরিচালনায় নিযুক্ত সর্বোচ্চ ক্রীড়া পরিচালনা সংস্থা। আনুষ্ঠানিকভাবে এ সংস্থাটি আইরিশ ক্রিকেট ইউনিয়ন নামে পরিচিত। সংস্থাটি আয়ারল্যান্ড ক্রিকেট দল ও আয়ারল্যান্ড মহিলা ক্রিকেট দলের দেখাশোনার দায়িত্বে নিয়োজিত রয়েছে। এছাড়াও, আইরিশ ক্রিকেট ইউনিয়ন আয়ারল্যান্ডে অনুষ্ঠিত প্রিমিয়ার ক্লাব ক্রিকেট প্রতিযোগিতা আইরিশ সিনিয়র কাপ আয়োজন করে থাকে। জুন, ২০১৭ সালে আইসিসি কর্তৃক অত্র সংস্থাটি টেস্ট মর্যাদা লাভের সুবাদে পূর্ণাঙ্গ সদস্যের মর্যাদা পায়।


title: আয়ারল্যান্ড ক্রিকেট দল

text:
প্রথম খেলায় শক্তিশালী জিম্বাবুয়ের বিপক্ষে ৩ উইকেটে জয়ী হয়ে চমক দেখায়। ২১ মার্চ, ২০১৪ তারিখে সিলেটে অনুষ্ঠিত ২০১৪ সালের আইসিসি বিশ্ব টুয়েন্টি২০ প্রতিযোগিতায় গ্রুপ-পর্বে প্রতিপক্ষ নেদারল্যান্ডসের বিপক্ষে ১৮৯ রানের সম্মানজনক স্কোর দাঁড় করালেও দলটি জয়লাভে সক্ষম হয়নি ও সুপার টেন পর্বে প্রবেশের পূর্বেই প্রতিযোগিতা থেকে দলকে বিদায় নিতে হয়।
ফেব্রুয়ারি, ২০১৫ সালে ক্রিকেট আয়ারল্যান্ড ২৪জন খেলোয়াড়ের সাথে চুক্তিতে আবদ্ধ হয়। নিম্নের তালিকায় ২৪জন খেলোয়াড়সহ গত ১২ মাসে অংশগ্রহণকারী ক্রিকেটারদের তালিকা তুলে ধরা হলো। পূর্ণাঙ্গকালীন খেলার জন্য ক্যাটেগরি এ, এবং খণ্ডকালীন হিসেবে ক্যাটেগরি বি ও সি রয়েছে। ইংল্যান্ডের কাউন্টি ক্রিকেট ক্লাবে অংশগ্রহণকারীদেরকে ক্যাটেগরি বি চুক্তিতে রাখা হয়েছে।


title: ক্রিকেট আয়ারল্যান্ড

text: প্রাথমিক পদক্ষেপ গ্রহণ হিসেবে আঞ্চলিক একাডেমি স্থাপনের মাধ্যমে ৫০,০০০ সদস্যকে যুক্ত করে সদস্য সংগ্রহ স্ফীত করা হবে। ‘গেট ইনটু ক্রিকেট’ প্রকল্পের মাধ্যমে ছয় থেকে ১২ বছর বয়সীদেরকে ক্লাব ও স্কুল পর্যায়ের ক্রিকেটে আকর্ষণের বিষয়টি দেখাশোনা করা হবে। বৃহত্তর ক্লাবগুলো অন্যান্য ক্লাবগুলোকে তাদের সুযোগ-সুবিধার উত্তরণের দিকটিতে নজর দিবে। ক্রিকেট আয়ারল্যান্ড খেলোয়াড় থেকে শুরু করে স্বেচ্ছাসেবীদেরকে জাতীয় পুরস্কারের মাধ্যমে মূল্যায়িত করবে। এ বিষয়ে ক্রিকেট আয়ারল্যান্ডের সিইও ওয়ারেন ডিউট্রম মন্তব্য করেন যে, তৃণমূল পর্যায় থেকে মাঠে আনার মাধ্যমে প্রকৃত পার্থক্য গড়ে তোলার দিকটিই আমাদের অঙ্গীকার। গত চার বছরে আন্তর্জাতিক দলের বিষয়ে যেভাবে নজর দিয়েছি ঠিক সেভাবেই ঘরোয়া খেলার দিকে নজর দেবো। আয়ারল্যান্ডভিত্তিক ক্রিকেটের জনপ্রিয়তার বৃদ্ধিতে আরেকটি বিষয় হচ্ছে রেকর্ডসংখ্যক ২৩জন জাতীয় খেলোয়াড়কে ২০১২ মৌসুমে চুক্তিনামায় নিয়ে আসা। এতে শুধুমাত্র জ্যেষ্ঠ ও নিয়মিত খেলোয়াড়ই নয়; বরং নির্জীব খেলোয়াড়ও এর অন্তর্ভূক্ত হবেন। এ চুক্তিনামাটি প্রথমবারের মতো ‘ক’, ‘খ’ ও নির্জীব খেলোয়াড়দের জন্য ‘গ’ শ্রেণীতে ভাগ করা হয়েছে।


title: পল স্টার্লিং

text: ক্রিকেট আয়ারল্যান্ড কর্তৃপক্ষ ৫ জানুয়ারি, ২০১৫ তারিখে ২০১৫ সালের ক্রিকেট বিশ্বকাপের জন্য স্টার্লিংসহ ১৫-সদস্যের চূড়ান্ত তালিকা প্রকাশ করে। ১৬ ফেব্রুয়ারি, ২০১৫ তারিখে আয়ারল্যান্ড দল গ্রুপ-পর্বে ওয়েস্ট ইন্ডিজের বিপক্ষে প্রথম খেলায় অংশগ্রহণ করে। ওয়েস্ট ইন্ডিজের বিশাল ৩০৪/৭ রানকে তাড়া করতে গিয়ে এড জয়েসের সাথে ২য় উইকেটে ১০৬ রানে জুটি গড়েন। পরবর্তীতে নায়ল ও’ব্রায়ানের ৬০ বলে অপরাজিত ৭৯* রানের সুবাদে চার ওভারেরও বেশি বল বাকী থাকতে তার দল ৪ উইকেটে জয় পায়। ক্রিকেট বিশ্বকাপের ইতিহাসে টেস্টখেলুড়ে দলের বিপক্ষে আয়ারল্যান্ডের চতুর্থ জয়লাভ। ২৫ ফেব্রুয়ারি, ২০১৫ তারিখে অনুষ্ঠিত গ্রুপ-পর্বের দ্বিতীয় খেলায় সংযুক্ত আরব আমিরাত দলের বিপক্ষে অংশগ্রহণ করে। খেলায় তিনি আটোঁসাটোঁ বোলিং করে (১০-০-২৭-২) দলকে ২ উইকেটের ব্যবধানে জয়লাভে সহায়তা করেন।


title: আয়ারল্যান্ড ক্রিকেট দল

text: আয়ারল্যান্ড ক্রিকেট দল () ক্রিকেট দল হিসেবে আয়ারল্যান্ডের প্রতিনিধিত্ব করছে। রাজনৈতিক কারণে আইরিশ ক্রিকেট ইউনিয়ন ১৯৯৩ সালের পূর্ব পর্যন্ত আন্তর্জাতিক ক্রিকেট কাউন্সিলের অনুমোদন পায়নি। ২০০৭ সালে প্রথমবারের মতো বিশ্বকাপ ক্রিকেট প্রতিযোগিতায় খেলার যোগ্যতা অর্জন করে। আইরিশ ক্রিকেটের নিয়ন্ত্রক সংস্থা হিসেবে রয়েছে আইরিশ ক্রিকেট ইউনিয়ন। পেশাদার ক্রিকেটার এবং ক্রিকেট বিশ্বের অন্যত্র অবস্থানকারী খেলোয়াড়দের নিয়ে দলটি গঠিত হয়েছে। আইরিশ ক্রিকেট ইউনিয়নের স্থলাভিষিক্ত হয়েছে ক্রিকেট আয়ারল্যান্ড। ২০০৯ সাল থেকে তারা খেলোয়াড়দের সাথে চুক্তিতে আবদ্ধ হয়েছে। এছাড়াও, ২০১১ সালের বিশ্বকাপে অংশগ্রহণকারী ১৩ খেলোয়াড়কেও পূর্ণাঙ্গভাবে চুক্তিতে এনেছে সংস্থাটি।


title: ক্লোনটার্ফ ক্রিকেট ক্লাব মাঠ

text:
ক্লোনটার্ফ ক্রিকেট ক্লাব গ্রাউন্ডটি আয়ারল্যান্ডে অবস্থিত তিনটি একদিনের আন্তর্জাতিক মাঠের একটি। অন্য দু’টি হচ্ছে - বেলফাস্টের স্টরমন্ট ও ডাবলিনের মালাহাইড। ৩,২০০ দর্শক আসনবিশিষ্ট ক্লোনটার্ফে প্রথম একদিনের আন্তর্জাতিক ক্রিকেট খেলার আয়োজন করা হয় ২১ মে, ১৯৯৯ তারিখ। ঐদিন ১৯৯৯ সালের ক্রিকেট বিশ্বকাপের গ্রুপ পর্বের খেলায় বাংলাদেশ- ওয়েস্ট ইন্ডিজ প্রতিদ্বন্দ্বিতা করে। তবে, আয়ারল্যান্ড ক্রিকেট দল তাদের প্রথম ওডিআই খেলে ১৪, ২০০৭ তারিখে ওয়েস্ট ইন্ডিজের বিপক্ষে চারদেশীয় সিরিজে।
পরবর্তী তে ২০১৫ আইসিসি বিশ্ব টুয়েন্টি২০ বাছাইপর্বের ম্যাচকিছু এখানে খেলা হয়।২০১৭ আয়ারল্যান্ড ত্রি-দেশীয় সিরিজে প্রথমবারের মতো দুটি পূর্নসদস্য(বাংলাদেশ-নিউজিল্যান্ড) এই মাঠে প্রতিদ্বন্দ্বিতা করে(১৯৯৯ সালে বাংলাদেশ পূর্নসদস্য ছিলো না)।


title: আয়ারল্যান্ড মহিলা ক্রিকেট দল

text:
আইসিসি মহিলাদের র‌্যাঙ্কিংয়ে টেস্ট, ওডিআই ও টুয়েন্টি২০ আন্তর্জাতিকের ফলাফলকে একটিমাত্র র‌্যাঙ্কিং ব্যবস্থায় তুলে ধরেছে।
ফেব্রুয়ারি, ২০১৭ সালে শ্রীলঙ্কায় অনুষ্ঠিত ২০১৭ সালের মহিলা ক্রিকেট বিশ্বকাপ বাছাইপর্বে অংশগ্রহণের লক্ষ্যে ঘোষিত আয়ারল্যান্ড মহিলা দলের সদস্যদের তালিকা নিম্নরূপ:
লরা ডেলানি (অঃ), কিম গার্থ (সহঃ অঃ), সেসেলিয়া জয়েস, ইসোবেল জয়েস, শনা কাভানা, মেগ ক্যান্ডল (উইঃ), অ্যামি কেনিলি, গাবি লুইস, রবিন লুইস, সিয়ারা মেটকাফে, লুইস ম্যাকার্থি, লুসি ও’রিলি, ক্লার শিলিংটন, মেরি ওয়ালড্রন (উইঃ), ক্যাথেরিন ডাল্টন, জেনি গ্রে।


title: নজরুল ইসলাম বাবু

text: ১৯৭৩ সালে তিনি বাংলাদেশ বেতার ও বাংলাদেশ টেলিভিশনে গীতিকার হিসাবে তাকিাভুক্ত হন। এরপর একে একে লিখতে থাকেন দারুন সব গান, যার মধ্যে ‘সব কটা জানালা খুলে দাও না’ এবং "একটি বাংলাদেশ তুমি জাগ্রত জনতার" অন্যতম। "সবকটা জানালা খোলে দাওনা" গানটি তৎকালিন সময়ে বাংলাদেশ টেলিভিশন এর খবর এবং বিভিন্ন সৃজনশীল অনুষ্ঠানের সূচনা সঙ্গীতে ব্যবহৃত হত। পরবর্তীতে এই গানটি পরিচালক কাজী হায়াৎ ১৯৯২ সালে "সিপাহী" ছবির টাইটেলেও ব্যবহার করেছিলেন। এই গানটি ছাড়াও নজরুল ইসলাম বাবু’র লিখা দেশাত্মবোধক গানগুলোও আজও বিভিন্ন জাতীয় দিবসে গাওয়া হয়। কণ্ঠশিল্পী দিলরুবা খানের কণ্ঠে ‘দুই ভুবনের দুই বাসিন্দা’ গানটিও নজরুল ইসলাম বাবুর লিখা। তিনি বাংলাদেশ গীতিকবি সংসদের প্রথম কার্যনির্বাহী পরিষদ (১৯৭৮-৭৯) এর সাংগঠনিক সম্পাদক ছিলেন।


title: আবিদা সুলতানা

text: রবীন্দ্র সঙ্গীত এবং নজরুল সঙ্গীত এই দুইটির উপর আবিদা তালিম নিলেও আধুনিক গানেই তিনি বেশি মনোযোগী। পূর্ব পাকিস্তানের একটি সঙ্গীত প্রতিযোগিতায় (পরবর্তীতে তা ফুলকড়িঁ নামে বেশি পরিচিতি লাভ করে) বিজয়ী হন। ১৯৬৮ সালে বাংলাদেশ টেলিভিশন এবং বাংলাদেশ বেতার এর সঙ্গীত শিল্পী হিসেবে তালিকাভুক্ত হন। তখন থেকেই তিনি এই দুই মাধ্যমে নিয়মিত গান পরিবেশন করে আসছেন। ১৯৭৪ সালে তিনি চলচিত্রে সর্বপ্রথম প্লেব্যাক করেন। এই পর্যন্ত আবিদা ৪৫০ টির বেশি চলচিত্রের গানে কন্ঠ দিয়েছেন।


title: ত্রিনিদাদ ও টোবাগো

text: ত্রিনিদাদ-টোবাগো বিখ্যাত এখানকার কার্নিভ্যাল আর সঙ্গীতের জন্য। ট্রিনি কার্নিভ্যাল অনেকের মতে রিও কার্নিভ্যাল এর পরেই বিশ্বের সবচেয়ে সুন্দর কার্নিভ্যাল। এই কার্নিভ্যাল ছোটদের দেখা নিষিদ্ধ। এই দ্বীপরাষ্ট্র থেকেই এসছে সোকা, ষ্টীল প্যান [এক ধরণের বাদ্য], ক্যালিপ্সো , চাটনি আর লিম্বো। এর মধ্যে চাটনি হচ্ছে ভারতীয় বংশোদ্ভুত জনতার সৃষ্ট সঙ্গীত স্টাইল। এই গানবাজনায় খোল, ঢাক আর করতাল ব্যবহৃত হয়। এছাড়াও এখানে আছে পিচকারি নামক এক অদ্ভুত সঙ্গীত স্টাইল। এতে হিন্দি, ভোজপুরি আর ইংরাজি ভাষার মিশেল দেওয়া হয়। হোলি আর ত্রিনিদাদ কার্নিভ্যাল চলার সময়ে এই গান বাজে।


title: প্রবাল চৌধুরী

text:
১৯৬৬ সাল থেকে তিনি বাংলাদেশ বেতারে গান গাওয়া শুরু করেন। ক্লাসিক্যাল সঙ্গীত আর ভরাট কণ্ঠের অধিকারী এই শিল্পীকে আশির দশকে সঙ্গীতবোদ্ধারা অভিহিত করেছিলেন বাংলাদেশের হেমন্ত মুখোপাধ্যায় হিসেবে। তার গাওয়া "সোনা বউ"
চলচ্চিত্রের ‘আমি ধন্য হয়েছি ওগো ধন্য/তোমারি প্রেমেরই জন্য’ বেশ
জনপ্রিয়তা লাভ করে। এছাড়াও তার উল্লেখযোগ্য গানের মধ্যে আছে 'লোকে যদি
মন্দ কয়, সেতো নহে পরাজয়', 'আরে ও প্রাণের রাজা, তুমি যে আমার' ইত্যাদি।


title: বাংলাদেশের খেলাধুলা

text: বাংলাদেশের সব জায়গাতেই অল্প বয়সি ছেলেদের জনপ্রিয় এই খেলাটি অঞ্চলভেদে ‘ডাংবাড়ি’, ‘গুটবাড়ি’, ‘ট্যামডাং’, ‘ভ্যাটাডান্ডা’ ইত্যাদি নামে পরিচিত। তবে ডাঙ্গুলি নামেই এটি বেশি পরিচিত। আদতে ডাঙ্গুলি এখনকার জনপ্রিয় খেলা ক্রিকেটের গ্রাম্য সংষ্করণ। ক্রিকেটের ব্যাট ও বলের মতো ডাঙ্গুলিতে আছে ডান্ডা ও গুলি। আরও মজার ব্যাপার যেটি তা হল, এখানেও ক্যাচ ধরা বা ডান্ডায় আঘাত করে আউট করার নিয়ম আছে। দুই থেকে পাঁচ-ছয়জন করে দুই দলে ভাগ হয়ে খেলতে পারে। খেলার উপকরণ প্রায় দেড় হাত লম্বা একটি লাঠি, একে বলে ডান্ডা। আরও লাগে তিন-চার ইঞ্চি সমান একটি শক্ত কাঠি যা ‘গুলি’, ‘ফুলুক’ বা ‘ফুত্তি’ নামে পরিচিত।খোলা মাঠে একটি ছোট্ট গর্ত করা হয় শুরুতেই। প্রথম দান পায় যে দল তাদের একজন গর্তের উপর ছোট কাঠিটি রেখে বড় লাঠির আগা দিয়ে সেটিকে যতদুর সম্ভব দুরে ছুঁড়ে মারে। প্রতিপক্ষের খেলোয়াড়রা চারদিকে দাঁড়িয়ে সেটিকে লুফে নেওয়ার চেষ্টা করে। ধরতে পারলেই খেলোয়াড় আউট। অন্যথায়, খেলোয়াড় বড় লাঠিটিকে আড়াআড়ি ভাবে রাখে। অপরপক্ষ, ছোটকাঠিটি যে জায়গায় পড়েছে সেখান থেকে ছুঁড়ে মারে গর্তের দিকে। কাঠিটি যদি বড় লাঠিটিকে আঘাত করে তবে প্রথম খেলোয়াড় আউট হয়ে যায়। তা না হলে প্রথম খেলোয়াড় পড়ে থাকা কাঠির কাছে গিয়ে বড় লাঠি দিয়ে বিশেষ কায়দায় আঘাত করে সেটিকে শূন্যে তোলে। শূন্যে থাকা অবস্থায় বড় লাঠি দিয়ে আঘাত করে দুরে পাঠিয়ে দেয়। আগের মতোই অন্যেরা সেটা ক্যাচ ধরে আউট করার চেষ্টা করে ওই ক্রিকেটের নিয়মে। কেউ আউট না হলে প্রথম খেলোয়াড় বড় লাঠিটি গর্তের উপর রাখে আড়াআড়ি ভাবে। দুর থেকে অপরপক্ষ কাঠিটি ছুঁড়ে যদি বড় লাঠিকে আঘাত করতে পারে, তাহলেও মূল খেলোয়াড় আউট।


title: বারদোলের মেলা

text: বারদোলের মেলা (ইংরেজি:Barodoler Mela) কৃষ্ণনগর তথা বাংলার অন্যতম বিখ্যাত মেলা এবং দীর্ঘকালের প্রাচীন ও বিশাল মেলা হিসাবে এর প্রসিদ্ধি আছে। প্রতি বছর দোল পূর্ণিমার পর চৈত্রের শুক্লা একাদশী তিথিতে নদিয়ারাজের পোষকতায় কৃষ্ণনগর রাজবাড়ীর প্রাঙ্গণে সাড়ম্বরে অনুষ্ঠিত হয়।


title: ক্লোজআপ ওয়ান

text: ক্লোজআপ ওয়ান তোমাকেই খুঁজছে বাংলাদেশ, বাংলাদেশি এনটিভি টেলিভিশন এর একটি রিয়েলিটি শো। সঙ্গীত প্রতিভা অন্বেষণভিত্তিক দেশের অন্যতম বৃহত্তম রিয়েলিটি শো 'ক্লোজআপ ওয়ান তোমাকেই খুঁজছে বাংলাদেশ'। ২০০৫ সালে যাত্রা শুরু হয় সঙ্গীতবিষয়ক রিয়েলিটি শো ‘ক্লোজআপ ওয়ান : তোমাকেই খুঁজছে বাংলাদেশ’। দ্বিতীয় আসর অনুষ্ঠিত হয় ২০০৬ সালে। পরবর্তিতে এক বছর বিরতি দিয়ে তৃতীয় আসর অনুষ্ঠিত হয় ২০০৮ সালে এবং সর্বশেষ আসর অনুষ্ঠিত হয় ২০১২ সালে। ২০০৫ সালে নোলক বাবু, ২০০৬ সালে সালমা এবং ২০০৮ সালে লিজা ক্লোজআপ ওয়ান চ্যাম্পিয়ন হন। সর্বশেষ আসরে বিজয়ীর মুকুট উঠেছিল নাটোরের মেয়ে লায়লার মাথায়।


title: না বোলনা

text: "না বোলনা" ছবির সঙ্গীত পরিচালনা করেছেন বাংলাদেশের বিখ্যাত সঙ্গীত পরিচালক আহমেদ ইমতিয়াজ বুলবুল। গানের কথা লিখেছেন ছবির কাহিনীকার মোহাম্মদ রফিকুজ্জামান। ছবিতে কণ্ঠশিল্পী নির্বাচনে ছিল একটি বৈশিষ্ট, যেমন প্রধান চরিতের তিনজন অভিনয়শিল্পীর জন্য তিনজন কণ্ঠশিল্পীই নির্বাচন করা হয়। অন্তর চরিত্রের জন্য কন্ঠ দিয়েছেন বাংলাদেশ চির-সবুজ কণ্ঠশিল্পী অ্যান্ড্রু কিশোর, কবিতা চরিত্রে সামিনা চৌধুরী ও সঞ্চিতা চরিত্রের জন্য কন্ঠ দিয়েছেন শাকিলা জাফর। ছবিতে মোট ছয়টি শ্রুতিমধুর গান রয়েছে।


title: বাংলা (ব্যান্ড)

text:
বাংলা বাংলাদেশের একটি বহুল জনপ্রিয় ব্যান্ড। তারা মূলত আধুনিক সঙ্গীত-সরঞ্জামের সমন্বয়ে গ্রাম-বাংলার সনাতন বাউল সঙ্গীত গেয়ে থাকেন।
ব্যান্ডের প্রধান গায়িকা আনুশেহ্ আন্‌দিল এর মতে বাংলা হচ্ছে 'নকল বাউল'। তাদের প্রথম এলবাম "কিংকর্তব্যবিমূঢ়" বাংলাদেশের শহুরে তরুনসমাজের কাছে বেশ জনপ্রিয়তা পায়। বর্তমানে বাউল-ফিউশন সঙ্গীতের যে ধারা দেশে প্রচলিত হয়েছে, বাংলা সেই ধারার অগ্রভাগে রয়েছে।
বাংলা বিদেশেও অনেকবার অনুষ্ঠান করেছে।প্রখ্যাত ঢোল-বাদক নজরুল প্রায়শই ব্যান্ডের সাথে বাজিয়ে থাকেন। আনুশে ও বুনো সম্পর্কে স্বামী-স্ত্রী হন।২০১১ সালে ভারতের দ্য মেমোরিয়াল অ্যাওয়ার্ড ফর ইয়াং সাউথ এশিয়ানস (মিতো) অ্যাওয়ার্ড জিতেছেন আনুশেহ আনাদিল।


title: ত্রিনিদাদ ও টোবাগোর কার্নিভাল

text: ত্রিনিদাদ ও টোবাগোর কার্নিভাল হচ্ছে ত্রিনিদাদ ও টোবাগোর সবচেয়ে জনপ্রিয় বার্ষিক উৎসব। সেই সাথে সাংস্কৃতিক এবং পর্যটনের দিক থেকে এটি যথেষ্ট তাৎপর্যপূর্ণও বটে। এই কার্নিভাল অনুষ্ঠিত হয় অ্যাশ বুধবারের দুই দিন আগে। সোম ও মঙ্গলবার জুড়ে রাস্তায় কুচকাওয়াজসহ (প্যারেড) বিভিন্ন প্রকার অনুষ্ঠান চলতে থাকে। এটা বলা হয় যে, যদি দ্বীপবাসীরা এটি উদযাপন না করে, তবে গত বছরের উদযাপনকে ফিরিয়ে আনার জন্য তারা এটির জন্য তৈরি থাকে। এই উৎসবটির প্রাণ হচ্ছে বিখ্যাত ক্যালিপসো সঙ্গীত, খুব সাম্প্রতিককালে সোকা সঙ্গীত, ক্যালিপসোকে স্থানান্তর করে সবচেয়ে জনপ্রিয় সঙ্গীতের স্থানটি দখল করেছে। পোষাক, লাঠি খেলা, এবং লিম্বো প্রতিযোগিতা এই উৎসবের আরো কয়েকটি অন্যতম গুরুত্বপূর্ণ দিক।


title: ব্রেডবোর্ড

text: কোন সার্কিট ডায়াগ্রামের টেস্টিং এর জন্য এটি ব্যবহার হয়। এখানে কোন সার্কিটটি তার ডায়াগ্রাম অনুযায়ি ডামি তৈরি করে ডিজাইনটি পরীক্ষা করে দেখা যায়। এটি ভেরোবোর্ড বা স্ট্রিপবোর্ড থেকে আলাদা এখানে ঝালাই বা সোল্ডারিং করতে হয়না সংযোগগুলো তার এর মাধ্যমে দেয়া হয়, এতে পার্টস সমূহের ও তেমন কোন পরিবর্তন ( পা বা লেগ কাটা কাটি) প্রয়োজন পড়েনা। সবচেয়ে বড় সুবিধাটি হল এটি অসংখ্যবার ব্যবহার করা যায়।


title: ভি এইচ ডি এল

text: ভিএইচডিএল বা ভিএইচসিক হার্ডওয়্যার ডেসক্রিপশন ল্যাংগুয়েজ, ডিজিটাল সার্কিট সাধারণত এফপিজিএ এবং এইসিক(AISC) ডিজাইন-এন্ট্রি ল্যাংগুয়েজ (মডেলিং টুল) হিসেবে ব্যবহৃত হয়। এটি একটি হার্ডওয়্যার ডেসক্রিপসন ল্যাংগুয়েজ, কোনো প্রোগ্রামিং ল্যাংগুয়েজ নয়। অর্থাৎ এটি একটি সিস্টেমের বিভিন্ন অংশের বিবরণ প্রকাশের কাজে ব্যবহৃত হয়, কোনো কর্মসূচি(প্রোগ্রাম)-র বিবরণের জন্য নয়।


title: ভেরি-লার্জ-স্কেল ইন্টিগ্রেশন

text:
প্রথমিক সেমিকন্ডাক্টর ‘’’চিপগুলোতে’’’ শুধু একটি ট্রানসিস্টর থাকত। পরে ইন্টিগ্রেটেড সার্কিট তৈরির প্রযুক্তির উন্নয়নের সাথে সাথে আরও ট্রানসিস্টর যুক্ত করা সম্ভব হয়।
তারপরের দিকের ‘’’ইন্টিগ্রেটেড সার্কিটগুলোতে’’’ শুধু অল্প কিছু ডায়োড, ট্রানসিস্টর, রেজিস্টর ও ক্যাপাসিটর থাকত যাতে একটি আইসিতে এক বা অল্প সংখ্যক লজিক গেট তৈরি অর্থাৎ আরও ফাংশন যোগ করা সম্ভব হয়। লার্জ স্কেল ইন্টিগ্রেশন(এলএসআই) প্রযুক্তিতে শত শত গেট থাকে। বর্তমানে প্রযুক্তির অভূতপূর্ব উন্নয়নের ফলে চিপে শত সহস্র লক্ষ ট্রানসিস্টর এবং কোটি কোটি গেট থাকে।


title: সুপার পজিশন থিওরেম

text:
১. সর্বপ্রথমে যেকোন একটি উৎসকে শর্ট করতে হবে। যদি উৎসের সাথে কোন আভ্যন্তরীণ রোধ থাকে তাহলে তা ঐ উৎসের স্থানে বসাতে হবে।
২. এরপর নতুন সার্কিটের তুল্যরোধ R' নির্ণয় করতে হবে।
৩. এরপর প্রতিটি শাখার তড়িৎ I', I', I', I' ইত্যাদি নির্ণয় করতে হবে।
৪. একইভাবে দ্বিতীয় উৎসের তুল্য রোধ R" এবং প্রতিটি শাখার তড়িৎ I", I", I", I" ইত্যাদি নির্ণয় করতে হবে।
৫. এরপর মূল তড়িৎ I, I, I, I ইত্যাদি নির্ণয় করতে হবে। এক্ষেত্রে I', I', I', I' ইত্যাদি বিবেচনায় আনতে হবে।
৬. I, I, I, I ইত্যাদির মান নির্ণয় করার সময় I', I', I', I' ইত্যাদি এবং I", I", I", I" ইত্যাদির প্রবাহের দিক একই দিকে হলে যোগ করতে হবে এবং প্রবাহের দিক বিপরীত হলে বিয়োগ হবে।


title: স্ট্রেপটোকোকাল ফ্যারিঞ্জাইটিস

text: যুক্তরাস্ট্রে স্ট্রেপ থ্রোটে বহুল ব্যবহৃত অ্যান্টিবায়োটিক হল পেনিসিলিন ভি। জনপ্রিয় হবার কারণ এটি নিরাপদ, ভাল কাজ করে এবং অর্থ ব্যয়ের দিক থেকে সাশ্রয়ী। ইউরোপে সাধারণত অ্যামোক্সিসিলিন ব্যবহৃত হয়। ভারতে মানুষের বাত জ্বরে আক্রান্ত হওয়ার সম্ভাবনা বেশি। তাই সেখানে সেখানে সচরাচর বেঞ্জাথিন পেনিসিলিন জি নামক ইনজেকশন এর মাধ্যমে সেবনযোগ্য একটি ঔষধ ব্যবহৃত হয়। অ্যান্টিবায়োটিক সেবনে লক্ষণ প্রকাশের গড় সময় হ্রাস পায়। গড় সময় হল তিন থেকে পাঁচ দিন। অ্যান্টিবায়োটিক সেবনে তা একদিন কমে যায়। এসব ঔষধ রোগের বিস্তারও কমায়। অস্বাভাবিক জটিলতা কমিয়ে আনার প্রচেষ্টা হিসাবেই বেশির ভাগ ক্ষেত্রে ঔষধ ব্যবহার করা হয়। এর মধ্যে রয়েছে বাত জ্বর, ফুসকুড়ি, বা সংক্রমণ। অ্যান্টিবায়োটিকের ভাল প্রভাবের পাশাপাশি এর সম্ভাব্য পার্শ্ব প্রতিক্রিয়া রয়েছে। যেসব স্বাস্থ্যবান প্রাপ্তবয়স্ক ব্যক্তির ঔষধের বাজে পার্শ্ব প্রতিক্তিয়ার প্রবণতা রয়েছে তাদের অ্যান্টিবায়োটিক সেবনের প্রয়োজন নাই। স্ট্রেপ থ্রোট কতটা মারাত্মক এবং এটা কতটা দ্রুত ছড়াচ্ছে, সে অনুযায়ী অ্যান্টিবায়োটিকের প্রত্যাশিত ব্যবহারের চেয়ে এই রোগে তা অধিক ব্যবহৃত হয়ে আসছে। পেনিসিলিনে যাদের অ্যালার্জি রয়েছে তাদের এরিথ্রোমাইসিন (এবং ম্যাক্রোলাইড নামের অন্যান্য ঔষধ) ব্যবহার করা উচিত। যাদের স্বল্প মাত্রার অ্যালার্জি রয়েছে তাদের সেফালোসফোরিন সেবন করানো যেতে পারে। স্ট্রেপটোকোকাল সংক্রমণ থেকে কিডনির স্ফীতিও (তীব্র গ্লোমারুলোনাফ্রাইটিস) দেখা দিতে পারে। অ্যান্টিবায়োটিক এই পরিস্থিতির সম্ভাবনা কমাতে পারে না।


title: আইওএস

text: মূল পর্দায় এপ্লিকেশন আইকন ও একদম নিচে একটি ডক দেখা যায়। ব্যবহারকারী তার সবচেয়ে বেশি ব্যবহৃত এপ্লিকেশনগুলো ডকে রাখতে পারে। যন্ত্রটি আনলক করার সাথে সাথেই কিংবা অন্য কোন এপ্লিকেশনে থাকা অবস্থায় হোম বোতমে চাপ দিলে হোমস্ক্রিন বা মূল পর্দা এসে যায়। আইওএস ৪ এ ওয়ালপেপার শুধুমাত্র জেলব্রেক করেই পরিবর্তন করা যেতো, কিন্তু এখন স্বাভাবিকভাবেই করা যায় তা। আর ডিসপ্লের একদম উপরে স্ট্যাটাস বার রয়েছে বিভিন তথ্য প্রদর্শনের জন্য- যেমন, সময়, ব্যাটারি লেভেল এবং সিগনেল ক্ষমতা ইত্যাদি। অই অংশ এবং আইফোন দশের নিচে নেভিগেশন বারের অল্প একটু অংশ ছাড়া স্ক্রিনের বাকী অংশটুকু বর্তমানে ব্যবহৃত এপ্লিকেশনের জন্যেই উজার থাকে। আইফোন ওএস ৩-এ স্পটলাইট এপ্লিকেশনের সাথে পরিচয় করিয়ে দেয়া হয়, যার সাহায্যে মিডিয়া, এপ্লিকেশন, কন্টাক্ট, বার্তা, দিনলিপি ইত্যদি খুঁজতে পারা যায়। আইওএস ৭ এবং তার পরবর্তী সংস্করণে স্পটলাইট এপ্লিকেশনে স্ক্রিনের উপরে এবং নিচে ছাড়া যেকোন অংশ থেকে টেনে প্রবেশ করা যেতো। আইওএস ৯ থেকে স্পটলাইটে দুভাবে প্রবেশ করা যেতো। এক আইওএস ৭ এর মত স্ক্রিন টেনে ধরে বা সিরির মাধ্যমে। আইওএসে ১০ এ স্পটলাইট টুডে প্যানেলের শীর্ষে পাওয়া যায়।


title: কোয়ান্টাম অ্যালগোরিদম

text:
সবচেয়ে পরিচিত এলগরিদম হল ফ্যাক্টরিং এর জন্য শরের এলগরিদম, এবং অনির্মীত ডাটাবেজের জন্য গ্রোভারের এলগরিদম। শরের এলগরিদম সবচেয়ে ভাল সাধারন এলগরিদম জেনারেল নাম্বার ফিল্ড সিয়েভ এর তুলনায় এক্সপোনেনশিয়ালি দ্রুত কাজ করে, আর গ্রোভারের এলগরিদম একইভাবে কোয়াড্র্যাটিক্যালি দ্রুত কাজ করে।
কোয়ান্টাম এলগরিদম সাধারনত কোয়ান্টাম সার্কিট (যা কিছু কিউবিট এর ইনপুটে কিছু পরিমাপ নিঃসরণ করে) এর মাধ্যমে সাধারনভাবে ব্যবহৃত কোয়ান্টাম কম্পিউটিং এর সার্কিট মডেল হিসেবে বর্ণিত হয়। কোয়ান্টাম সার্কিট কোয়ান্টাম গেট এর মাধ্যমে তৈরী হয় যা নির্দিষ্ট সংখ্যক কিউবিটের সমন্বয়ে গঠিত। কোয়ান্টাম এলগরিদম কোয়ান্টাম কম্পিউটিং এর আরো কিছু মডেল যেমন হ্যামিল্টনিয়ান ওরাকল মডেল-এ বিবৃত হতে পারে।


title: থেভেনিনের তত্ত্ব

text:
থেভেনিন’স থিওরাম অনুযায়ী বর্তনী তত্ত্বে সরল বৈদ্যুতিক নেটওয়ার্কে যে কোন প্রকার বিভব উৎস, বিদ্যুৎ উৎস এবং রোধকের সমাবেশের দুপ্রান্ত বিশিষ্ট বৈদ্যুতিক বর্তনী একটি মাত্র বিভব উৎস এবং সিরিজে থাকা একটি রোধক বিশিষ্ট বৈদ্যুতিক বর্তনীর সমমানের হবে।একক ফ্রিকুয়েন্সি বিশিষ্ট এসি বৈদ্যুতিক নেটওয়ার্কে এটার প্রয়োগ করা যায় ,তবে সেখানে ইম্পিডেন্স হবে শুধু মাত্র রোধক হবে না।১৮৫৩ সালে এই তত্ত্ব প্রথম আবিষ্কার করেন জার্মান বিজ্ঞানী হারমান ভন হেল্মহোলতজ।কিন্তু এটা ১৮৮৩ সালে পুনঃআবিষ্কার করেন ফ্রেঞ্চ টেলিগ্রাফ প্রকৌশলী লিওন চার্লস থেভেনিন (১৮৫৭–১৯২৬)।). এই তত্ত্ব অনুযায়ী বিভব উৎস এবং রোধক বিশিষ্ট একটি বৈদ্যুতিক বর্তনীকে আমরা পরিণত করতে পারি থেভেনিনের সমমানের বৈদ্যুতিক বর্তনীতে; যা একটি সোজা পদ্ধতি বৈদ্যুতিক বর্তনীকে বিশ্লেষণ করার জন্য। থেভেনিনের সমমানের বৈদ্যুতিক বর্তনী ব্যবহৃত হতে পারে একটি ভালো মডেল হিসেবে একটি পাওয়ার সাপ্লাই অথবা ব্যাটারিতে, যেখানে রোধক উপস্থাপন করবে অন্তর্গত ইম্পিডেন্স এবং বিভব উৎস উপস্থাপন করবে তড়িতচ্চালক শক্তিকে।এই বর্তনীতে থাকবে একটি আদর্শ বিভব উৎস সিরিজে সাথে থাকবে একটি আদর্শ রোধক।
থেভেনিনের সমমানের বৈদ্যুতিক বর্তনীর হিসাব করতে রোধ ও বিভবের মান জানা জ্রুরী, তাই আমাদের দুইটি ইকুয়েশন দরকার। নিম্ন লিখিত ধাপগুলো অনুসরণ করে আমরা সহজেই এটা পেতে পারিঃ


title: কোলাজেন ইনডাকশন থেরাপি

text: পদ্ধতিটির ক্ষেত্রে সাধারণত একটি বিশেষ ডিভাইস বা যন্ত্র যা একটি ম্যানুয়াল ঘূর্ণায়মান ডিভাইস বা একটি স্বয়ংক্রিয় মাইক্রোনিডল স্ট্যাম্পিং ডিভাইস হিসেবে কাজ করতে পারে, ব্যবহৃত হয়ে থাকে । ঘূর্ণায়মান যন্ত্রটি, যা "মাইক্রো রোলার" নামেও পরিচিত ১৯৯০ সালের শেষের দিক হতে ব্যবহৃত হয়ে আসছে এবং বিভিন্ন নামে বাজারজাত করা হয়েছে, যেমন ডার্মারোলার যন্ত্রটি যা হোর্স্ট লেইবল দ্বারা আবিষ্কৃত হয় এবং ২০০০ সালে পেটেন্ট লাভ করে । স্বয়ংক্রিয় মাইক্রোনিডল স্ট্যাম্পিং ডিভাইস, বা "মাইক্রোনিডিলিং পেনস", সাধারণত একটি মোটর দ্বারা চালিত হয় এবং ফ্রিকোয়েন্সি (স্ট্যাম্প/সেকেন্ড) এবং মাইক্রোনিডল বা সুক্ষ সূচগুলোর গভীরতা নিয়ন্ত্রণ করা যেতে পারে । এই "মাইক্রোনিডিলিং পেনগুলো" বিভিন্ন ব্র্যান্ড নাম, যেমন স্কিন পেন, ডার্মাপেন এবং মাইক্রোপেন নামে বাজারজাত করা হয়ে থাকে ।


title: সুপার পজিশন থিওরেম

text: বৈদ্যুতিক সার্কিট জন্য সুপার পজিশনের থিওরাম হল - কোন লিনিয়ার বাই লেটারাল নেটওয়ার্কের কোন একটি বিন্দু দিয়ে প্রবাহিত তড়িৎ বা দুইটি বিন্দুর মাঝে তড়িৎ বিভবের পার্থক্য ই.এম.এফ. এর একাধিক উৎসের কারণে ঐ বিন্দু বা বিন্দুগুলোতে প্রবাহিত পৃথক পৃথক তড়িৎ সমুহের বা ঐ বিন্দুদ্বয়ের তড়িৎি বিভব ই.এম.এফ. পার্থক্য সমুহের বীজগাণিতিক যোগফল সমান হবে যদি প্রতিটি উৎসকে আলাদা আলাদা ভাবে বিবেচনা করা হয় এবং অন্য উৎস গুলোর প্রতিটি সমমানের আভ্যন্তরীণ রেজিস্ট্যান্সে বা রোধে রূপান্তর করা হয়।


title: গ্রেট ব্রিটেন

text: জার্মানিক ভাষাভাষীরা ব্রিটনদের "ওয়েলশ" ("Welsh") বলত। এই শব্দটি সাধারণত আধুনিক ওয়েলস অঞ্চলের অধিবাসী বোঝাতে ব্যবহৃত হয়। কিন্তু ওয়ালেস বা কর্নওয়াল পদবিগুলিতে এখনও এই শব্দটির অংশ দেখা যায়। ওয়েলশ থেকে নিজেদের পৃথক করতে ব্রিটনরা "কাম্রি" ("Cymry") নামে নিজেদের অভিহিত করত। এই নামটি এখন কামব্রিয়া স্থাননামের মধ্যে সীমাবদ্ধ। ওয়েলস, কামব্রিয়া ও কর্নওয়াল অঞ্চলের ব্রিটনরা জার্মানিক জাতিগুলির মধ্যে মিশে যায়নি। তার ফলস্রুতিতে এখনও এই সব অঞ্চলে কিছু কেল্টিক ভাষার অস্তিত্ব রয়েছে। দক্ষিণ ব্রিটেনে জার্মানিক অনুপ্রবেশের সময় অনেক ব্রিটন আধুনিক ব্রিট্যানি অঞ্চলে চলে যায়। এখানে ব্রেটন নামে একটি কেল্টিক ভাষা ওয়েলস ও কর্নিশ ভাষা এবং এই ভাষার অপভ্রংশ রূপটি এখনও বর্তমান। নবম শতাব্দীতে একাধিক ড্যানিশ আক্রমণের ফলে উত্তর ইংল্যান্ডের রাজ্যগুলি ড্যানিশ অধিকারে আসে। এই অঞ্চলটি ডেনল নামে পরিচিত। ৯৫৯ খ্রিস্টাব্দে সর্বশেষ রাজ্য নরদামব্রিয়া রাজা প্রথম এডগারের কাছে আত্মসমর্পণ করলে অবশ্য সবকটি ইংরেজ রাজ্য ইংল্যান্ড রাজ্যের অধীনে আসে। ১০৬৬ সালে নর্ম্যানরা ইংল্যান্ড জয় করে। এরপর একটি নর্ম্যান-ভাষী প্রশাসন চালু হয় এই দেশে। ১২৮২ সালে ওয়েলস আসে অ্যাংলো-নর্ম্যান অধিকারে। ষোড়শ শতাব্দীতে এই রাজ্য আনুষ্ঠানিকভাবে ইংল্যান্ডের সঙ্গে যুক্ত হয়।


title: ওশ

text: ওশ মধ্য এশিয়ার বৃহত্তম জনবসতি যা বড় বাজার হিসেবে কাজ করে বিশেষ করে সিল্ক রোডের পাশের বাজার যা এখন বিখ্যাত সিল্ক রোড বাজার নামে পরিচিত এবং ঐতিহাসিক গুরুত্ব বহন করেছে। সোভিয়েত যুগের সময় প্রতিষ্ঠিত শহরটির শিল্পপ্রতিষ্ঠানের বেশিরভাগই সোভিয়েত ইউনিয়নের পতনের পর পতিত হয় এবং সম্প্রতি এটি পুনরুজ্জীবিত হতে শুরু করেছে। উজবেকিস্তানের সীমান্তের সাহচর্য, যা ঐতিহাসিকভাবে সংযুক্ত অঞ্চল ও বসতিগুলির মধ্য দিয়ে ইতিহাসের সমন্বয় করেছে, ওশের পূর্ববর্তী প্রান্তিক অঞ্চলের বেশিরভাগ ওশকে বঞ্চিত করে এবং বাণিজ্য ও অর্থনৈতিক উন্নয়নে একটি গুরুতর বাধা প্রদান করেছে। ওশ বিমানবন্দর ওশকে সংযুক্ত করেছে। প্রতিদিনের বিমান চলাচল কিরগিজস্তানের দক্ষিণ অংশকে বিশকেক এবং কিছু আন্তর্জাতিক গন্তব্য প্রধানত রাশিয়ার সংগে সংযুক্ত করেছে। ওশে দুটি রেলওয়ে স্টেশন আছে এবং প্রতিবেশী উজবেকিস্তানে আদিজানের সাথে একটি রেলওয়ে সংযোগ আছে, কিন্তু কোন যাত্রী পরিবহণ হয়না, শুধুমাত্র মালবাহী বগি পরিবহন করা হয়। সড়কপথে সর্বাধিক পরিবহন হয়। বিশকেকের পর্বতমালার মধ্য দিয়ে দীর্ঘ ও ঝুঁকিপূর্ণ সড়কের সাম্প্রতিক উন্নয়নের ফলে যোগাযোগ ব্যবস্থা উন্নত হয়েছে।


title: ওয়েলস জাতীয় ক্রিকেট দল

text: অন্যান্য ক্রীড়ার ন্যায় দেশের নিজস্ব জাতীয় দল গঠনের জন্য জনমত গড়ে উঠছে। ইংল্যান্ড দলে কেবলমাত্র ইংরেজ ক্রিকেটারদের অন্তর্ভূক্তি এবং ওয়েলসের খেলোয়াড়দের বঞ্চিত রাখার ফলে ইংল্যান্ড এবং ওয়েলস ক্রিকেট বোর্ডের প্রতি ব্যাপক সমালোচনার সূত্রপাত ঘটে। অথচ, ২০০৫ সালে অস্ট্রেলিয়া সফরে অনুষ্ঠিত অ্যাশেজ সিরিজে সাইমন জোন্স ইংল্যান্ডের জয়ে ব্যাপক ভূমিকা রেখেছিলেন।


title: ওশ

text: শহরটির বেশ কয়েকটি স্তম্ভ আছে, যার মধ্যে রয়েছে এক কিরগিজের "রাণী" কুমারজান দাতকা এবং লেনিনের কয়েকটি অবশিষ্ট মূর্তির একটি। একটি রাশিয়ান অর্থোডক্স গির্জা যা সোভিয়েত ইউনিয়নের পতনের পর পুনরায় খোলা, দেশের বৃহত্তম মসজিদ (বাজারের পাশে অবস্থিত) এবং ১৬ শতকের রাবাত আব্দুল খান মসজিদ এখানে দেখতে পাওয়া যায়। কিরগিজস্তানের একমাত্র বিশ্ব ঐতিহ্যবাহী স্থান সুলায়মান পর্বত যেখান থেকে ওশ ও এর পরিপার্শ্বের চমৎকার দৃশ্য দেখা যায়। এই পাহাড়টি কিছু গবেষক এবং ঐতিহাসিকদের দ্বা্রা "স্টোন টাওয়ার" নামে পরিচিত এবং প্রাচীন ঐতিহ্য হিসেবে বিবেচিত হয়। যার সম্পর্কে ক্লডিয়াস টলেমি তাঁর বিখ্যাত কাজ ভূগোল (টলেমি)তে লিখেছিলেন। এটি প্রাচীন সিল্ক রোডের মধ্যবিন্দু চিহ্নিত করে, ইউরোপ ও এশিয়া্র মধ্যকার ক্যারাভান চলার উচ্চভূমির বাণিজ্যপথ। "জাতীয় ঐতিহাসিক এবং প্রত্নতাত্ত্বিক জাদুঘর কমপ্লেক্স" সুলায়মান পাহাড়ে খোদাই করে তৈরী করা হয়েছে, এটি প্রত্নতাত্ত্বিক সংগ্রহ ধারণকারী, ভূতাত্ত্বিক এবং ঐতিহাসিক আবিষ্কার এবং স্থানীয় উদ্ভিদ এবং প্রাণিবিদ্যা সম্পর্কে তথ্য সংরক্ষণ করে।


title: ওয়েলস জাতীয় ক্রিকেট দল

text: ওয়েলস ক্রিকেট দল () আন্তর্জাতিক ক্রিকেট অঙ্গনে ওয়েলসের প্রতিনিধিত্বকারী জাতীয় ক্রিকেট দল। কিন্তু ওয়েলস এবং ইংল্যান্ড সম্মিলিতভাবে টেস্ট ক্রিকেটে ইংল্যান্ড ক্রিকেট দল হিসেবে প্রতিদ্বন্দ্বিতায় অবতীর্ণ হচ্ছে। তাস্বত্ত্বেও দলটি মাঝে-মধ্যেই ক্রিকেটের ক্ষুদ্রতর সংস্করণে অংশ নিয়ে থাকে।


title: ওয়েলার হল

text: বর্তমানে ওয়েলার হল প্রাক্তন ছাত্রদের সম্পর্ক, বিশ্ববিদ্যালয়ের মানব সম্পদ, যোগাযোগ অফিস, সভাপতির অফিস এবং অন্যান্য পরিচালনা কাজের জন্য ব্যবহার করা হয়। এছাড়াও ভবনের দ্বিতীয় তলায় ৩০০ সিটবিশিষ্ট কোণ চ্যাপেল বা শঙ্কুয়াকৃতির প্রার্থনা ঘর রয়েছে। কোণ চ্যাপেলটি এক ডজন দাগী গ্লাসের জানালাবিশিষ্ট এবং এখানে একটি ক্লাসিক পাইপ অরগান আছে। মাঝে মাঝে চ্যাপেলটি প্রবর্তন অনুষ্ঠান, লেকচার এবং বিশ্ববিদ্যালয়ের কনসার্টের জন্য ব্যবহার করা হয়। অরিগন অঙ্গরাজ্যের আইনসভা ভবনের সরাসরি বিপরীত পাশে উত্তর ক্যাম্পাসের মধ্যভাগে ওয়েলার হল অবস্থিত। পশ্চিম মিশিশিপি নদীর কাছাকাছি ভবনগুলোর মধ্যে এটিই হলো এখন পর্যন্ত ব্যবহৃত সবচেয়ে প্রাচীন ভবন।


title: উইকিলিকস

text:
উইকিলিকস কর্তৃপক্ষ জানায়, তাদের প্রধান উদ্দেশ্য হচ্ছে - এশিয়া, সাবেক সোভিয়েট ব্লক, সাব-সাহারান আফ্রিকা এবং মধ্যপ্রাচ্যের আধিপত্যবাদের বিরোধিতা করে সবাইকে জানিয়ে দেয়া। তবে তারা ঐ সকল দেশের জনগণের কাছ থেকে সরকার ও সংশ্লিষ্ট সংস্থাগুলোর অনৈতিক কায্যকলাপের বিরুদ্ধে সহযোগিতা চান।
জানুয়ারী ২০০৭ সালে ওয়েবসাইটটি জানায় তাদের হাতে ১.২ মিলিয়নেরও বেশি ফাঁসকৃত দলিল রয়েছে যা প্রকাশের প্রস্তুতি চলছে। দ্য নিউ ইয়র্কার পত্রিকা তাদের একটি প্রতিবেদনে লিখেঃ “উইকিলিকসে কর্মরত একজন সেবক টর নেটওয়ার্ক ব্যবহার করে এবং মিলিয়নেরও বেশি গোপনীয় দলিল এর মাধ্যমে সরবরাহ করে। ঐ সেবক লক্ষ্য করেছেন যে চীনের হ্যাকাররা নেটওয়ার্কটি ব্যবহার করে অন্যান্য সরকারের তথ্য জমায়েত করে এবং রেকর্ড ধারণ করতে শুরু করে। উইকিলিকসে ঐ ধারণকৃত তথ্যের খুবই ক্ষুদ্র অংশ প্রেরণ করেন। এ্যাসেঞ্জ তাই বলেছেন, আমরা তেরটি দেশের এক মিলিয়নেরও বেশি তথ্য পেয়েছি।”
অ্যাসেঞ্জ পরামর্শমূলক জবাব পান যে, চীনের হ্যাকাররা উইকিলিকসের শুরুর দিনগুলোতে পদক্ষেপটি অসত্য। ২০০৬ সালের তদন্তে চীনাদের একজন আমাদের প্রস্তাবে সম্মতি দেয়। অজ্ঞাত স্থান থেকে আসা দলিলগুলো উইকিলিকসে কখনো প্রকাশিত হয়নি। চীনাদের লক্ষ্যস্থল ছিল বেসরকারী প্রতিষ্ঠানগুলো, যেমন: তিব্বতের সংগঠনসমূহ যারা আমাদের দ্বারা পূর্বজ্ঞাত হয়েছিল। এই গ্রুপটি ধারাবাহিকভাবে অনেকগুলো গুরুত্বপূর্ণ দলিল প্রকাশ করে যা সংবাদপত্রের প্রধান পৃষ্ঠায় স্থান পাবার উপযোগী। আফগান যুদ্ধে অস্ত্রের ব্যয়ভার থেকে শুরু করে কেনিয়ার দূর্নীতি সম্পর্কীয় তথ্যাদিও এর অন্তর্ভুক্ত ছিল।
সংগঠনটি তাদের লক্ষ্য হিসেবে বিবৃতি দেয় যে, ই-মেইলের মতো স্পর্শকাতর কিংবা শ্রেণীবদ্ধ দলিল প্রকাশের ফলে কোন সাংবাদিক কারাগারে যেতে পারেন না। চীনা কর্মকর্তা থেকে প্রাপ্ত ইমেইল প্রতিবেদন আকারে প্রকাশের ফলেই ২০০৫ সালে শি তাও নামীয় চীনা সাংবাদিককে ১০ বছরের কারাদণ্ড দেয়া হয়।


title: পাতাগোনিয়া

text: আর্জেন্টিনার চুবুট পাতাগোনিয়ার প্রায় ২২৪,৬৮৬ বর্গকিলোমিটার অঞ্চল জুড়ে বিস্তৃত। রিও নিগ্রোর মত প্রাকৃতিক বৈশিষ্ট্যের অধিকারী চুবুট। রাওসান চুবুটের রাজধানী। এটি চুবুট নদীর সম্মুখে অবস্থিত। শহরটি ১৮৬৫ সালে ওয়েলস হতে আগত কতিপয় ঔপনিবেশিক দ্বারা প্রতিষ্ঠিত হয়। এই অঞ্চলের অন্যান্য নদী প্রশান্ত মহাসাগরে পতিত হয়েছে। যেমন- প্যালেনা, রিও কিসনিস।


title: ভারতের পার্বত্য রেলপথ

text:
এই লাইনের বৈশিষ্ট্য হল অশ্বখুরাকৃতি তীর। ক্ষয় রোধ করার জন্য তৈরি এই তীরগুলিকে দেখা যায় ট্রেন যখন বাঁক নেয় তখন। এই পথের গুরুত্বপূর্ণ স্টেশন ও বিশেষ বৈশিষ্ট্যগুলি হল, প্রথম নেরাল স্টেশন, হেরদাল হিল সেকশন, ভেকরা খুদ খাদ, “ওয়ান কিস টানেল” নামে পরিচিত (একটি চুম্বন করতে যে সময় লাগে সেই সময়ের মধ্যেই এই সুড়ঙ্গ পার হওয়া যায় বলে এমন নাম) এই পথের একমাত্র সুড়ঙ্গ, “ওয়াটার পাইপ” স্টেশন (এখন ডিজেল ইঞ্জিন ব্যবহৃত হয় বলে এই স্টেশনটি পরিত্যক্ত হয়েছে), দুটি সংকীর্ণ জিগজ্যাগ সহ মাউন্টেন বেরি, প্যানোরামা পয়েন্ট ও সর্বশেষ স্টেশন মাথেরান বাজার। মুম্বই ও পুণের মধ্যে ব্রডগেজ লাইনটি এই রেলপথের কাছেই অবস্থিত। এই দুই শহরকে যুক্তকারী রাস্তাটিও দুই বার এই লাইন পার হয়েছে।
কাংড়া উপত্যকা রেলপথ উপ-হিমালয় অঞ্চলে অবস্থিত। পাঠানকোট থেকে যোগিন্দরনগর পর্যন্ত প্রসারিত দীর্ঘ এই রেলপথটি যে উপত্যকার উপর দিয়ে গিয়েছে সেটি প্রাকৃতিক সৌন্দর্য ও কিছু প্রাচীন হিন্দু তীর্থস্থানের অবস্থিতির জন্য খ্যাত। অধুনা উত্তর রেলের নিয়ন্ত্রণাধীন গেজের এই লাইন তৈরির পরিকল্পনা গৃহীত হয়েছিল ১৯২৬ সালে। ১৯২৯ সালে এই রেলপথ চালু হয়। এই রেলপথ সাধারণত ‘কাংড়া টয় ট্রেন’ নামে পরিচিত। এই লাইনের সর্বোচ্চ বিন্দুটি আহজু স্টেশনে অবস্থিত। এর উচ্চতা । যোগিন্দরনগর টার্মিনাসের উচ্চতা । এই লাইনে ৯৭১টি অদ্ভুত নকশার সেতু ও দুটি সুড়ঙ্গ আছে। এর মধ্যে দুটি উল্লেখযোগ্য সেতু হল রেওন্দ নালার উপর একটি স্টিল আর্চ সেতু ও বনগঙ্গা নদীর উপর একটি গার্ডার সেতু। এই রেলপথে জমির ঢাল বেশি না হলেও সবচেয়ে খাড়াই অংশটি দূরে অবস্থিত এখানে জমির প্রস্থ এবং ঢাল ১:১৯ (চড়াইয়ের ঢাল ১:৩১ ও ১:২৫)। এই রেলপথে যেতে যেতে ধৌলাধর পর্বতমালার (বিশেষত কাংড়া ও মঙ্গোয়াল) শৃঙ্গগুলি এবং কাংড়া দুর্গের ধ্বংসাবশেষ দেখা যায়।
উত্তরপূর্ব সীমান্ত রেল ১২০ কিলোমিটার দীর্ঘ মাহুর-হারানগাজাও পার্বত্য বিভাগটি সংরক্ষণ করার পরিকল্পনা গ্রহণ করেছে। অন্যদিকে লামডিং-শিলচর মিটার গেজ লাইনটিও ব্রডগেজে রূপান্তরিত করা হয়েছে। এই পথে ৩৭টি সুড়ঙ্গ ও ৫৮৬টি সেতু আছে। এই রেলপথে স্টেশনের সংখ্যা ২৪। হারানগাজাও-জাতিঙ্গা বিভাগে সবচেয়ে বেশি ঢালযুক্ত জমি রয়েছে – ১:৩৭।
কাশ্মীর রেল হল ভারতের একটি নির্মীয়মান রেলপথ। এই রেলপথের মাধ্যমে জম্মু ও কাশ্মীর রাজ্যটি ভারতের অন্যান্য অঞ্চলের সঙ্গে যুক্ত হতে চলেছে। এই রেল প্রকল্পের সরকারি নাম ‘জম্মু উধমপুর শ্রীনগর বারামুলা রেলওয়ে লিঙ্ক’। জম্মু থেকে শুরু করে ৩৪৫ কিলোমিটার দূরে বারামুলা শহর পর্যন্ত এই রেলপথ প্রসারিত হবে।


title: ওয়েস্টিংহাউস এয়ার ব্রেক কোম্পানির সাধারণ কার্যালয়

text: স্থাপত্য শৈলী রেনেসাঁ এবং রোমনের একটি মিশ্রণ। এটা ১৮৯৬ সালের ৮ এপ্রিল একটি ভয়ানক অগ্নিকাণ্ড দ্বারা ধ্বংস হয়। ফাউন্ডেশন, ইট, পাথর, সিমেন্ট দিয়ে তৈরি তাই বেচেছিল।এরপরে কাঠামোটি আবার একই ভিত্তির উপর পুনঃনির্মিত হয়েছিল। পুনঃনির্মাণের সময় ঘড়ির টাওয়ারটি যোগ করা হয়েছিল। প্রথমে সমগ্র দ্বিতীয় তলা কর্মচারীদের ব্যবহারের জন্য ডিজাইন করা হয়েছিল, যেখানে লাইব্রেরি, সম্পূর্ণরূপে সজ্জিত ব্যায়ামাগার, রেস্তোরাঁ, সুইমিংপুল এর সুবিধা ছিল। যা ভবনের ভিতরে মোট আয়তন আনে ৫৫০০০ বর্গফুট (৫১০০ বর্গমিটার)


title: চুকাই

text: বাংলাদেশের বিভিন্ন জায়গায় বিভিন্ন নামে ফলটি পরিচিত। যেমন: রাজশাহীতে চুকাই, খুলনায় ও সাতক্ষীরাতে অম্ল মধু বা অম্বল মধু, ধামরাই এবং মানিকগঞ্জে চুকুল, সিলেটে হইলফা, কুমিল্লায় মেডশ, মেট্টস বা মেষ্টা ইত্যাদি। এছাড়া চুকুর, চুকুরি, চুপুরি, চুকোর, চুপড়, চুকা, চুক্কি, চুই, মেস্তা, খিইরুপ ইত্যাদি নামও প্রচলিত আছে। এটি ভারতের আসামে টেঙ্গামোরা , কেরালায় লালচাটনি, ইরানে চায়ে-তরশ, আরব দেশগুলোতে কারকাদি, ক্যারিবিয় ও ল্যাটিন আমেরিকায় সরেল, ইন্দোনেশিয়ায় রোসেলা, আফ্রিকার অনেকগুলো দেশে বিসাপ নামে পরিচিত।


title: মানবজমিন (পত্রিকা)

text: মানবজমিন () হল বাংলাদেশের একটি অন্যতম দৈনিক ট্যাবলয়েড সংবাদপত্র। এটি নিয়মিতভাবে বাংলা ভাষায় ঢাকা থেকে প্রকাশিত হয়ে থাকে। এটি দেশের প্রথম ও বৃহত্তম প্রচারিত দৈনিক বাংলা ট্যাবলয়েড পত্রিকা যেটি ৩.২৭০.০০০ মাসিক ওয়েবসাইট পড়ে থাকেন। ১৭৯ টি দেশ থেকে ৫,৯০,০০ জন দর্শক সারা পৃথিবী ব্যাপি প্রতি মাসে ওয়েব সাইটে যান। যার ফলে এটি বিশ্বব্যাপী সর্বাধিক পড়া বাংলা ভাষার অনলাইন প্রকাশনার একটিতে পরিণত হয়েছে। এটি সনি পিকচার এবং ওয়ার্নার ব্রস এর সঙ্গে যৌথভাবে কাজ করে থাকে। পত্রিকাটির প্রতিষ্ঠাতা সম্পাদক হলেন মতিউর রহমান চৌধুরী। এটির সদরদপ্তর ঢাকা শহরের কারওয়ান বাজারে অবস্থিত।


title: কুঁচ

text: অতীতকালে এক রতি সোনা মাপা হতো যে মাপন দিয়ে তার নাম কুঁচ বীজ। বাংলাদেশে এর আঞ্চলিক নামগুলো হচ্ছে: রতি, রত্তি, কুঁচ, কইচ গোটা। কুঁচের আরও যেসব নাম আছে সেগুলো হচ্ছে চূড়ামনি, শাঙ্গুষ্ঠা, গুঞ্জা, সৌম্যা, শিখন্ডী, কৃষ্ণলা, অরুণা, তাম্রিকা, রক্তিকা, কম্ভোজী, ভিল্লিভূষণা, মাণচূড়া। আর কুঁচের সাদা প্রজাতিটির নাম হচ্ছে শ্বেতগুঞ্জা, ভিরিন্টিকা, কাকাদনী।


title: বাংলাদেশ বন্যপ্রাণী (সংরক্ষণ) (সংশোধিত) আইন, ১৯৭৪

text: তফসিলে বর্ণিত বন্যপ্রাণীর ইংরেজি ও বৈজ্ঞানিক নাম দেওয়া হয়েছে। কোন কোন প্রজাতির প্রচলিত বাংলা নাম বর্ণিত হয়েছে। কোথাও পরিবার বা বর্গের নাম উল্লেখ করা হয়েছে। এসব নামের বানানে অসংখ্য ভুল রয়েছে। এসব নাম সংযোজন করার ক্ষেত্রে কোন শ্রেণীবিন্যাস নীতিও অনুসরণ করা হয় নি। উপরন্তু এমন কিছু প্রজাতির নাম অন্তর্ভুক্ত করা হয়েছে যাদের বাংলাদেশে পাওয়া যায় না। মাউস হেয়ার ("Ochotona roylei") কোন কালেই বাংলাদেশের সীমানায় ছিল না, তবুও তফসিলে প্রাণীটি অন্তর্ভুক্ত। এছাড়া কিছু কিছু প্রজাতিকে লাইসেন্সের মাধ্যমে শিকার করার অনুমতি দেওয়া হয়েছে যারা আন্তর্জাতিক প্রকৃতি ও প্রাকৃতিক সম্পদ সংরক্ষণ সংঘ কর্তৃক মহাবিপন্ন বলে ঘোষিত হয়েছে, যেমন- বেয়ারের ভুতিহাঁস।


title: ইলিশ

text:
ইলিশ (বৈজ্ঞানিক নাম:Tenualosa ilisha) বাংলাদেশের জাতীয় মাছ। এটি একটি সামুদ্রিক মাছ, যা ডিম পাড়ার জন্য বাংলাদেশ ও পূর্ব ভারতের নদীতে আগমন করে। বাঙালিদের কাছে ইলিশ খুব জনপ্রিয়। এ ছাড়াও ইলিশ খাদ্য হিসেবে ভারতের বিভিন্ন এলাকা যেমন, পশ্চিমবঙ্গ, উড়িষ্যা, ত্রিপুরা, আসামেও অত্যন্ত জনপ্রিয় একটি মাছ। ২০১৭-এ বাংলাদেশের ইলিশ মাছ ভৌগোলিক নির্দেশক বা জিআই পণ্য হিসেবে স্বীকৃতি পায়
বাংলা ভাষা, ভারতের আসাম এর ভাষায় ‘ইলিশ’ শব্দটি পাওয়া যায় এবং তেলেগু ভাষায় ইলিশকে পোলাসা ( "Pulasa বা Polasa") আখ্যায়িত করা হয়। পাকিস্তানের সিন্ধ ভাষায় বলা হয় (সিন্দু: پلو مڇي "Pallu Machhi"), ওড়িয়া ভাষায় (ওড়িয়া: ଇଲିଶି Ilishii) গুজরাটে ইলিশ মাছ মোদেন (স্ত্রী) বা পালভা (পুরুষ) নামে পরিচিত। ইলিশ অর্থনৈতিক ভাবে খুব গুরুত্বপূর্ণ গ্রীষ্মমন্ডলীয় মাছ। বঙ্গোপসাগরের ব-দ্বীপাঞ্চল, পদ্মা-মেঘনা-যমুনা নদীর মোহনার হাওরে থেকে প্রতি বছর প্রচুর পরিমাণে ইলিশ মাছ ধরা হয়। এটি সামুদ্রিক মাছ কিন্তু এই মাছ বড় নদীতে ডিম দেয়। ডিম ফুটে গেলে ও বাচ্চা বড় হলে (যাকে বাংলায় বলে জাটকা) ইলিশ মাছ সাগরে ফিরে যায়। সাগরে ফিরে যাবার পথে জেলেরা এই মাছ ধরে। এই মাছের অনেক ছোট ছোট কাটা রয়েছে তাই খুব সাবধানে খেতে হয়।


লোকপ্রিয় গোপীনাথ বরদলৈ আঞ্চলিক মানসিক চিকিৎসালয় () হচ্ছে আসামের তেজপুরে অবস্থিত মানসিক চিকিৎসালয়। চিকিৎসালয়টির মোট আয়তন হচ্ছে ৮১ একর। চিকিৎসালয়টিতে মোট ৩৩৬জন পুরুষ ও মহিলা পৃথক পৃথক থাকার ব্যবস্থা, চিকিৎসক-কর্মচারীর জন্য আবাস, পেথোলোজিকেল পরীক্ষাগার, গ্রন্থাগার ইত্যাদির সুবিধা রয়েছে।
ভারতবর্ষে ব্রিটিশদের আগমণের সময় থেকেই মানসিকভাবে অসুস্থ ব্যক্তিদের সাধারণ মানুষ থেকে দূরে সরিয়ে রাখার জন্য পাগলা গারদের ব্যবস্থা করা হয়েছিল। ১৮৭৬ সনে ব্রিটিশেরা ঢাকা পাগলা গারদ থেকে মানসিকভাবে অসুস্থ লোকদের স্থানান্তর করে তেজপুরে পাগলা গারদ স্থাপন করেন। গিরিশ চন্দ্র দাশ নামক এক চিকিৎসকের তত্বাবধানে পাগলদের চিকিৎসার ব্যবস্থা করা হত। কিন্তু সেই সময়ে রোগীর হাত-পা বেধে চিকিৎসা করা হত ও প্রয়োজনসাপেক্ষে উন্মাদদের সেলে বন্দী করে রাখা হত।
১৯২২ সনে চিকিৎসা প্রণালী উন্নত করা হয় ও পাগলা গারদ নাম পরিবর্তন করে মানসিক চিকিৎসালয় নামে নামকরণ করা হয়। ১৯৩২ সনে নতুন করে অধীক্ষক নিয়োগ করে চিকিৎসালয়ের কাজ-কর্মের ভার অধীক্ষকের হাতে ন্যস্ত করা হয়। ১৯৮৩-৮৪ সনে ভারতের পরিকল্পনা আয়োগে উত্তর-পূর্ব ভারতের মানসিক স্বাস্থ্য বিকাশ ও সেবার ক্ষেত্রে গুরুত্ব আরোপ করে একটি উন্নয়ন কমিটি গঠন করে। ১৯৮৭ সনে বর্হি রোগী বিভাগ নির্মাণ করে লোকপ্রিয় গোপীনাথ বরদলৈ মানসিক চিকিৎসালয় স্থাপন করা হয়। ১৯৯৯ সনে উত্তর-পূর্ব পরিষদ ও অসম সরকারের সহিত সাক্ষরিত চুক্তির মাধ্যমে এই চিকিৎসালয়ের সমস্ত দায়িত্ব উত্তর-পূর্ব পরিষদের হাতে ন্যস্ত হয়। ২০০৭ সনের ১জুন তারিখে কেন্দ্রীয় সরকারের স্বাস্থ্য এবং পরিবার পরিকল্পনা বিভাগ চিকিৎসালয়টিকে সমগ্র উত্তর-পূর্ব ভারতের মধ্যে সর্বাংগসুন্দর অনুষ্ঠান গড়ে তোলার জন্য দায়িত্ব গ্রহণ করে।।


title: এক্রোস্টিক কবিতা

text:
শেখ খলিলুর রহমান, জাতির পিতা শেখ মুজিবর রহমানকে নিয়ে মুজিবগাথা নামে একটি কাব্যগ্রন্থ লিখেন। এখানের সব কবিতায় এক্রোস্টিক কবিতা। এরকম একটি কবিতা হলো "তার নাম বাংলাদেশ"শেখ মুজিব যার অগ্নিঝরা ডাক,
খতম করলো হাজার হাজার পাক।
মুক্ত হলো বাংলাদেশ হারলো পাকিস্তান,
জিতলো সারা বাংলাদেশের সাহশী সন্তান।
বুঝলো সবাই শেখ মুজিবের অমর কৃর্তি বানি,
রচনা হয় নতুন স্বদেশ সোনার বাংলা খানি।
রইলো মুজিব সবার মনে দিক বিজয়ী বীর,
হয়না তাঁহার তুলনা সে গর্ব পৃথিবীর।
মাথায় তাঁহার স্বদেশ প্রীতির রাঙানো আবেশ,
নন্দিত এই মুজিব মনেই সোনার বাংলাদেশ। জাতির পিতাকে নিয়ে লেখা এক্রোস্টিক এই কবিতার প্রত্যেক লাইনের প্রথম বর্ন মিল করলে "শেখ মুজিবুর রহমান" হয়।


title: বাংলাদেশের সাপের তালিকা

text: বাংলাদেশে প্রায় ৯০ প্রজাতির সাপ আছে। এবং এই সাপের প্রায় তিন-চতুর্থাংশ সাপ নির্বিষ। তবে বাংলাদেশ উদ্ভিদ ও প্রাণী জ্ঞানকোষ, ২৫ তম খণ্ডে Reptilia শ্রেণিতে Squamata বর্গে ৭টি পরিবারে ৪৬টি গণে মোট ৯১টি প্রজাতির যেগুলোকে দেশবাসি সাপ বলে ডাকে সেই ৯১টি প্রজাতি এবং বাংলাদেশের সাপের তালিকায় পরবর্তীতে যুক্ত অন্য তিনটি প্রজাতির পরিবারসহ মোট ৯৪টি প্রজাতির নামের তালিকা নিম্নে প্রদান করা হলো। উল্লেখ্য বাংলাদেশে প্রাপ্ত বিষহীন সাপের পরিবারের মধ্যে আছে টিফলোপিডি, বোইডি, অ্যাক্রোকোরিডি, পাইথনিডি। এছাড়াও কলুব্রিডি পরিবারেরর প্রাপ্ত অধিকাংশ সাপই নির্বিষ। এছাড়া বাংলাদেশের প্রাপ্ত বিষধর সাপসমূহ মূলত এলাপিডি পরিবারভুক্ত। এছাড়াও কিছু ভাইপারিডি পরিবারভুক্ত, এবং সামুদ্রিক হাইড্রোফিডি পরিবারভুক্ত সাপও দেখা যায়।


title: বাংলাদেশের স্থান-নাম প্রত্যয়-তালিকা

text: স্থান-নাম হচ্ছে যে কোন স্থানের বা ভৌগোলিক অঞ্চলের সাধারণ নাম। বাংলাদেশে বিভিন্ন ধরণের স্থান-নাম প্রত্যয় দেখা যায়। বেশিরভাগ স্থান-নামের প্রত্যয় অংশে সংস্কৃত, প্রাকৃত, দেশী, আরবী, ফার্সী ইত্যাদি ভাষা হতে উদ্ভূত শব্দের প্রত্যয় যুক্ত হতে দেখা যায়।


title: চোরাচালান

text: মারিজুয়ানা, এলএসডি, হরেোইন, ইয়াবা ইত্যাদি মাদকদ্রব্য সর্বাংশে চোরাচালানের মাধ্যমে এক দেশে থেকে অন্য দেশে আনা-নেয়া করা হয়ে থাকে। বাংলাদেশের জন্য সবচেয়ে ভীতিকর হলো ভারত থেকে ফেনসিডিল নামীয় একটি ঔষধের চোরাচালান। এটি মূলত ঔষধ জাতীয় পণ্য হলেো অতিমাত্রায় সেবনে নেশার সৃষ্টি হয়। ১৯৮০-এর দশক থেকে শুরু করে ক্রমশঃ ভারত থেকে বাংলাদেশে ফেনসিডিলের চোরাচালান বৃদ্ধি পেয়েছে। এ জন্যে ভারতের বিভিন্ন স্থানে বাংলাদেশ-ভারত সীমান্ত বরাবর ফেনসিডিলের কারখানা স্থাপন করা হয়েছে। এছাড়া সমুদ্র পথে হেরোইন বা ব্রাউন শ্যুগারও আনয়ন করা হয়। মাদ্রক দ্রব্যের তালিকায় নতুন (২০০৪-২০০৯) সংযুক্ত হয়েছে একটি ঔষধ যার নাম ইয়াবা।


title: সন্দীপ রায়

text:
২০০৩ সালে তিনি তাঁর বাবার লেখা ১৯৬২ সালে প্রকাশিত "বঙ্কুবাবুর বন্ধু" গল্পের উপর ভিত্তি করে কাজ করা শুরু করেন। এই টেলিছবি কৌশিক সেন পরিচালনা করেন। এই ছবি ২০০৬ সালে টিভিতে দেখানো হয়। তিনি তাঁর নিজের লেখা কাহিনী "হিটলিস্ট"-এর উপর ভিত্তি করে ২০০৯ সালে সিনেমা নির্মাণ করেন। বর্তমানে তিনি "তাড়িনীখুড়ো"র উপর সিনেমা বানানোর কাজ করছেন। "তাড়িনীখুড়ো" সত্যজিৎ রায়ের লেখা এক জনপ্রিয় চরিত্র। ২১শে ডিসেম্বর, ২০১২তে তাঁর নির্মাণ করা "যেখানে ভূতের ভয়" মুক্তি পেয়েছে। এতে রয়েছে সত্যজিৎ রায়ের লেখা ২টি গল্পঃ অনাথবাবুর ভয়, ব্রাউন সাহেবের বাড়ি ও শরদিন্দু বন্দোপাধ্যায়ের লেখা ১টি গল্পঃ ভূত-ভবিষ্যত।
তিনি ২০১৩ সালের দিকে প্রোফেসর শঙ্কুর ওপর ছবি নির্মাণের চিন্তা করছেন। প্রোফেসর শঙ্কু সত্যজিৎ রায়ের লেখা এক জনপ্রিয় চরিত্র।


title: সত্য সাই

text: জানুয়ারী ২০০৭-এ, চেন্নাইবাসীরা চেন্নাইয়ের জওহরলাল নেহেরু স্টেডিয়ামে একটি অনুষ্ঠানের আয়োজন করে, সত্য সাই বাবাকে অন্ধ্রপ্রদেশের কৃষ্ণা নদীর জল চেন্নাইতে সরবরাহ করার ধন্যবাদস্বরূপ। চারজন মুখ্যমন্ত্রী অনুস্থানটিতে উপস্থিত ছিলেন।


title: সত্য সাই

text: ১৯৯৮-এ ব্রিটিশ সাংবাদিক মিক ব্রাউন নিজের বই "দা স্পিরিচুয়াল টুরিষ্ট"-এ এই মত পোষণ করেন যে, সত্য সাই বাবার মার্কিনী ভক্ত ওয়াল্টার কয়ানকে পুনর্জীবিত করার ঘটনাটি সত্যি নাও হতে পারে। তাঁর মত ইন্ডিয়ান স্কেপ্টিক পত্রিকায় ডাক্তারদের লেখা চিঠির ওপর আধারিত, যা বাসব প্রেমানন্দ কর্তৃক প্রকাশিত হয়েছিল। ব্রাউন একই গ্রন্থই সাই বাবার বিভূতি প্রকট করার চিত্র লন্ডনের কিছু ঘরে দেখার কথা বলেন এবং বলেন যে সেটি়া ভুয়ো নয়। ব্রাউন সাই বাবার সর্বজ্ঞ হওয়ার দাবীকে নিয়ে বলেন যে "সংশয়বাদীদের তথ্য দেখিয়েছে যে, বাবার পড়া ঐতিহাসিক ঘটনা ও বাইবেলে থাকা ভবিষ্যদ্বানী এবং প্রতিষ্ঠিত তথ্যের মধ্যে অমিল আছে।


title: সত্য সাই

text: ১৯৯৫ত রবার্ট ইগল যুক্ত রাজ্যের জন্য প্রযোজনা করা, লেখা এবং পরিচালনা করা দূরদর্শনের তথ্যচিত্র "গুরু বাস্টার্স"-এ সত্য সাই বাবার নকলভাবে বস্তু প্রকট করার বিষয়ে অভিযোগ করেন। চলচিত্রটির ক্লিপটি ডেকান ক্রনিকালে প্রথম পৃষ্ঠায় "ডি ডি টেপ আনভেইলস্ বাবা ম্যাজিক" শিরোনামে ২৩ নভেম্বর ১৯৯২ত প্রকাশিত হয়। কিন্তু হেরাল্ডসন বলেন যে, ডিডি ভিডিওটি অনুসন্ধান করে, গবেষকগণ নকল বস্তু প্রকটের কোনো তথ্য খুঁজে পাননি। হেরাল্ডসনের মতে, ভিডিওটি কর্পরেট ভণ্ডামির তদন্ত করা একটি প্রতিষ্ঠানের কাছে নিয়ে যাওয়া হয়েছিল, যেখানে হাত-সাফাইয়ের কোনো নিশ্চিত প্রমাণ পাওয়া যায়নি। কিন্তু হেরাল্ডসন বলেন যে, ডিডি ভিডিওটি অনুসন্ধান করে, গবেষকগণ নকল বস্তু প্রকটের কোনো তথ্য খুঁজে পাননি। হেরাল্ডসনের মতে, ভিডিওটি কর্পরেট ভণ্ডামির তদন্ত করা একটি প্রতিষ্ঠানের কাছে নিয়ে যাওয়া হয়েছিল, যেখানে হাত-সাফাইয়ের কোনো নিশ্চিত প্রমাণ পাওয়া যায়নি।


title: সত্য সাই

text: ১৯৭৬ সালে সত্য সাই বাবার বিরুদ্ধে অভিযান চালানো ভারতীয় যুক্তিবিদ বাসব প্রেমানন্দ সত্য সাই বাবাকে মানুষের কথামাফিক সোনার দ্রব্য প্রকট করে "গোল্ড কন্ট্রোল অ্যাক্ট" বা স্বর্ণ নিয়ন্ত্রণ আইন ভঙ্গ করার জন্য আইনী দণ্ড দেওয়ার অসফল চেষ্টা করেন। যখন অভিযোগটি খারিজ করা হয়, প্রেমানন্দ অসফলভাবে আপীল করেন এই ভিত্তিতে যে, আধ্যাত্মিক শক্তি আইন স্বীকৃত সুরক্ষাকবচ নয়।


title: সত্য সাই

text:
২০০৪ সালে বিবিসি "দ্য সিক্রেট স্বামি" (গুপ্ত স্বামী) নামে তথ্যচিত্র প্রচার করে, "দ্য ওয়ার্ল্ড আনকভার্ড" ক্রমের অংশ হিসাবে।". বিবিসির তথ্যচিত্রটির একটি মুখ্য বিষয় ছিল আলায়া রহমের যৌন নির্যাতনের অভিযোগ। অনুস্থানটিতে তাঁর সঙ্গে মার্ক রোকের সাক্ষাৎকারও নেওয়া হয়েছিল, যিনি ১৯৬৯ থেকে নিজের জীবনের ২৫ বছর ধরে আন্দোলনটির সঙ্গে জড়িত ছিলেন এবং সত্য সাই বাবার দ্বারা নির্যাতিত হওয়ার অভিযোগ এনেছিলেন। অনুস্থানটিতে সত্য সাই বাবার সমালোচক বাসব প্রেমানন্দও উপস্থিত ছিলেন। তিনি বলেন যে, সত্য সাই বাবা "শুধু একজন ঠগই নয়, বরং একজন বিপজ্জনক যৌন নির্যাতক"। তাঁর সাক্ষাৎকার অনুযায়ী, তাঁর কাছে ৩০ বছর ধরে ঘোরা কাহিনী আছে, এবং তিনি বলেন যে তাঁর কাহিনীগুলি একইধরণের, গুপ্তাঙ্গে তেল মাখানোর ঘটনা। একজন প্রাক্তন-ভক্তের বক্তব্য মতে অনুযায়ী, সত্য সাই বাবা "হাতে তেল মাখেন, আমাকে আমার প্যান্ট খুলে ফেলতে বলেন এবং আমার গুপ্তাঙ্গে তেল ঘষতে থাকেন"। প্রেমানন্দের মতে, বহু ভারতীয় ছেলে নির্যাতনের শিকার হয়, কিন্তু সাই বাবার ভারতে ঘনিষ্ঠ প্রভাবশালী সংযোগ থাকায় প্রকাশ করতে ভয় করে।
সত্য সাই বাবা এবং তাঁর ভক্তবৃন্দ এমন অভিযোগ জোরদারভাবে নস্যাৎ করেন, যে অভিযোগ কখনও প্রমাণিত হয়নি। ভক্ত বিল আইৎকেন "দ্য উইক"-এ বলেছিলেন যে, সত্য সাই বাবার সুনাম এবং সম্মান তাঁর বিষয়ে প্রকাশিত নেতিবাচক কাহিনীসমূহ দ্বারা প্রভাবিত হয়নি। তিনি বলেন যে, যত বেশি লোক তাঁর বিরুদ্ধে বলে, তত অধিক ভক্ত তাঁর কাছে আসে।


title: ঘরে বাইরে (চলচ্চিত্র)

text: ঘরে বাইরে বাঙালি চিত্রপরিচালক সত্যজিৎ রায় পরিচালিত একটি চলচ্চিত্র। রবীন্দ্রনাথ ঠাকুর রচিত একই নামের একটি উপন্যাস অবলম্বনে নির্মিত এই ছবিটি মুক্তি পায় ১৯৮৪ সালে। এই ছবিতে অভিনয় করেন সৌমিত্র চট্টোপাধ্যায়, ভিক্টর বন্দ্যোপাধ্যায়, জেনিফার কাপুর ও স্বাতীলেখা সেনগুপ্ত। সত্যজিৎ রায় ১৯৪০-এর দশকে তাঁর প্রথম ছবি "পথের পাঁচালী" নির্মাণেরও আগে এই ছবির চিত্রনাট্য রচনা করেছিলেন। এই ছবির বিষয়বস্তু নারীমুক্তি, যা সত্যজিতের বহু ছবিতে বহু ভাবে উঠে এসেছে। নারীর মুক্তিকামনার তার ভালবাসার পাত্রকে কিভাবে স্পর্শ করে, তা এই ছবিতে বিশেষভাবে পরিস্ফুট। ছবিটি ১৯৮৪ কান চলচ্চিত্র উৎসবে পাম ডি'অর-এর জন্য প্রতিযোগিতামূলক বিভাগে দেখানো হয়।


title: সত্য সাই

text: ১৭ জুন ২০১১তে, দান-দক্ষিণায় চলা ট্রাস্ট হিসেবে আরম্ভ হওয়া এবং আইনিভাবে ধর্মনিরপেক্ষ শ্রী সত্য সাই কেন্দ্রীয় ন্যাসের দুইজন আধিকারিক সত্য সাই বাবার ব্যক্তিগত বাসভবন সরকার, ব্যাঙ্ক এবং কর বিভাগের আধিকারিক, উচ্চতম ন্যায়ালয়ের বিচারক এ পি মিশ্রা ও কর্ণাটক উচ্চ ন্যায়ালয়ের অবসরপ্রাপ্ত বিচারক বেইদ্যনাথ, আয়কর বিভাগের দিক থেকে একজন নির্দ্ধারক, এবং ভারতের ভূতপূর্ব মুখ্য ন্যায়াধীশ পি এন ভগবতীর উপস্থিতিতে খোলে। সাই বাবার মৃত্যুর পরে সিল করা বাসভবনটিতে ৯৮ কিলোগ্রাম সোনার অলংকার যার মূল্য প্রায় ২১ কোটি টাকা, ৩০৭ কিলোগ্রাম রূপার অলংকার যার মূল্য প্রায় ১.৬ কোটি টাকা, এবং ১১.৬ কোটি টাকা নগদ পাওয়া যায়। নগদ পাওয়া ধনসম্পদ সাই ট্রাস্টের স্টেট ব্যাঙ্কের অ্যাকাউন্টে জমা করা হয়। সোনা এবং অন্যান্য সামগ্রী বিশেষ সুরক্ষিত স্থানে নিয়ে যাওয়া হয়। জুলাইতে জেলা প্রশাসন অতিরিক্ত ৭৭ লাখ টাকা অন্য ৪টি ঘরে বিভিন্ন মূল্যবান বস্তুসহ লাভ করেন। এই সমস্ত দ্রব্যের মোট মূল্য ৭.৮ মিলিয়ন মার্কিন ডলারের চেয়েও বেশি বলে মনে করা হয়।


title: সত্যজিৎ রায়

text: ১৯৬২ সালে সত্যজিৎ কাঞ্চনজঙ্ঘা ছবিটি পরিচালনা করেন। এটি ছিল তাঁর বানানো প্রথম মৌলিক চিত্রনাট্যনির্ভর রঙিন চলচ্চিত্র। দার্জিলিং নামের এক পাহাড়ী রিজোর্টে একটি উচ্চবিত্ত পরিবারের কাটানো এক বিকেলের কাহিনী নিয়ে এই জটিল ও সঙ্গীতনির্ভর ছবিটি বানানো হয়, যে বিকেলে পরিবারের সদস্যরা হঠাৎ করেই পরিবারের দণ্ডমুণ্ড কর্তা ইন্দ্রনাথ রায়ের বিরুদ্ধে বিদ্রোহ ঘোষণা করে। ছবিটি প্রথমে একটি বিরাট ম্যানশনে চিত্রায়িত করার পরিকল্পনা ছিল, কিন্তু পরে সত্যজিৎ সেই বিখ্যাত রিসোর্টেই দৃশ্যগ্রহণের সিদ্ধান্ত নেন, যাতে তিনি চিত্রনাট্যটির উত্তেজনা আলো-আঁধারের খেলা ও কুয়াশাকে ব্যবহার করে ফুটিয়ে তুলতে পারেন। সত্যজিৎ পরে স্মৃতিচারণ করতে গিয়ে বলেন যে তাঁর চিত্রনাট্যে যেকোন ধরনের আলোকসম্পাতেই দৃশ্যগ্রহণ সম্ভব ছিল, অথচ একই সময়ে দার্জিলিং-এ অবস্থানকারী একটি বাণিজ্যিক চলচ্চিত্র নির্মাণকারী দল সূর্যালোকের অভাবে একটি শটও সম্পন্ন করতে পারেনি। ছবিটিতে ইন্দ্রনাথ রায়ের চরিত্রে রূপদানের জন্য সত্যজিৎ ছবি বিশ্বাস-কে নির্বাচন করেন। এটিই ছিল ছবি বিশ্বাসের করা শেষ ছবি; এর কিছুদিন পরে এক সড়ক দুর্ঘটনায় তিনি মারা যান। এর ফলে সত্যজিৎ পরবর্তীকালে কিছু চরিত্র অঙ্কনে বাঁধার সম্মুখীন হতে হয়, কেননা তাঁর মনে হয়েছিল একমাত্র ছবি বিশ্বাসই সেসব চরিত্র রূপদান করার যোগ্য ব্যক্তি ছিলেন।


title: সত্য সাই

text:
চিকিৎসালয়টির নিজের এক আলাদারকম ইতিহাস আছে। ২৩ নভেম্বর ১৯৯০তে, বাবার জন্মদিনে, দরিদ্র মানুষজনের চিকিৎসা পরিষেবা লাভ না করা নিয়ে ভাষণ দেওয়ার সময়ে সত্য সাই বাবা বলেন যে, একবছরের ভিতর পুত্তপর্থি গ্রামে একটি নতুন চিকিৎসালয় আসবে যা সকল রোগীদের বিনামূল্যে চিকিৎসা প্রদান করবে। চিকিৎসালয়টি অভিলেখ গড়ে একবছরে নির্মাণ করা হয় এবং প্রথম কার্ডিওথোরাসিক অপারেশন সুষ্ঠুভাবে সম্পন্ন হয়।
প্রথম সুপার স্পেশালিটি চিকিৎসালয় নির্মাণের পর কর্ণাটক সরকার সাই বাবাকে আরেকটি চিকিৎসালয় বানাতে ৫৩ একর জমি দেয়, হোয়াইটফিল্ডে।


title: সহস্রধারা ঝর্ণা

text: চট্টগ্রামের সীতাকুণ্ড উপজেলার চন্দ্রনাথ রির্জাভ ফরেস্ট ব্লকের চিরসবুজ বনাঞ্চল সমৃদ্ধ সীতাকুণ্ড ইকোপার্কে সহস্রধারা ঝর্ণাটি অবস্থিত। ইকোপার্কটি চট্টগ্রাম শহর থেকে ৩৫ কি.মি. উত্তরে ঢাকা-চট্টগ্রাম মহাসড়ক এবং রেলপথের পূর্ব পাশে অবস্থিত। বর্ষাকাল ব্যতীত বছরের অন্যান্য সময় এই ঝর্ণায় পানি কম থাকে। ইকোপার্কের মূল গেট থেকে ইটবিছানো পথ ধরে পাঁচ কিলোমিটার গেলে ঝর্ণাটির দেখা মেলে। ঝর্ণাটির খুব কাছে সুপ্তধারা ঝর্ণা নামে আরেকটি ঝর্ণা আছে।


title: পারকি সমুদ্র সৈকত

text: চট্টগ্রাম শহর থেকে “পারকি বীচের” দূরত্ব প্রায় ৩৫ কিঃমিঃ। যেতে সময় লাগবে ১ ঘন্টা। এটা মূলত কর্ণফুলী নদীর মোহনায় অবস্থিত। অর্থাৎ কর্ণফুলী নদীর মোহনার পশ্চিম তীরে পতেঙ্গা সমুদ্র সৈকত এবং পূর্ব-দক্ষিণ তীরে পারকী সমুদ্র সৈকত। চট্টগ্রাম সার কারখানা ও কাফকো যাওয়ার পথ ধরে এই সৈকতে যেতে হয়।পারকী একটি উপকূলীয় সমুদ্র সৈকত। একসময় বাংলাদেশে সমূদ্র সৈকত বলতে শুধু কক্সবাজার এবং পতেঙ্গা সৈকতকে মনে করা হলেও বর্তমানে পর্যটদের কাছে পারকী সৈকত বেশ জনপ্রিয় হচ্ছে। পারকীর চর হিসেবে পরিচিত এ সৈকত চট্টগ্রাম জেলার আনোয়ার থানায় অবস্থান।


title: চট্টগ্রাম সিটি কর্পোরেশন

text:
বাংলাদেশের দক্ষিণ-পূর্বাংশে ২২°১৩' থেকে ২২°২৭' উত্তর অক্ষাংশ এবং ৯১°৪০' থেকে ৯১°৫৩' পূর্ব দ্রাঘিমাংশ জুড়ে চট্টগ্রাম সিটি কর্পোরেশনের অবস্থান। এর দক্ষিণে আনোয়ারা উপজেলা; পূর্বে পটিয়া উপজেলা, বোয়ালখালী উপজেলা ও রাউজান উপজেলা; উত্তরে হাটহাজারী উপজেলা ও সীতাকুণ্ড উপজেলা এবং পশ্চিমে সীতাকুণ্ড উপজেলা ও বঙ্গোপসাগর অবস্থিত।
১৮৬৩ সালের ২২ জুন 'চট্টগ্রাম মিউনিসিপ্যালিটি' গঠিত হয়। ১৯৮৪ সালে এর প্রশাসন ও কার্যক্রম পরিচালনার জন্য ১৮ জন কমিশনারের সমন্বয়ে পরিষদ গঠন করা হয়। সে সময়ে চট্টগ্রাম শহরের সাড়ে চার বর্গমাইল এলাকা উক্ত মিউনিসিপ্যালিটির আওতাধীন ছিল। প্রথমে ৪টি ওয়ার্ডে মিউনিসিপ্যালিটি বিভক্ত থাকলেও ১৯১১ সালে এ, বি, সি, ডি এবং ই নামে ৫টি ওয়ার্ড সৃষ্টি করা হয়। জে ডি ওয়ার্ড ছিলেন চট্টগ্রাম মিউনিসিপ্যালিটির প্রথম প্রশাসক এবং খান বাহাদুর আবদুচ ছত্তার ছিলেন প্রথম নির্বাচিত চেয়ারম্যান। পরবর্তীতে ত্রিশ বছর ধরে চেয়ারম্যান ছিলেন নূর আহমদ।


title: জাহাঙ্গীর হোসেন

text: ১৯৭১ সালের ২৫ মার্চ মধ্য রাতেই রামগড়ে অবস্থানরত বাঙালি ইপিআর সদস্যরা চট্টগ্রাম থেকে ওয়্যারলেসে মেসেজ পেয়ে বিদ্রোহ করেন। ২৬ মার্চ সকালে তাঁরা ঢাকা-চট্টগ্রাম মহাসড়কের সীতাকুন্ড ও ভাটিয়ারির মাঝামাঝি স্থান কুমিরায় অবস্থান নেন। সেখানে ২৬-২৮ মার্চ যুদ্ধ সংঘটিত হয়। চট্টগ্রামের জিরো পয়েন্ট থেকে কুমিরার দূরত্ব ২০ কিলোমিটার। মুক্তিযুদ্ধের শুরুতে পাকিস্তান সেনাবাহিনীকে প্রাথমিক প্রতিরোধে কুমিরা স্থানটি বেশ গুরুত্বপূর্ণ ছিল। সেখানে তিন দিন ধরে যুদ্ধ হয়। চট্টগ্রামে অবস্থানরত রফিকুল ইসলাম (বীর উত্তম) ২৬ মার্চ সকালে জানতে পারেন, পাকিস্তান সেনাবাহিনীর বিরাট একটি দল কুমিল্লা সেনানিবাস থেকে চট্টগ্রামের দিকে অগ্রসর হচ্ছে। এই খবর পেয়ে তিনি রামগড়ে অবস্থানরত ইপিআরদের পাকিস্তানি সেনাবাহিনীকে প্রতিরোধ করতে বলেন। তাঁর নির্দেশ পেয়ে ইপিআর সদস্যরা দ্রুত ঢাকা-চট্টগ্রাম সড়কের শুভপুর সেতু অভিমুখে রওনা হন। কিছুদূর যাওয়ার পর ইপিআর সদস্যরা জানতে পারেন, পাকিস্তানি সেনারা শুভপুর সেতু অতিক্রম করে চলে গেছে। তখন তাঁরা দ্রুত কুমিরায় পৌঁছে প্রতিরক্ষা অবস্থান নেন। সন্ধ্যার দিকে সেখানে পাকিস্তানি সেনাবাহিনীর দল হাজির হয়। ঢাকা-চট্টগ্রাম সড়কের বিভিন্ন স্থানে ছিল ব্যারিকেড। পাকিস্তানি সেনারা ব্যারিকেড অপসারণ করে অগ্রসর হচ্ছিল।


title: পার্বত্য ভিক্ষুসংঘ বাংলাদেশ

text: ভৌগলিকভাবে পাবর্ত্য চট্টগ্রাম ভারতের উত্তর পূর্বাঞ্চলের কয়েকটি পাবর্ত্য প্রদেশ ও মায়ানমারের পশ্চিম সীমান্তের সাথে সংযুক্ত। উত্তর ও উত্তর পশ্চিমে ভারতের ত্রিপুরা রাজ্য, দক্ষিণে মায়ানমারের আরাকান প্রদেশ, উত্তর ও উত্তর পূর্বে ভারতের মিজোরাম রাজ্য এবং পশ্চিমে বাংলাদেশের সমতল উপকুলীয় জেলা চট্টগ্রাম ও কক্সবাজার জেলা অবস্থিত। বহু শতাব্দী ধরে এ এলাকায় চাকমা, মারমা, তঞ্চঙ্গ্যা, ত্রিপুরা, খিয়াং, ম্রো, লুসাই, খুমি, পাংখোয়া, চাক প্রভৃতি আদিবাসী জনগোষ্ঠী পারস্পরিক সৌহার্দ্য ও সম্প্রীতির বন্ধনে আবদ্ধ থেকে জীবন জীবিকা নির্বাহ করে আসছে। এদের মধ্যে চাকমা, মারমা, তঞ্চঙ্গ্যা, খিয়াং, ম্রো ও চাক্ জনগোষ্ঠী করুণাঘন বুদ্ধের ধর্ম-দর্শনের অনুসারী। পার্বত্য চট্টগ্রাম বৌদ্ধধর্ম জাগরনের পেছনে কিছু ঐতিহাসিক প্রেক্ষাপট আমাদের অবশ্যই আলোচনা করতে হয়। আদিবাসী বৌদ্ধ সম্প্রদায় পরম্পরায় বৌদ্ধধর্ম পালন করে আসছে। কালের পরিবর্তনে বিভিন্ন সাম্প্রদায়িক শোষণ-বঞ্চনা, অত্যাচার-নিপীড়ন এমনকি গণহত্যা, দুর্যোগ, দুর্ভিক্ষ প্রাকৃতিক বিরূপ পরিস্থিতিতে আজ অব্দি বৌদ্ধধর্ম পালন করে আসছে পার্বত্য চট্টগ্রামের বৌদ্ধরা।


title: দেয়াঙ পাহাড়

text: দেয়াঙ পাহাড় বাংলাদেশের চট্টগ্রাম বিভাগের একটি ঐতিহাসিক পাহাড়। এটি চট্টগ্রামের কর্ণফুলী নদীর দক্ষিণ তীরবর্তী বর্তমান আনোয়ারা-পশ্চিম পটিয়ার বিস্তীর্ণ এলাকা জুড়ে অবস্থিত। এই অঞ্চলেই আরাকানিদের চাটিগাঁ দুর্গ ও দেয়াঙ কারাগার অবস্থিত ছিল, যে কারাগারে ১৫শ খ্রিস্টাব্দে মহাকবি আলাওল আরাকানিদের হাতে ধরা পড়ে বন্দী ছিলেন। উনিশ শতকের শুরুর দিকে পর্তুগিজদের আগমনের পর অঞ্চলটি 'ফিরিঙ্গি বন্দর' নামে পরিচিত ছিল।


title: চট্টগ্রাম বন্দর

text: চট্টগ্রাম বন্দর বাংলাদেশের দক্ষিণ-পূর্বাঞ্চলের চট্টগ্রাম শহরে অবস্থিত বাংলাদেশের প্রধান সামুদ্রিক বন্দর। এটি কর্ণফুলী নদীর মোহনায় অবস্থিত। ইংরেজ শাসনের প্রথম দিকে ইংরেজ ও দেশীয় ব্যবসায়ীরা বার্ষিক এক টাকা সেলামির বিনিময়ে নিজ ব্যয়ে কর্ণফুলি নদীতে কাঠের জেটি নির্মাণ করেন।পরে ১৮৬০ খ্রিস্টাব্দে প্রথম দুটি অস্থায়ী জেটি নির্মিত হয়। ১৮৭৭ খ্রিস্টাব্দে চট্টগ্রাম পোর্ট কমিশনার গঠিত হয়। ১৮৮৮ খ্রিস্টাব্দে চট্টগ্রাম বন্দরে দুটি মুরিং জেটি নির্মিত হয়। ১৮৮৮ খ্রিস্টাব্দে ২৫ এপ্রিল চট্টগ্রাম পোর্ট কমিশনার কার্যকর হয়। ১৮৯৯-১৯১০ সালের মধ্যে চট্টগ্রাম পোর্ট কমিশনার ও আসাম বেঙ্গল রেলওয়ে যুক্তভাবে চারটি স্থায়ী জেটি নির্মাণ করে । ১৯১০ সালে চট্টগ্রাম বন্দরের সাথে রেলওয়ে সংযোগ সাধিত হয়। ১৯২৬ সালে চট্টগ্রাম বন্দরকে মেজর পোর্ট ঘোষণা করা হয়। পাকিস্তান আমলে ১৯৬০ খ্রিস্টাব্দের জুলাই মাসে চট্টগ্রাম পোর্ট কমিশনারকে চট্টগ্রাম পোর্ট ট্রাস্ট-এ পরিণত করা হয়, বাংলাদেশ আমলে ১৯৭৬ খ্রিস্টাব্দের সেপ্টেম্বর মাসে চট্টগ্রাম পোর্ট ট্রাস্ট-কে চট্টগ্রাম পোর্ট অথরিটিতে পরিণত করা হয়। এটি একটি স্বায়ত্তশাসিত সরকারি সংস্থা।


title: ফেনী জেলা

text: ড. আহমদ শরীফ চট্টগ্রামের ইতিকথায় বলেছেন, প্রাচীনকালে আধুনিক ফেনী অঞ্চল ছাড়া নোয়াখালীর বেশির ভাগ ছিল নিম্ন জলাভূমি। তখন ভুলুয়া (নোয়াখালীর আদি নাম) ও জুগিদিয়া (ফেনী নদীর সাগর সঙ্গমে অবস্থিত) ছিল দ্বীপের মতো। ছাগলনাইয়া নামকরণ সম্পর্কে কেউ কেউ বলেন যে, ইংরেজ আমলের শুরুতে সাগর (Sagor) শব্দটি ভুল ক্রমে সাগল (Sagol) নামে লিপিবদ্ধ হয়েছিল। তাই ছাগল নাইয়া শব্দটি প্রচলিত হয়ে ওঠে। উল্লেখ্য ইংরেজ আমলের পূর্বে কোন পুঁথি পত্রে ছাগল নাইয়া নামের কোন স্থানের নাম পাওয়া যায় না।


title: হালিশহর (চট্টগ্রাম জেলা)

text: হালিশহর বাংলাদেশের দক্ষিনাঞ্চলীয় চট্টগ্রাম শহরের একটি বর্ধিষ্ণু বঙ্গপোসাগর সমুদ্র তট ও কর্নফূলী নদী তীরবর্তী এলাকা। এর উত্তরে কাট্টলি ও পাহাড়তলী, দক্ষিণে পতেঙ্গা, পূর্বে আগ্রাবাদ ও কর্নফূলী নদী, এবং পশ্চিমে বঙ্গোপসাগর অবস্থিত। বাংলাদেশের সমৃদ্ধির স্বর্নদ্বার খ্যাত দেশের সবচেয়ে বড় সামুদ্রিক বন্দর “চট্টগ্রাম বন্দর” অবস্থিত এই হালিশহরের বুকে। তাছাড়া আরো রয়েছে বাংলাদেশ সেনাবাহিনীর একমাত্র আর্টিলারী স্কুল, বাংলাদেশ নৌ বাহিনীর বা নৌ জা ঈসা খাঁ ঘাটিসহ চট্টগ্রাম জেলার বিজিবির সদর দপ্তরও অবস্থিত।


title: চট্টগ্রাম

text: সীতাকুণ্ড এলাকায় পাওয়া প্রস্তরীভূত অস্ত্র এবং বিভিন্ন মানবসৃষ্ট প্রস্তর খণ্ড থেকে ধারণা করা হয় যে, এ অঞ্চলে নব্যপ্রস্তর যুগে অস্ট্রো-এশিয়াটিক জনগোষ্ঠীর বসবাস ছিল। তবে, অচিরে মঙ্গোলদের দ্বারা তারা বিতাড়িত হয়। লিখিত ইতিহাসে সম্ভবত প্রথম উল্লেখ গ্রিক ভৌগোলিক প্লিনির লিখিত পেরিপ্লাস। সেখানে ক্রিস নামে যে স্থানের বর্ণনা রয়েছে ঐতিহাসিক নলিনীকান্ত ভট্টশালীর মতে সেটি বর্তমানের সন্দ্বীপ। ঐতিহাসিক ল্যাসেনের ধারণা সেখানে উল্লিখিত পেন্টাপোলিশ আসলে চট্টগ্রামেরই আদিনাম। মৌর্য সাম্রাজ্যের সঙ্গে যোগাযোগের বিষয়টি নিশ্চিত নয় তবে পূর্ব নোয়াখালির শিলুয়াতে মৌর্য যুগের ব্রাহ্মী লিপিতে একটি মূর্তির পাদলিপি পাওয়া গেছে।


title: জরুরি অবস্থা

text: জরুরী চিকিৎসা প্রেরণ বা এমারজেন্সী মেডিকেল ডিসপ্যাচ (ইএমডি) হল মেডিকেল কলের অগ্রাধিকারকরণের জন্য আরেকটি পদ্ধতি বা সিস্টেম। এই পদ্ধতিতে সাধারণত প্রতিটি অন্তর্মুখী পরিষেবা অনুরোধকে একটি কোড দেওয়া হয় যেমন আলফা (নিম্ন অগ্রাধিকার), ব্রাভো (মাঝারি অগ্রাধিকার), চার্লি (উন্নত লাইফ সাপোর্ট প্রয়োজন), ডেল্টা (উন্নত লাইফ সাপোর্ট সহ উচ্চ অগ্রাধিকার প্রয়োজন), বা ইকো (সর্বোচ্চ সম্ভবপর অগ্রাধিকার, যেমন কার্ডিয়াক অ্যারেস্টের সময়)।  এরপর এই কোড ব্যবহার করে যথাযথ স্তরের প্রতিক্রিয়া নির্ধারণ করা হয়।


title: স্টপ অনলাইন পাইরেসি অ্যাক্ট

text: স্টপ অনলাইন পাইরেসি অ্যাক্ট (), সংক্ষেপে সোপা হচ্ছে ২০১১ খ্রিস্টাব্দের ২৬ অক্টোবর উত্থাপিত, যুক্তরাষ্ট্র সিনেট প্রস্তাবিত একটি বিল। মূলত অনলাইনে স্বত্বাধিকার ও মেধাস্বত্ব রক্ষা করার জন্য এ বিলটি পাসের প্রস্তাব করা হয়েছে। প্রস্তাবের মধ্যে আছে কপিরাইট বা স্বত্বাধিকার না মেনে যেসব ওয়েবসাইট বিজ্ঞাপন ও অর্থপ্রদান করবে তাদের উপর নিষেধাজ্ঞা আরোপ, সার্চ ইঞ্জিনগুলো্র বিভিন্ন কপিরাইট বা স্বত্বাধিকার না মেনে চলা সাইটের সাথে যুক্ত হওয়ার ক্ষেত্রে বিধিনিষেধ আরোপ এবং ইন্টারনেট সার্ভিস প্রোভাইডারদের ওইসব ওয়েবসাইটগুলো ব্লক করতে বাধ্য করা। এটি আনুষ্ঠানিকভাবে পাস হওয়ার পর এ বিলটি একটি আইন বলে গণ্য হবে এবং এর প্রস্তাবিত নিয়মগুলো ভঙ্গ করলে তা অপরাধ বলে গণ্য করা হবে যার সর্বোচ্চ শাস্তি রাখা হয়েছে পাঁচ বছর কারাদণ্ড।


title: উড়ালসেতু

text: উড়ালসেতু বা অধিসরণী ( "ফ্লাইওভার" বা Overpass "ওভারপাস") হচ্ছে এক প্রকার সেতু, সড়ক, রেলরাস্তা বা এ ধরনের কোনো স্থাপনা, যা কোনো সড়ক বা রেললাইনের ওপর দিয়ে নির্মিত হয়। উড়ালসেতুর গাঠনিক বৈশিষ্ট্য হচ্ছে এক্ষেত্রে নিম্ন ধারণক্ষমতাবিশিষ্ট সড়কের ওপর অপেক্ষাকৃত বেশি ধারণাক্ষমতাবিশিষ্ট রাস্তা তৈরি করা হয়। ধারণক্ষমতা নির্ধারিত হয় রাস্তার লেনের সংখ্যা, যাতায়াতকৃত যানবাহনের পরিমাণ প্রভৃতির ওপর ভিত্তি করে।


title: দলবদ্ধ কার্যকারিতা

text: "কার্য নির্বাহী দলগুলো" (আরও উল্লেখ করা যায় উৎপাদন বা সেবাকারী দলগুলো রূপে) হচ্ছে সংগঠনের জন্য পণ্য উৎপাদন বা সেবাগুলো অবিরত প্রদান করার জন্য দায়িত্ব প্রাপ্ত কাজের এককগুলো। তাদের সদস্যপদ সাধারণত স্থায়ী, সচরাচর পূর্ণ সময় এবং উত্তমভাবে নির্ধারিত। এই দলগুলো ঐতিহ্যগত ভাবে একজন কর্মকর্তা দ্বারা নির্দেশিত হয় যিনি আদেশ দেন কি কাজ সম্পন্ন করতে হবে, ইহা কে করবে এবং কোন পদ্ধতিতে ইহা কার্যকর হবে। কার্য নির্বাহী দলগুলো কার্যকারীভাবে কারখানা বিভাগগুলোতে ব্যবহৃত হয়, যেমন খনন কাজে, পোশাক শিল্পে এবং সেবামূলক বিভাগগুলোতে, যেমন হিসাব রক্ষণ যা হিসাব নিরীক্ষার ক্ষেত্রে ব্যবহার হয়।


title: টিকা (অনাক্রম্যতা)

text: টিকা বা প্রতিষেধক () হল এক ধরনের রাসায়নিক যৌগ বা মিশ্রণ যা অ্যান্টিবডি তৈরী হওয়ার প্রক্রিয়াকে উত্তেজিত করে দেহে কোন একটি রোগের জন্য প্রতিরোধ ক্ষমতা বা অনাক্রম্যতা জন্মাতে সাহায্য করে। কোনো প্রাণীর দেহে রোগ সৃষ্টিকারী ভাইরাস (), ব্যাক্টেরিয়া () ইত্যাদির জীবিত (যার রোগসূচনাকারী ক্ষমতা শূন্য) বা মৃতদেহ বা কোনো অংশবিশেষ হতে প্রস্তুত ঔষধ যা ঐ প্রাণীর দেহে ঐ ভাইরাস বা ব্যাক্টেরিয়ার বিরুদ্ধে আন্টিবডি সৃষ্টি করে। কোন রোগের টিকা হল কেবলমাত্র সেই নির্দিষ্ট রোগটিরই বিরুদ্ধে প্রতিরোধক্ষমতা বর্ধনকারী ক্রিয়া সম্পন্ন জৈব উপাচার যা টিকাকরণ (ইনঅক্যুলেশন) অর্থাৎ ত্বকে সূচ ফুটিয়ে দেওয়া হতে পারে বা অন্য উপায়ে যেমন খাবার ড্রপ (যেমন মুখে সেব্য পোলিও টিকা বা ওরাল পোলিও ভ্যাক্সিন) হিসেবে দেওয়া হতে পারে। এতে সাধারণত মৃতপ্রায় বা মৃত জীবাণু অথবা তার বিষ থেকে তৈরী হওয়া রোগ সৃষ্টিকারী জীবাণু-সদৃশ উপাদান থাকে। এটি উক্ত উপাদানটিকে বহিরাগত হিসেবে শনাক্ত করতে, সেটিকে ধবংস করতে এবং স্মৃতিতে রাখতে অনাক্রম্যতন্ত্রকে উদ্দীপিত করে, যাতে পরবর্তীতে অনাক্রম্যতন্ত্র ঐ সমস্ত জীবাণুকে খুব সহজে পরবর্তী অনুপ্রবেশে শনাক্ত ও ধবংস করতে পারে।


title: চার্জ কাপল্‌ড ডিভাইস

text: চার্জ কাপল্‌ড ডিভাইস (ইংরেজি ভাষায়: Charge Coupled Device, CCD) বা সিসিডি এক ধরণের অর্ধপরিবাহী কৌশল বিশেষ কিছু বৈশিষ্ট্যের জন্য যাকে আলোকচিত্র গ্রহণের কাজে ব্যবহার করা যায়। কোন অর্ধপরিবাহী পদার্থের ওপর আলো আপতিত হলে আলোক-তড়িৎ ক্রিয়া অনুসারে সেই পদার্থের পৃষ্ঠে কিছু ইলেকট্রন বিমুক্ত হয়। সিসিডি-তেও এটি ঘটে। এই মুক্ত ইলেকট্রনগুলোকে নিয়মিত ব্যবধানে সজ্জিত কিছু আলোক-অঞ্চল তথা ফটো-সাইটে জমা করা হয়। প্রতিটি আলোক-অঞ্চলকে বলা হয় একেকটি আধান-প্যাকেট। ফলে কোন ছবি যদি সিসিডির ওপর আপতিত হয় তাহলে ছবিটির একটি হুবহু প্রতিলিপি তৈরি হবে। কারণ ছবি বা দৃশ্য থেকে আসা প্রতিটি ফোটন সিসিডি পৃষ্ঠে মুক্ত ইলেকট্রন তৈরি করবে যেগুলো বিভিন্ন প্যাকেটে সজ্জিত হবে। প্রতিটি প্যাকেটে ইলেকট্রন তথা আধানের পরিমাণ ছবিটির ঐ নির্দিষ্ট অঞ্চল থেকে আসা ফোটনের সমানুপাতিক। সিসিডি-তে এ ধরণের আলোক অঞ্চলের সংখ্যা যত বেশি হবে প্রতিলিপি হিসেবে ধারণকৃত ছবিটির রিজল্যুশন তত ভাল হবে অর্থাৎ ছবিটি তত নিখুঁত হবে। এ ধরণের অর্ধপরিবাহী আলোক-ধারণ কৌশলের সুবিধা হল, এদের দক্ষতা বেশি, কম শক্তি ক্ষয় করে এবং বেশি নির্ভরযোগ্য।


title: ফ্রি অন বোর্ড

text: এফওবি (ইংরেজি: FOB), "ফ্রি অন বোর্ড",আন্তর্জাতিক বাণিজ্যিক আইনে উল্লেখিত একটি পরিভাষা, যেখানে পণ্য সরবরাহে বিক্রেতার পরিবর্তে ক্রেতা নিজ দায়িত্বে, খরচ, এবং পণ্য পরিবহণের সময়কালীন ঝুঁকি গ্রহণ করে। ইন্টারন্যাশনাল চেম্বার অব কমার্স কতৃক প্রকাশিত ইনকোটার্মস ২০১০ অনুসারে, এফওবি শুধুমাত্র অ-কন্টেইনারকৃত সমুদ্র মালবাহী অথবা অন্তর্দেশীয় জলপথ পরিবহণ ক্ষেত্রে প্রয়োগ করা যাবে। এফওবি পরিভাষা কখনি মালিকানা নির্ধারণ বা পরিবর্তন করে না। ইনকোটার্মস অনুসারে পণ্যের মালিকানা স্বাধীনভাবে বিদ্যমান থাকে। আন্তর্জাতিক বাণিজ্যে, পণ্যের মালিকানা নির্ধারিত হয় বিল অব লেডিং অথবা চালান অনুসারে।


title: হেপাটাইটিস বি

text: রোগলক্ষণ প্রকাশ পেলে অভিজ্ঞ চিকিৎসকের পরামর্শ নেয়া দরকার ৷ সাধারণত এর কোনো কার্যকরী চিকিৎসা নেই ৷ নিয়মিত চিকিৎসায় সুস্থ থাকা যায় কিন্তু আরোগ্য হওয়া যায় না ৷ এর মূল চিকিৎসা হলো রোগীকে পূর্ণ বিশ্রামে রাখা ৷ গ্লুকোজের সরবত খাওয়ালে উপকার পাওয়া যায় ৷ অড়হড় পাতা, ভুঁই আমলার পাতা ইত্যাদির রস খাওয়ায়ে উপকার পেয়েছেন বলেও অনেকে দাবি করেন ৷


title: মূল্য সংযোজন কর

text: মূল্য সংযোজন কর (, বা VAT), সংক্ষেপে মূসক, বিংশ শতাব্দীতে উদ্ভাবিত একটি আধুনিক কর যা যেকোনো ব্যবসায়ের মাধ্যমে সৃষ্ট মূল্য সংযোজনের ওপর আরোপ করা হয়ে থাকে। দেশীয় পণ্য উৎপাদন, বিপণন ও বিক্রয়, বিদেশী পণ্য আমদানী ও রপ্তানী, দেশাভ্যন্তরে সেবা বা পরিষেবার উৎপাদন, বিপণন ও বিক্রয় ইত্যাদি সকল ক্ষেত্রে মূল্য রপ্তানী কর আরোপযোগ্য। এই কর উৎপাদন থেকে খুচরা বিক্রয় পর্যন্ত বিভিন্ন স্তরে আরোপ ও আদায় করা হলেও এর দায়ভার চূড়ান্তভাবে কেবল পণ্য বা সেবার ভোক্তাকে বহন করতে হয়। মূসক আরোপের মাধ্যমে আবগারী শুল্ক, বিক্রয় কর ইত্যাদির প্রয়োজনীয়তা দূর হয়েছে।


title: প্রতারণা

text: একজন সুবিধান্বেষী খেলোয়াড় সাধারণত তার মানসিক, পর্যবেক্ষণ করার এবং প্রযুক্তিগত পটুতাকে ব্যবহার করেন। কখন এবং কী পরিমাণ বাজি ধরতে হবে এবং এর কোনটাই সরঞ্জামের উপর হস্তক্ষেপ করে না অথবা নিয়মের ভাঙ্গনও হয় না। ক্যাসিনো শিল্পের প্রতিনিধিরা দাবি করেন যে সকল সুবিধাময় খেলাই প্রতারণা তবে এই দৃষ্টিকোণ সাধারণ সমাজ এবং আইন কোনটাতেই প্রকাশ পায় না। যেমন ২০১০ সালের একমাত্র উদাহরণ হচ্ছে একজন খেলোয়াড়ের একটি গৌণ যন্ত্র ব্যবহার করেছিল যা কিনা যুক্তরাষ্ট্রের নেভডা রাজ্যে অবৈধ ছিল। যার আইন বড় কাসিনো সংগঠন দ্বারা অনন্য ভাবে প্রভাবিত। কম নয় তবে এটি বিস্তৃত ভিত্তি হিসেবে ধরা হয় যে একজন বৈধ ভাবে গ্রহন কৃত তথ্যের সাহায্যে কিভাবে খেলাতে বাজির সিধান্ত নিবে তার উপর কোন বাঁধা থাকবে না যা খেলার নিয়মের বাহিরে নয়। হোল কার্ডে একজন খেলোয়াড় চেষ্টা করে কার্ডের সামনের অংশ দেখার জন্য, এবং এজন্য নীচের দিকে রেখে বন্টন করেন। জুয়ার মাধ্যমে প্রতারণা এবং ব্যবসা করার আরেকটি ধরণ হচ্ছে নিজের বিপরীতে বাজি ধরা এবং তারপর ইচ্ছাকৃত ভাবে হেরে যাওয়া। এটি পরিচিত খেলাকে ছুঁড়ে মারা অথবা একটি ডুব দেয়া নামে। অনিচ্ছাকৃত হেরে যাওয়া থকে বাচার জন্য এবং যেন জুয়া খেলোয়াড়রা লাভ করতে পারে সেজন্য তারা খেলোয়াড়দের ঘুষ দিয়ে থাকে হারার জন্য। মনে কারার মত একটি বিশেষ মামলা হচ্ছে ব্লাক সক্স স্ক্যান্ডাল, যখন ১৯১৯ সালে শিকাগো হোয়াইট সক্স এর ৮ জন খেলোয়াড় ঘুষ নেয় এবং ইচ্ছাকৃত ভাবে খারাপ খেলে। আরেকটি ঘটেছিল মুষ্টিযুদ্ধে যখন জেক লামটটা চ্যাম্পিয়নশিপ খেলাতে মারসেল কারডেন এর বিপরীতে অংশগ্রহণের জন্য বিলি ফক্স এর বিরুদ্ধে একটি ঝাপ দেন, যা ঘটে পেশাদার মুষ্টিযুদ্ধ নিয়ন্ত্রণকারী ডাকাতদের সাথে চুক্তি করে।


title: ফিফা বিশ্বকাপ

text: ২০১৮ ফিফা বিশ্বকাপ কোন মহাদেশে বরাদ্দ দেয়া হয়নি; প্রকৃতপক্ষে পালাক্রমে বিভিন্ন মহাদেশে বিশ্বকাপ আয়োজনের নীতি ২০১৪ সালের পর আর নাও থাকতে পারে। যে সব দেশ ২০১৮ বিশ্বকাপ আয়োজনের ইচ্ছা প্রকাশ করেছে তাদের মধ্যে রয়েছে অস্ট্রেলিয়া, ইংল্যান্ড, রাশিয়া, মেক্সিকো, স্পেন, পর্তুগাল ও যুক্তরাষ্ট্র, আবার বেলজিয়াম ও নেদারল্যান্ড ২০০০ উয়েফা ইউরোপীয়ান ফুটবল চ্যাম্পিয়নশিপ সফলভাবে যৌথ-আয়োজন করার পর বেনেলাক্স দেশ (বেলজিয়াম, নেদারল্যান্ড ও লুক্সেমবার্গ) যুগ্মভাবে বিশ্বকাপ আয়োজনের পরিকল্পনা করছে। ফিফা প্রেসিডেন্ট সেপ ব্ল্যাটার ফেব্রুয়ারি ২৮, ২০০৭ তারিখে বিশ্বকাপ বলেছেন যে ২০১৮ সালের বিশ্বকাপ উত্তম আমেরিকায় হওয়া উচিত এবং তিনটি দেশ আছে যারা স্বাগতিক হতে পারে: যুক্তরাষ্ট্র, মেক্সিকো ও কানাডা। অবশ্য এ সিদ্ধান্ত নির্ভর করে ফিফার বিশ্বিকাপ আয়োজক নির্বাচনে আবর্তন নীতির উপর। ২০০৭ সালের এপ্রিলে ব্ল্যাটার আবার বলেন, "এর অর্থ এই যে ২০১৪ সালের পর বিশ্বকাপ এশিয়ায় হবে।"


title: এশিয়ান ফুটবল কনফেডারেশন

text: এশিয়ান ফুটবল কনফেডারেশন (এএফসি) () এশিয়ার ফুটবলের সর্বোচ্চ পরিচালনা পরিষদ। বর্তমানে এর সদস্য সংখ্যা ৪৭। অধিকাংশ সদস্যই এশিয়া মহাদেশের। তবে, এশিয়া মহাদেশের সাইপ্রাস, ইসরায়েল এএফসির সদস্য নয়; আবার ওশেনিয়া অঞ্চলের অস্ট্রেলিয়া এএফসির সদস্য হয়েছে ২০০৬ সালে, পাশাপাশি প্রশান্ত মহাসাগরীয় দ্বীপপুঞ্জ গুয়ামও এর সদস্য হয়েছে। কয়েকটি দেশের ভৌগোলিক অবস্থান এশিয়া এবং ইউরোপের মাঝামাঝি হওয়ায় তারা এএফসির সদস্য না হয়ে উয়েফার সদস্য হয়েছে, যেমনঃ সাইপ্রাস, আর্মেনিয়া, জর্জিয়া, তুরস্ক, কাজাখস্তান, রাশিয়া ও আজারবাইজান (কাজাখস্তান পূর্বে এএফসির সদস্য ছিল)।


title: উন্নয়নশীল দেশ

text:
কিন্তু জাতিসংঘের পরিসংখ্যান বিভাগের মতে,
জাতিসংঘ আরো বলেছে, সাধারণভাবে এশিয়ায় জাপান, উত্তর আমেরিকায় কানাডা ও মার্কিন যুক্তরাষ্ট্র, ওশেনিয়ায় অস্ট্রেলিয়া ও নিউজিল্যান্ড এবং পশ্চিম ইউরোপের দেশগুলো উন্নত অঞ্চল বা এলাকা হিসেবে পরিচিত। আন্তর্জাতিক বাণিজ্য পরিসংখ্যান মোতাবেক সাউদার্ন আফ্রিকান কাস্টমস ইউনিয়নকেও উন্নত অঞ্চল এবং ইসরায়েলকে উন্নত দেশ হিসেবে বলা যায়। উদীয়মান দেশ হিসেবে পরিচিত সাবেক যুগোস্লাভিয়ার বিভক্ত দেশগুলো উন্নয়নশীল দেশের মর্যাদা পেয়েছে। কিন্তু পূর্ব ইউরোপ এবং কমনওয়েলথভূক্ত স্বাধীন দেশ বা সিআইএস-ভূক্ত ইউরোপীয় দেশসমূহ (কোড ১৭২) উন্নত বা উন্নয়নশীল কোনটিরই মর্যাদা পায়নি।


title: ভারতীয় উপমহাদেশে মানব অভিপ্রায়ণ

text: ২০০৯ সালে প্রকাশিত অক্সফোর্ড বিশ্ববিদ্যালয়ের মাইকেল পেট্রাগ্লিয়া দ্বারা পরিচালিত একটি গবেষণা বলে, কিছু মানুষ হয়তো এই অনুকল্পিত বিপর্যয়ের পরেও ভারতের প্রধানভূমিতে টিকে গিয়েছিল। তোবা এর ছাইয়ের স্তরের নিচে "পম্পেই এর মত খনন" চালিয়ে গবেষকদের দলটি কিছু সরঞ্জাম এবং মানব বসতি আবিষ্কার করেন যা একই সাথে টোবা ক্যাটাস্ট্রফির পূর্ববর্তী এবং পরবর্তী ছিল। তবে সেই সময়ের মানব ফসিল পাওয়া যায় নি, এবং ভারতের সেই প্রথম মানুষদের ইথনিসিটি সম্পর্কে কিছুই জানতে পারা যায় নি। ম্যাকাউলি এট. আল. (২০০৫) এবং পোসথ এট. আল. (২০১৬) এর সাম্প্রতিক গবেষণাগুলো পোস্ট টোবা ডিসপারসাল বা টোবা ক্যাটাস্ট্রফির পরে মানুষের ভারতে আসাকে সমর্থন করে।


title: অ্যান্টার্কটিকা

text: অ্যান্টার্কটিকা (মার্কিন ইংরেজি উচ্চারণ ; ব্রিটিশ ইংরেজি উচ্চারণ বা বা বা ) পৃথিবীর দক্ষিণতম মহাদেশ, যেখানে ভৌগোলিক দক্ষিণ মেরু অবস্থিত। এই মহাদেশ দক্ষিণ গোলার্ধের অ্যান্টার্কটিক অঞ্চলে অ্যান্টার্কটিক চক্রের দক্ষিণে দক্ষিণ মহাসাগর দ্বারা পরিবেষ্টিত অবস্থায় অবস্থিত। এশিয়া, আফ্রিকা, উত্তর আমেরিকা ও দক্ষিণ আমেরিকার পর ক্ষেত্রফল বিশিষ্ট এই মহাদেশ বিশ্বের পঞ্চম বৃহত্তম মহাদেশ। অস্ট্রেলিয়া মহাদেশ অপেক্ষা এটি প্রায় দ্বিগুণ আকৃতিবিশিষ্ট। এই মহাদেশের ৯৮% অংশ গড়ে পুরু বরফাবৃত।


title: অ্যান্টার্কটিকা

text: অ্যান্টার্কটিকা মহাদেশের কোন স্থায়ি অধিবাসী নেই এবং ঊনবিংশ শতাব্দীর পূর্ব পর্য্যন্ত কোন মানুষ এই স্থানকে দেখেছিলেন বলে কোন প্রমাণ নেই। এতৎসত্ত্বেও প্রথম শতাব্দী থেকেই একটি বিশ্বাস প্রচলিত ছিল যে, পৃথিবীর দক্ষিণে "টেরা অস্ট্রালিস" নামক এক বিশাল মহাদেশ উপস্থিত থাকতে পারে। টলেমি মনে করতেন যে, ইউরোপ, এশিয়া ও উত্তর আফ্রিকা নিয়ে গঠিত তৎকালীন যুগে পরিচিত পৃথিবীর ভূমিসমষ্টির সামঞ্জস্য রক্ষার জন্য এই মহাদেশ দক্ষিণ দিকে অবস্থিত। এমনকি সপ্তদেশ শতাব্দীর শেষার্ধে অভিযাত্রীরা দক্ষিণ আমেরিকা ও অস্ট্রেলিয়া আবিষ্কারের পর যখন জানা যায়, এই দুইটি মহাদেশ প্রবাদ হিসেবে প্রচলিত অ্যান্টার্কটিকা মহাদেশের অংশ নয়, তখনও ভৌগোলিকরা বাস্তবের থেকে দ্বিগুণ আকারের মহাদেশের অস্তিত্বের কথা বিশ্বাস করতেন।


title: অজগর

text: আফ্রিকা মহাদেশের বিষুবীয় সাহারা অঞ্চলে পাইথন পাওয়া যায়। তবে এই মহাদেশের দক্ষিণ-পশ্চিম এলাকা যেমন, ওয়েষ্টার্ণ কেপ ও মাদাগাস্কারে এই প্রজাতির সাপ পাওয়া যায় না। এশিয়া মহাদেশে ভারত, বাংলাদেশ,নেপাল, পাকিস্তান, শ্রীলঙ্কা, মায়ানমার, নিকোবর দ্বীপপুঞ্জ এই সাপের বসতি আছে। এছাড়া দক্ষিণ চীন, ফিলিপাইন দ্বীপপুঞ্জ ও ইন্দোনেশিয়ায় পাইথন দেখতে পাওয়া যায়।


title: অমিয় চক্রবর্তী

text: বিশ্বনাগরিক অমিয় চক্রবর্তী প্রশান্ত এবং আটলাণ্টিক মহাসাগরীয় দ্বীপপুঞ্জ, পর্ব ও পশ্চিম এশিয়া, দূরপ্রাচ্য, আফ্রিকা, দক্ষিণ আমেরিকা এবং জাপান ও কোরিয়া সহ পৃথিবীর নানা দেশ-মহাদেশ বহুবার পরিভ্রমণ করেছেন। পৃথিবীর নানা বিশ্ববিদ্যালয়ে অধ্যাপনা করেছেন যার মধ্যে রয়েছে আমেরিকার হাওয়ার্ড বিশ্ববিদ্যালয়, ইয়েল বিশ্ববিদ্যালয়, কান্‌সাস বিশ্ববিদ্যালয়, বস্টন বিশ্ববিদ্যালয়, স্মিথ্ কলেজ, ন্যুইয়র্ক স্টেট ইউনিভার্সিটি এবং ভারতের কলকাতা ও মাদ্রাজ বিশ্ববিদ্যালয় ইত্যাদি। বিভিন্ন দেশের অনেক বিশ্ববিদ্যালয়ে গিয়েছেন বক্তৃতা দেয়ার জন্যে। অ্যালবার্ট আইনস্টাইন এবং রবার্ট ওপেন্‌হাইমারের আমন্ত্রণে ১৯৫১-তে প্রিন্স্‌টন বিশ্ববিদ্যালয়ে ইন্‌ষ্টিট্যুট অব অ্যাডভান্স্‌ড স্টাডিস্-এর ফেলো হিসেবে ভ্রমণ করেছেন। ঐ ১৯৫১-রই গ্রীষ্মে পর্ব ও পশ্চিম বার্লিন প্রোটেস্টান চার্চ সম্মেলনে আমন্ত্রিত প্রতিনিধি হিসেবে অংশগ্রহণ করেছেন। এই সময় পশ্চিম ও পর্ব জার্মানির বিভিন্ন বিশ্ববিদ্যালয়ে ভারতীয় ধর্ম এবং প্রাচ্য সাহিত্য বিষয়ে বক্তৃতা দিয়েছেন। একাধিকবার সুদর অস্ট্রেলিয়াতে গিয়েছেন শিবনারায়ণ রায়ের আমন্ত্রণে। তাঁর মনোহর, অপ্রতীম বক্তৃতায় মুগ্ধ করেছেন মেলবর্ণ বিশ্ববিদ্যালয়ের ছাত্র-ছাত্রীদের।


title: মার্কিন যুক্তরাষ্ট্র

text: মার্কিন যুক্তরাষ্ট্র ( "ইউনাইটেড্ স্টেইট্‌স্ অফ্ আমেরিকা"; সংক্ষেপে ইউনাইটেড স্টেটস বা ইউ. এস.) উত্তর আমেরিকায় অবস্থিত একান্ন রাজ্য ও একটি যুক্তরাষ্ট্রীয় জেলা নিয়ে গঠিত এক যুক্তরাষ্ট্রীয় সাংবিধানিক প্রজাতন্ত্র। এই দেশটি যুক্তরাষ্ট্র নামেও পরিচিত। উত্তর আমেরিকা মহাদেশের মধ্যভাগে অবস্থিত আটচল্লিশটি রাজ্য ও রাজধানী ওয়াশিংটন ডিসি অঞ্চলসহ মার্কিন যুক্তরাষ্ট্রের মূল ভূখণ্ডটি পশ্চিমে প্রশান্ত ও পূর্বে আটলান্টিক মহাসাগরদ্বয়ের মধ্যস্থলে অবস্থিত; এই অঞ্চলের উত্তর ও দক্ষিণ সীমান্তে অবস্থিত যথাক্রমে কানাডা ও মেক্সিকো রাষ্ট্রদ্বয়। আলাস্কা রাজ্যটি অবস্থিত মহাদেশের উত্তর-পশ্চিমে; এই রাজ্যের পূর্ব সীমান্তে রয়েছে কানাডা ও পশ্চিমে বেরিং প্রণালী পেরিয়ে রয়েছে রাশিয়া। হাওয়াই রাজ্যটি মধ্য-প্রশান্ত মহাসাগরীয় অঞ্চলে অবস্থিত একটি দ্বীপপুঞ্জ। এছাড়াও ক্যারিবীয় সাগর ও প্রশান্ত মহাসাগরের অনেক অঞ্চল মার্কিন যুক্তরাষ্ট্রের অধিকারভুক্ত।


title: ভাত শালিক

text: এছাড়া অসংখ্য দেশে ভাত শালিক অবমুক্ত করা হয়েছে। কানাডা, অস্ট্রেলিয়া, ইসরাইল, নিউজিল্যান্ড, নিউ ক্যালিডোনিয়া, হাওয়াই, দক্ষিণ আফ্রিকা, ভারত মহাসাগরের দ্বীপসমূহ (সিশেলেস, মরিশাস, মালদ্বীপ, আন্দামান ও নিকোবর দ্বীপপুঞ্জ এবং লাক্ষাদ্বীপ) এবং আটলান্টিক ও প্রশান্ত মহাসাগরীয় দ্বীপসমূহে প্রজাতিটি অবমুক্ত করা হয়েছে। অধিকাংশ স্থানেই এটি একটি ক্ষতিকর জীব হিসেবে চিহ্নিত।


title: ভারতীয় জাতীয় উপগ্রহ ব্যবস্থা

text: ভারতের টেলিভিশন ও যোগাযোগব্যবস্থার সহায়তায় ইনস্যাট কৃত্রিম উপগ্রহগুলি ১৯৯টি বিভিন্ন ব্যান্ডের (সি, এস, এক্সটেন্ডেড সি ও কেইউ) ট্রান্সপোন্ডার যোগান দেয়। কোনো কোনো উপগ্রহে আবহাওয়াসংক্রান্ত চিত্রগ্রহণের জন্য ভেরি হাই রেজোলিউশন রেডিওমিটার (ভিএইচআরআর), চার্চ-কাপলড ডেভাইস ক্যামেরাও রয়েছে। ইসরো একটি কসপাস-সারস্যাট কর্মসূচি সদস্য হওয়ার জন্য দক্ষিণ এশিয়া এবং ভারত মহাসাগর অঞ্চলে অনুসন্ধান ও উদ্ধারকার্য চালানোর জন্য বিপদ সংকেত গ্রহণের ট্রান্সপোন্ডারও এই কৃত্রিম উপগ্রহগুলিতে রয়েছে।


title: বিগ বস হাল্লা বোল

text: এই সিরিজটিতে ভারতে বিগ বসের নিম্নমুখিতা লক্ষ্য করা যায়। শুরুতে সেলিব্রেটিদের সাথে পুরানো আসরের প্রতিযোগীদের এই আয়োজন প্রাথমিক মিডিয়া এবং দর্শকদের মাঝে সাড়া ফেললেও পরবর্তীতে এর রেটিংস দাঁড়ায় ২.৮২-এ। যা এই অনুষ্ঠানের সর্বকালের সর্বনিম্ন টিআরপি। এই সিরিজটি দর্শক জনপ্রিয়তা এত হারায় যে, এই অনুষ্ঠানের আয়োজকরা জানায় যে, এই সিরিজের ফাইনালের ফলাফল নির্ধারণ প্রক্রিয়ায় যে ভোট আসে তা শুধু পূর্ববর্তী আসরের চ্যাম্পিয়ন নির্ধারণি ভোট হতে কম নয়, তা এই আসরেরই উচ্ছন্ন ভোটের থেকে কম। আরেকটি বার্তায় জানানো হয় যে, এই সিরিজের চ্যাম্পিয়ন এবং প্রথম রানার আপের মধ্যে ভোটের পার্থক্য ছিল অনেক কম।


title: মা (টেলিভিশন ধারাবাহিক)

text: "মা" ধারাবাহিকটির প্রযোজনা করে শ্রী ভেঙ্কটেশ ফিল্মস। এই ধারাবাহিকটি প্রচারের ৪ বছর বাংলা টেলিভিশনে সবচেয়ে বেশি টিআরপি লাভ করে। ২০১৪ সালের ৩ আগস্ট বিশেষ "ধামাকা" পর্বের মাধ্যমে ধারাবাহিকের সমাপ্তি টানা হয়। এই পর্বে অন্যান্য ধারাবাহিকের মূল চরিত্রের পাশাপাশি চলচ্চিত্র ব্যক্তিত্ব কোয়েল মল্লিক ও রাজ চক্রবর্তীকে উপস্থাপন করা হয়।


title: মা (টেলিভিশন ধারাবাহিক)

text: ২০১১-১৫ সালে মালয়ালম টেলিভিশন চ্যানেল এশিয়ানেট "আম্মা" নামে ধারাবাহিকটির ১০০৮টি প্রচার করে। এই সময়েও এটি উচ্চ টিআরপি রেটিং অর্জন করে।


title: সুলতান সুলেমান (টিভি ধারাবাহিক)

text: বাংলাদেশের বেসরকারি টেলিভিশন চ্যানেল দীপ্ত টিভি ২০১৫ সালের ১৮ই নভেম্বর থেকে ধারাবাহিকটি বাংলা ভাষায় ডাবিং করে সুলতান সুলেমান নামে সপ্তাহে ৬দিন ব্যাপী সাপ্তাহিক সম্প্রচার শুরু করে। সম্প্রচারের পর থেকে ২০১৫-এর ডিসেম্বরের শেষ সপ্তাহ নাগাদ এটি দর্শকদের টিআরপি ভোটে বাংলাদেশের টিভি অনুষ্ঠানমালার মধ্যে দ্বিতীয় অবস্থানে চলে আসে এবং তার দুই সপ্তাহ পর ২০১৬-এর দ্বিতীয় সপ্তাহে এটি সকল অনুষ্ঠানকে পেছনে ফেলে দর্শক জনপ্রিয়তায় প্রথম শীর্ষস্থান দখল করে নেয়।


title: টোডা জাতি

text:
এম বি ইমেনিয়াওয়ের মতে, টোডাদের ধারাবাহিক দশমিক ভারতের জনপরিসংখ্যান হলো: ১৮৭১ (৬৯৩), ১৮৮১ (৬৭৫), ১৮৯১ (৭৩৯), ১৯০১ (৮০৭), ১৯১১ (৬৭৬) (৭৪৮ থেকে সংশোধিত), ১৯৫১ (৮৭৯), ১৯৬১ (৭৫৯), ১৯৭১ (৮১২)। তার সিদ্ধান্ত হলো, এই রেকর্ডগুলো
"দেখাচ্ছে যে ৭০০ থেকে ৮০০-র মধ্যে সংখ্যাটি অনেকটা আদর্শ, এবং তা কম-বেশি হয় একদিকে মহামারী বিপর্যয় এবং সুস্থ হতে সময় লাগা (১৯২১ (৬৪০), ১৯৩১ (৫৯৭), ১৯৪১ (৬৩০)), অন্যদিকে লোকদের দুবার গণনার ফলে (আদমশুমারি কর্মকর্তারাও যার সম্ভাবনা স্বীকার করেছেন ১৯০১ ও ১৯১১ এবং সম্ভবত ১৯৫১-র শুমারিতে)। উপাত্তগুলোয় অনিশ্চয়তার ক্ষেত্রে আরেকটি বিষয় হলো বিভিন্ন শুমারিতে ঘোষিত বা অঘোষিতভাবে খ্রিস্টধর্মীদের অন্তর্ভুক্ত বা বর্জন করা ... ৭০০ থেকে ৮০০-র মধ্যে একটা সংখ্যা বলে দেয়াটা খুবই ঘোলাটে, এবং হয়তো আশু বর্তমান বা ভবিষ্যতের জন্য হতাশাপূর্ণ, যেহেতু জনস্বাস্থ্য কার্যক্রমের ফলে জন্মাহার বৃদ্ধি এবং তার ফলে জনসংখ্যাও বৃদ্ধি পাবার কথা। আর যাইহোক, এই সম্প্রদায়টি ক্ষয়ে যাচ্ছে এরকম ভবিষ্যদ্বাণীগুলো ছিল খুব বেশি নৈরাশ্যবাদী এবং সম্ভবত কখনোই সুপ্রতিষ্ঠিত নয়।"


title: দ্য টেলিগ্রাফ (কলকাতা)

text: দ্য টেলিগ্রাফ একটি কলকাতা-ভিত্তিক ব্রডশিট ইংরেজি সংবাদপত্র। এই পত্রিকার মালিক আনন্দবাজার পত্রিকা প্রাইভেট লিমিটেড। ১৯৮২ সালের ৭ জুলাই থেকে এই সংবাদপত্রটি প্রকাশিত হয়ে আসছে। পরবর্তীকালে কলকাতা থেকে প্রকাশিত পূর্ব ভারতের সর্বাধিক প্রচারিত সংবাদপত্রের সম্মান অর্জন করে "দ্য টেলিগ্রাফ"। অডিট ব্যুরো সার্কুলেশন সার্কুলেশনের সংখ্যার ভিত্তিতে এটিকে পূর্ব ভারতের দ্রুততম বৃদ্ধিশীল ইংরেজি সংবাদপত্র মনে করেন। "দ্য টেলিগ্রাফ" ভারতের বিদেশনীতির বিস্তারিত ব্যাখ্যা ও উত্তর-পূর্ব ভারতের সমস্যাবলির উপর আলোকসম্পাতের জন্য প্রসিদ্ধ। ইন্ডিয়ান রিডারশিপ সার্ভে (আই আর এস) ২০০৮-আর২ হিসাব অনুসারে এই পত্রিকার পাঠকসংখ্যা ২.৯ মিলিয়ন; যা এটিকে পূর্ব ভারতের চতুর্থ সর্বাধিক পঠিত সংবাদপত্রের মর্যাদা দান করে। কলকাতার পাশাপাশি "দ্য টেলিগ্রাফ" গুয়াহাটি (উত্তর-পূর্ব ভারত সংস্করণ), শিলিগুড়ি (উত্তরবঙ্গ ও সিক্কিম সংস্করণ), জামশেদপুর ও রাঁচি (ঝাড়খণ্ড সংস্করণ) থেকেও প্রকাশিত হয়।


title: দ্য সোর্ড অব টিপু সুলতান

text:
১৯৯০ সালে প্রথম দূরদর্শনে হিন্দি ভাষায় ধারাবাহিকটি সম্প্রচারিত হয়, ২০০১ সালে স্টার প্লাসেও সিরিজটি সম্প্রচার করা হয়। ১৯৯০ -এর শুরুর দিকে এর পর্বগুলো বাংলায় অনুবাদ করে বিটিভিতে এবং ২০০৬ সালে তামিল ভাষায় ডিডি পোড়িঘাই চ্যানেলে সম্প্রচার করা হয়। বিটিভির সম্প্রচারে, বেশ কিছু সংলাপের অংশ কর্তন করা হয়। উপমহাদেশের বাইরে, নাটকটি ১৯৯০ এর সূচনালগ্নে যুক্তরাজ্যের চ্যানেল ৪-এ সম্প্রচারিত হয়। অন্যান্য যে সকল দেশে ধারাবাহিকটি সম্প্রচারিত হয় সেগুলো হল ইরান, ইন্দোনেশিয়া ও মরিশাস। পরবর্তীতে এর ১২টি ডিভিডির একটি অরিজিনাল প্যাকও মুক্তি পায়।
বর্তমানে নাটকটি মালায়াম ভাষায় মিডিয়া ওয়ান টিভিতে এবং বাংলা ভাষায় মাছরাঙ্গা টিভিতে সম্প্রচারিত হচ্ছে।


title: চেন্নাই সুপার কিংস

text: চেন্নাই সুপার কিংস ইন্ডিয়ান প্রিমিয়ার লীগের সবচেয়ে সফল টিম যারা তিনবার আই পি এল খেতাব জিতেছে এবং প্রত্যেক বছর এই টিমটি প্লে-অফে পৌঁছায়। ২০১৫ সালের আই পি এল ৮ এ তাদের কাছে তাদের জয়ের ধারা বজায় রাখবার সুযোগ ছিল কিন্তু ২০১৫ সালের আই পি এলে তারা রানার্স হয়। তারাই হল প্রথম কোন ভারতীয় দল যারা চ্যাম্পিয়ন্স লীগ টোয়েন্টি-২০ জিতেছিল। এই দলের হয়ে সর্বাধিক রান করেছেন তিন জন খেলোয়াড় এবং তারা হলেন মহেন্দ্র সিং ধোনি, সুরেশ রায়না এবং মাইকেল হাসি, এবং সর্বাধিক উইকেট নিয়েছেন আলবি মরকেল, রবিচন্দ্রন অশ্বিন, ডোয়েন ব্র্যাভো। ২০১২ সালে চেন্নাই সুপার কিংসের ব্র্যান্ড মূল্য ছিল মার্কিন ডলার ৭৫.১৩ মিলিয়ন, যা তাদেরকে আই পি এলের সবচেয়ে মুল্যবান দল করে তোলে।


title: সি.আই.ডি. (ভারতীয় টেলিভিশন ধারাবাহিক)

text: সি.আই.ডি স্যাটেলাইট টিভি চ্যানেল সনি এন্টারটেইনমেন্ট টেলিভিশনের একটি সিরিজ। এ সিরিজে একদল গোয়েন্দা মুম্বাইয়ের ক্রাইম ইনভেস্টিগেশন ডিপার্টমেন্টে কাজ করে। এ সিরিজের পরিচালক শিভাজী সত্যম। ভারতের মধ্যে এটি সবচেয়ে লম্বা টিভি সিরিজ। প্রথম ভারতীয় গোয়েন্দা ভিত্তিক টিভি সিরিজ সি.আই.ডি যা বর্তমানে ভারতের মধ্যে বেশ জনপ্রিয়। এসিপি প্রদিউমান, সিনিয়র ইন্সপেক্টর দায়া সিনিয়র ইন্সপেক্টর অভিজিৎ, ইন্সপেক্টর ফ্রেডরিকস এবং ডাক্তার সালোংকি এ সিরিজের মূল চরিত্রে অভিনয় করছেন।


title: মডেল জীব

text: অন্যান্য গুরুত্বপূর্ণ মডেল জীব ও এদের প্রধান কাজ হলঃ টি৪ ফাজ (ভাইরাস সংক্রমণ), "টেট্রাহাইমেনা থার্মোফিলিয়া" (অন্তঃকোষীয় প্রক্রিয়া), "স্যাকারোমাইসিস সেরেভিসিয়া", "স্কিৎজোস্যাকারোমাইসিস পম্বে" (কোষ চক্র, কোষ পোলারিটি, আরএনএআই, সেন্ট্রোমেয়ার, ট্রান্সক্রিপশন), ভুট্টা (ট্রান্সপোজোন্স), হাইড্রা (পুনরুৎপাদন ও মরফোজেনেসিস), বিড়াল (নিউরোফিজিওলজি), মুরগি (বিকাশ), কুকুর (শ্বসনতন্ত্র ও কার্ডিওভাস্কুলার তন্ত্র), "নথোব্রাঙ্কিয়ুস ফুরজেরি" (বার্ধক্য), মানুষ নয় এমন প্রাইমেট, যেমন, "রেসাস মাকাক" এবং শিম্পাঞ্জি (হেপাটাইটিস, এইচআইভি, পারকিনসন্স রোগ, কগনিশন, ও টিকা)


title: ব্লাকবেরি বোল্ড ৯৭০০

text: টেকরাডারের গ্যারেথ বিভিস স্মার্টফোনটিকে পাঁচ তারকার মধ্যে চারটি প্রধান করে।তিনি বলেন যারা মোবাইলটি দ্বারা আপগ্রেড হবে তাদের টাইপিং এ অসুবিধা থে পারে ছোট কি-বোর্ড এর কারনে,বিভিস বলেন তিনি এটির সলিড বুইল্ড কোয়ালিটি,দীর্ঘস্থায়ী ব্যাটারি,স্কিন কোয়ালিটি, নতুন অপটিকাল ট্র‍্যাকপেড পছন্দ করেন।এরপরও তিনি বলেন ডিভাইসটি আগেকার ব্ল্যাকবেরি গুলোর মত সেকেলে মনে হয় এটির ব্যহিক ও সফটওয়্যার ফিচার গুলোর আরো উন্নত হওয়া প্রয়োজন। এনগ্যাজেট থেকে লরা জুন বলেন যে "পুরো প্যাকেজের ছোট, আরও মসৃণ ফর্ম ফ্যাক্টর হওয়ায় ডিভাইস হাতে নিতে চমৎকার লাগে গ্যারেথ বিভিস এর মতের বিরোধ করে তিনি বলেন নতুন কি-বোর্ড এ টাইপ করতে মজা লাগে কিন্তু তিনি স্বীকার করেন আমাদের মধ্যে অনেকেই সামান্য বাধাপেতে পারেন।


title: পেট্রোরাসায়নিক

text: পেট্রোরসায়নের প্রধান দুটি শ্রেণী হচ্ছে অলেফিনস (ইথিলিন ও প্রোপিলিন) এবং এরোমেটিকস (বেনজিন, টলুইন ও জাইলিন সমানু)। তেল শোধনাগারে পেট্রোলিয়ালের "'ফ্লুইড ক্যাটালাইটিক ক্রাকিং"' এর দ্বারা অলেফিন এবং এরোমেটিক পদার্থগুলো তৈর হয়। রাসায়নিক কারখানাগুলোতে তরল প্রাকৃতিক গ্যাস যেম ইথেন প্রোপেনের বাষ্পীয় ভাঙন দ্বারা অলেফিনস তৈরী করা হয়। ন্যাপথার ক্যাটালাইটিক পুনর্বিন্যাস দ্বারা এরোমেটিকস উৎপন্ন হয়। দ্রাবক, ডিটারজেন্টস, এডহেসিভসমূহের নির্মাণ একক হিসেবে এরোমেটিকগুলো কাজ করে। পলিমার এবং অলিগোমারের ভিত্তিমূল হচ্ছে অলিফিন। প্লাস্টিক, রেজিন, ফাইবার, লুব্রিক্যান্টস,জেল, ইলাস্টোমার ইত্যাদি তৈরীতে পলিমার ব্যবহৃত হয়।


title: টাইপ ০৯১ ডুবোজাহাজ

text: হান শাখা প্রধান কার্যালয় থেকে শুরু করে বড় আপগ্রেড এবং বহুবিধ তফসিলের মাধ্যমে চলে গেছে। নৌকাগুলি ছয় ৫৩৩ মিমি (২১ টি) টারপোডো টিউব রয়েছে এবং ২০ টর্পেডো রয়েছে। বিকল্পভাবে, তারা তাদের টুকরা মধ্যে ৩৬ খনি বহন করতে পারে। হান ক্লাস সি -৮০১ অ্যান্টি-জাহাজের ক্ষেপণাস্ত্রের সাব-লঞ্চ সংস্করণের পাশাপাশি আদিবাসী ও রাশিয়ার টর্পেডো বা খনিগুলির বেশ কয়েকটি ফায়ারিংয়ের জন্য সক্ষম। সমস্ত অবশিষ্ট হুল নতুন সোনার সাথে পুনঃস্থাপিত হয়েছে, প্রকার এইচ / এসকিউ ২ -২২২২ সোনারের সাথে ৬১৩ ফ্যাক্টরী দ্বারা উৎপাদিত মূল মূলধারার ৬০৩ সোনার পরিবর্তে। আবেকীয় টাইল পরে শব্দ মাত্রা কমাতে যোগ করা হয়েছিল


title: কমপ্যাক্টফ্ল্যাশ

text: সিএফ কার্ডের দুটি প্রধান উপবিভাগ রয়েছে, ৩.৩ মিমি-পুরুত্বের ধরণ ১ এবং ৫ মিমি-পুরুত্বের ধরণ ২ (সিএফ২)। ধরণ ২ এর স্লটটি মিনিয়েচার হার্ড ড্রাইভ এবং কিছু অন্য ডিভাইসে ব্যবহৃত হয়, যেমন মাঝারি সিরিজের হ্যাসেলব্লেড ক্যামেরার জন্য "হ্যাসেলব্লেড সিএফভি ডিজিটাল ব্যাক"। ২০০৭ সাল পর্যন্ত প্রধান কার্ডের চারটি ভিন্ন ভিন্ন গতি রয়েছে: মূল সিএফ, সিএফ হাই স্পিড (সিএফ+/সিএফ২.০ ব্যবহার করে), ফাস্টার সিএফ ৩.০ স্ট্যান্ডার্ড এবং ফাস্টার সিএফ ৪.০ স্ট্যান্ডার্ড যা ২০০৭ সাল থেকে গৃহীত হয়।


title: পাহাড়পুর বৌদ্ধ বিহার

text: বিহারের উত্তর বাহুর মাঝ বরাবর রয়েছে প্রধান ফটক। এর বাইরের ও ভেতরের দিকে একটি করে স্তম্ভ সংবলিত হলঘর এবং পাশে ছোট ছোট কুঠুরি আছে। এই কুঠুরিগুলো বিভিন্ন উদ্দেশ্যে ব্যবহার করা হত। প্রধান ফটক এবং বিহারের উত্তর-পূর্ব কোনের মাঝামাঝি অবস্থানে আরও একটি ছোট প্রবেশ পথ ছিলো। এখান থেকে ভেতরের উন্মুক্ত চত্বরে প্রবেশের জন্য যে সিঁড়ি ব্যবহৃত হত তা আজও বিদ্যমান। উত্তর, দক্ষিণ ও পশ্চিম বাহুতেও অনুরুপ সিঁড়ির ব্যবস্থা ছিলো। এদের মাঝে কেবল পশ্চিম বাহুর সিঁড়ির চিহ্ন আছে। উত্তর বাহুর প্রবেশ পথের সামনে ১৯৮৪ সাল পর্যন্ত একটি পুকুর ছিল। ১৯৮৪-৮৫ সালের খননে প্রাপ্ত তথ্য অনুযায়ী প্রথম নির্মাণ যুগের পরবর্তী আমলে এ পুকুর খনন করা হয় এবং এসময় এ অংশের সিঁড়িটি ধ্বংস করে দেয়া হয়। পরবর্তীকালে পুকুরটি ভরাট করে দেয়া হয়।


title: কুরআনের সমালোচনা ও খণ্ডন

text: সমালোচকগণ বলেন, পানি চক্রের এ প্রধান চারটি ধাপের মধ্যে ১, ২, ও ৪ নম্বর ধাপ তিনটি আমাদের অতি পরিচিত এবং খালি চোখেই দেখা যায়। বাষ্পীভবনের ধাপটি চোখে দেখা যায় না এবং চিন্তা করাও অত্যন্ত দুষ্কর। আশ্চর্যজনকভাবে, কুরআন বিভিন্ন স্থানে পানি চক্রের ১, ২, ও ৪ নম্বর ধাপগুলো পুংখানুপুংখরূপে বর্ণনা করেছে, যা সহজেই চোখে দেখা যায় এবং সপ্তম শতকের একজন মানুষের জন্য খুবই সাধারণ অভিজ্ঞতা। কিন্তু যেটি সাধারণ অভিজ্ঞতা নয়, সেটি হলো বাষ্পীভবন। এটি খালি চোখে দেখা যায় না এবং এ সম্বন্ধে পূর্ব থেকে জ্ঞান না থাকলে এটি কল্পনা করাও দুরূহ। কুরআন খুবই বিস্ময়করভাবে বাষ্পীভবনের এ ধাপটি নিয়ে মৌনতাবলম্বন করেছে, যা এটিই নির্দেশ করে যে, কুরআনের রচয়িতা সাধারণ অভিজ্ঞতালব্ধ বহির্ভূত এ ঘটনাটি সম্বন্ধে ওয়াকিবহাল ছিলো না।


title: বৃক্ষ

text: বৃক্ষের গুরুত্বপূর্ণ অঙ্গসমূহ হল মূল, কাণ্ড, ডালপালা, বাকল, ফুল, ফল এবং পাতা। বৃক্ষকান্ড মূলত সাহায্যকারী ও পরিবহন কলা জাইলেম ও ফ্লোয়েম দ্বারা গঠিত। কাষ্ঠ "জাইলেম" কোষে তৈরি, বাকল তৈরি "ফ্লোয়েম" ও অন্যান্য অন্যান্য বহিঃস্থ ভাস্কুলার ক্যাম্বিয়াম টিস্যুতে। কাণ্ডের ব্যাস বৃদ্ধির প্রক্রিয়ার ওপর ভিত্তি করে বৃক্ষকে দু'ভাগে ভাগ করা যায়: "এক্সোজেনাস" ও "এন্ডোজেনাস"। বেশিরভাগ বৃক্ষই (সব কনিফার এবং প্রায় সব বৃহৎপত্রী বৃক্ষ) এক্সোজেনাস, এদের কান্ডের বাইরের দিকে নতুন নতুন কাষ্ঠের সৃষ্টি হবার মাধ্যমে এদের বৃদ্ধি ঘটে। এন্ডোজেনাস বৃক্ষে (যেমন পাম এবং ড্রাগন গাছ ইত্যাদি) ভেতরের দিকে নতুন অংশাদি তৈরির কারণে বৃদ্ধি ঘটে।


title: সার

text: প্রধান জৈবসারসমূহ হলো বিভিন্ন উদ্ভিজ্জ ও প্রাণিজ বর্জ্য,নর্দমার বর্জ্য প্রভৃতি। তবে সবচেয়ে বেশি উদ্ভিজ্জ বর্জ্যই ব্যবহৃত হয়। সাধারণত কয়লার বৈর্জ্যের কোনো পুষ্টিমান না থাকলেও তা মাটিতে হাওয়া ও পানি সংবন্ধন করে মাটির গুণগত মান উন্নত করে। একইভাবে কোনো জবাইকৃত পশুর রক্ত,বর্জ্য,শিং এইসব সাধারণবস্তু যেগুলো উদ্ভিদকে সামান্য পুষ্টি যোগালেও আসলে তা মাটির গুনগত মান বৃদ্ধিতে সহায়তা করে।


title: জার্মানি

text:
ফরচুন গ্লোবাল ৫০০ কর্তৃক নির্বাচিত ২০১০ সালের রাজস্বের ভিত্তিতে বিশ্ব স্টকমার্কেটের তালিকাভূক্ত সেরা ৫০০ কর্পোরেশনের ৩৭টির প্রধান কার্যালয় জার্মানিতে। সুপরিচিত বৈশ্বিক জার্মান ব্রান্ডগুলো হলো বিএমডব্লিও, ভক্সওয়াগন, এডিডাস, মার্সিডিস বেঞ্জ, অডি, পোরশে, ডিএইচএল, টিমোবাইল, লুফথানসা, এসএপি, নিভিয়া ইত্যাদি। জার্মানি মূলত উচ্চবিশেষায়িত ক্ষুদ্র ও মাঝারিধরনের এন্টারপ্রাইজের জন্য সুপরিচিত। প্রায় ১০০০ প্রধানত পারিবারিক ব্যবসা কোম্পানিগুলো তাদের নিজ নিজ ক্ষেত্রে বৈশ্বিক বাজারে শীর্ষস্থান দখল করে আছে। এরা মুলত হিডেন চ্যাম্পিয়ন নামে পরিচিত। নিচের টেবিলটি ২০০৯ সালের তথ্যানুযায়ী তৈরী। এখানে রাজস্ব ও লাভের পরিমাণ মিলিয়ন ইউরোতে প্রকাশ করা হয়েছে এবং কর্মীসংখ্যা সমগ্র বিশ্বে কর্মরত কর্মীদের মোটসংখ্যা।
ইউরোপের কেন্দ্রে অবস্থিত হওয়ায় পরিবহনখাতের গুরুত্বের দিক দিয়েও জার্মানি কেন্দ্রে অবস্থিত। জার্মানীর বহুমুখী ও আধুনিক পরিবহন ব্যবস্থা এরই পরিচয় বহন করে। বিশ্বের তৃতীয় দীর্ঘতম মোটরওয়ে জার্মানিতে অবস্থিত যা স্থানীয়ভাবে অটোবান নামে পরিচিত। উচ্চগতিসম্পন্ন রেলের একটি বহুকেন্দ্রিক নেটওয়ার্ক জার্মানি তৈরি করেছে। আন্তনগর এক্সপ্রেস হচ্ছে জার্মানীর সর্বাধিক অগ্রসর সার্ভিস যা নগর অতিক্রম করে প্রতিবেশি রাষ্ট্রসমূহের সাথেও যোগাযোগ স্থাপন করেছে। রেলের সর্বোচ্চগতি ঘন্টায় ১৬০ থেকে ৩০০ কিলোমিটার পর্যন্ত হয়ে থাকে। ৩০ মিনিট, এক ঘন্টা বা ২ ঘন্টা ব্যবধানে সার্ভিস পাওয়া যায়। জার্মানীর বৃহত্তম বিমানবন্দর ফ্রাঙ্কফুর্ট আন্তর্জাতিক বিমানবন্দর ও মিউনিখ আন্তর্জাতিক বিমানবন্দর, দুটোই লুফথানসার বৈশ্বিক কেন্দ্র।


title: ২০১৩ আফ্রিকা কাপ অব নেশন্স

text: সর্বমোট ৪৭টি দেশের জাতীয় ফুটবল দল যোগ্যতা নির্ধারণী খেলায় অংশ নেয়। প্রতিযোগিতার স্বাগতিক দেশরূপে দক্ষিণ আফ্রিকা জাতীয় ফুটবল দল স্বয়ংক্রিয়ভাবে উত্তীর্ণ হয়। লিবিয়ায় গৃহযুদ্ধের কারণে স্বাগতিক দেশ হতে পারেনি। অনেকগুলো দল প্রতিযোগিতার মূল পর্বে পুণরায় ফিরে আসে। চার বছর যাবৎ অনুপস্থিতির পর দক্ষিণ আফ্রিকা খেলে। ইথিওপিয়া ১৯৮২ সালের পর যোগ্যতা লাভ করে। নাইজেরিয়া, গণপ্রজাতন্ত্রী কঙ্গো, টোগো, আলজেরিয়া ২০১২ সালে না খেললেও এবার খেলে। ক্যাপভার্দে দলও অংশ নেয়। গতবারের যৌথ স্বাগতিক দেশ - গ্যাবন এবং বিষুবীয় গিনি, লিবিয়া, সেনেগাল, সুদান, গিনি, বতসোয়ানা প্রতিযোগিতায় অংশ নিতে ব্যর্থ হয়। দক্ষিণ সুদান ক্যাফের সদস্য না হওয়ায় অংশগ্রহণের সুযোগ পায়নি।


title: ফিফা বিশ্বকাপের স্বাগতিক দেশ

text:
নিলাম ডাক:
আর্জেন্টিনা, চিলি, মেক্সিকো এবং সুইডেন প্রতিযোগিতায় স্বাগতিক দেশ হবার জন্যে আগ্রহ প্রকাশ করে। সুয়েডীয় প্রতিনিধি দল অন্যান্য দেশসমূহের সাথে আলোচনা করে ১৯৫০ সালের ফিফা বিশ্বকাপে আয়োজিত ফিফা কংগ্রেসে তাদের দেশে প্রতিযোগিতা আয়োজনের কথা ব্যক্ত করে। ২৩ জুন, ১৯৫০ সালে অন্য কোন দলের তরফে বাঁধা না পাওয়ায় সুইডেনকে প্রতিযোগিতা আয়োজনের দায়িত্ব প্রদান করা হয়।


title: দক্ষিণ আমেরিকা

text: ২০০৬ সালে দক্ষিণ আমেরিকার প্রাক্কলিত জনসংখ্যা ছিল ৩৭ কোটি ৬০ লক্ষ, যা পৃথিবীর মোট জনসংখ্যার ৬%। এই মহাদেশে ১২টি রাষ্ট্র আছে। এদের মধ্যে ১০টি রাষ্ট্র লাতিন: আর্জেন্টিনা, বলিভিয়া, ব্রাজিল, চিলি, কলম্বিয়া, ইকুয়েডর, প্যারাগুয়ে, পেরু, উরুগুয়ে, এবং ভেনেজুয়েলা। দুইটি রাষ্ট্র লাতিন নয়। এই দুটি রাষ্ট্রের মধ্যে গায়ানা যুক্তরাজ্যের এবং সুরিনাম নেদারল্যান্ড্সের প্রাক্তন উপনিবেশ ছিল। ব্রাজিল ছিল পর্তুগালের উপনিবেশ। আর্জেন্টিনা, বলিভিয়া, চিলি, কলম্বিয়া, ইকুয়েডর, প্যারাগুয়ে, পেরু, উরুগুয়ে, এবং ভেনেজুয়েলা এই ৯ টি দেশ ছিল স্পেনের উপনিবেশ। এসব দেশের ভাষাও স্পেনিস। ব্রাজিলের ভাষা পর্তুগিজ, সুরিনামের ভাষা ডাচ এবং গায়ানার ভাষা হচ্ছে ইংরেজি। এছাড়া দক্ষিণ আমেরিকাতে ফ্রেঞ্চ গায়ানা বা গুইয়ান নামে ফ্রান্সের একটি জেলা সমমর্যাদার দেপার্ত্যমঁ রয়েছে। এটি এক সময় ফ্রাঞ্চের উপনিবেশ ছিল। মহাদেশটি থেকে বিরাট দূরত্বে প্রশান্ত মহাসাগরে অবস্থিত অনেকগুলি প্রশাসনিক অঞ্চল আছে, যেগুলি দক্ষিণ আমেরিকান বিভিন্ন রাষ্ট্রের অংশ। এদের মধ্যে আছে চিলির হুয়ান ফের্নান্দেস দ্বীপপুঞ্জ ও ইস্টার দ্বীপ, এবং ইকুয়েডরের গালাপাগোস দ্বীপপুঞ্জ। উপকূলের কাছে অবস্থিত মহাসাগরীয় অঞ্চলগুলির মধ্যে আছে আটলান্টিক মহাসাগরে অবস্থিত ব্রাজিলের ফের্নান্দু দি নোরোনিয়া দ্বীপপুঞ্জ। দক্ষিণে আছে যুক্তরাজ্যের ফকল্যান্ড দ্বীপপুঞ্জ। এই দ্বীপপুঞ্জটিকে আর্জেন্টিনা ইসলাস মালবিনাস নামে ডাকে এবং এগুলিকে নিজেদের বলে দাবী করে। দক্ষিণ আমেরিকার তটরেখা তুলনামূলকভাবে নিয়মিত প্রকৃতির, তবে একেবারে দক্ষিণে ও দক্ষিণ-পশ্চিমে অনেক ফিয়ডের্র উপস্থিতির কারণে তটরেখা অত্যন্ত ভগ্ন।


title: রাষ্ট্র

text: স্বীকৃতি পাওয়া প্রসঙ্গে ক্ষুদ্রজাতিসমূহ কর্তৃক উপস্থাপিত দলিলগুলোর অন্যতম একটি হলো মন্টেভিডিও সমঝোতা। মন্টেভিডিও সমঝোতা স্বাক্ষরিত হয় ১৯৩৩ সালের ২৬ ডিসেম্বর যুক্তরাষ্ট্র, হান্ডুরাস, এল সালভাদর, ডোমেনিকান প্রজাতন্ত্র, হাইতি, আর্জেন্টিনা, ভেনেজুয়েলা, উরুগুয়ে, প্যারাগুয়ে, ম্যাক্সিকো, পানামা, বলিভিয়া, গুয়েতেমালা, ব্রাজিল, ইকুয়েডর, নিকারাগুয়ে, কলম্বিয়া, চিলি, পেরু এবং কিউবার সম্মতিতে। যদিও এই সমঝোতা কোন আন্তর্জাতিক গ্রহণযোগ্যতা পায়নি। মন্টেভিডিও সমঝোতায় চারটি শর্ত আছে যা রাষ্ট্র হিসেবে স্বীকৃতি পেতে ইচ্ছুক “রাষ্ট্র”কে পূরণ করতে হবে –এই শর্তগুলো পূরণ সহজসাধ্য বলে, মন্টেভিডিও সমঝোতা কখনোই আন্তর্জাতিক সম্প্রদায়ের কাছে গ্রহণযোগ্য হয়নি, বরং বেশিরভাগ দেশ আদর্শ হিসেবে কন্সটিটুটিভ থিওরি অফ স্টেটহুডকেই ব্যবহার করে।


title: ই-৯ (দেশসমূহ)

text: ই-৯ দেশসমূহ আর্থসামাজিকভাবে অনেক গুরুত্বপূর্ণ আগ্রগতি করেছে। ব্রাজিল, চীন, ইন্দোনেশিয়া এবং মেক্সিকো জি-২০ এর সদস্য। এর মধ্যে মেক্সিকো ওইসিডি সদস্য এবং চীন বর্তমানে পৃথিবীর দ্বিতীয় বৃহত্তম অর্থনীতির দেশ। ব্রাজিল এবং ভারতও সেরা দশ অর্থনীতির দুইটি দেশ। ইন্দোনেশিয়ার উন্নয়নও খুব দ্রত হচ্ছে। ১৯৯৩ এই ফোরামের সদস্য দেশসমূহের নমিনাল জিডিপি ছিলো পৃথিবীর মোট নমিনাল জিডিপির ১৬.৫% যা বর্তমানে বেড়ে হয়েছে ৩০%।


title: উত্তর মেরুদেশীয় অঞ্চলে রাষ্ট্রাধীনতার দাবি

text: আন্তর্জাতিক আইন অনুসারে বর্তমানে বিশ্বের কোন দেশেরই উত্তর মেরু এবং তার সংলগ্ন উত্তর মহাসাগর অঞ্চলের উপর কোন সার্বভৌম নিয়ন্ত্রণ নেই। উত্তর মেরুদেশীয় অঞ্চলকে পাঁচটি দেশ ঘিরে রেখেছে; এগুলি হল রাশিয়া, মার্কিন যুক্তরাষ্ট্র (আলাস্কার মাধ্যমে), কানাডা, নরওয়ে এবং ডেনমার্ক (গ্রিনল্যান্ডের মাধ্যমে)। এই দেশগুলি তাদের উপকূলের আশেপাশে ২০০ নটিকাল মাইল পর্যন্ত অর্থনৈতিক কর্মকাণ্ড চালাতে পারে।


title: উত্তর আমেরিকা

text: অর্থনৈতিক ভাবে যুক্তরাষ্ট্র এবং কানাডা হলো উত্তর আমেরিকার সবচেয়ে ধনী এবং উন্নত দেশ, এরপরেই আছে মেক্সিকো, যেটি নতুন শিল্পোন্নত দেশ হিসেবে বিবেচিত। মধ্য আমেরিকা এবং ক্যারিবিয়ান দেশ গুলোতে বৈচিত্রপূর্ণ অর্থনৈতিক ব্যবস্থা এবং মানব উন্নতি সূচক বিদ্যমান। উদাহরন স্বরূপ, ছোট ছোট ক্যারিবিয়ান দেশগুলোর (যেমনঃ বার্বাডোস, ট্রিনিদাদ এন্ড টোবাকো এবং অ্যান্টিগুয়া এন্ড বারমুডা) জিডিপি (পিপিপি) মেক্সিকোর চেয়েও বেশি, কারণ এসব দেশগুলোর জনসংখ্যা অনেক কম। অন্যদিকে পানামা এবং কোস্টারিকার মানব উন্নতি সূচক এবং জিডিপি অন্যান্ন ক্যারিবিয়ান দেশ গুলোর তুলনায় বেশী। উপরন্তু, গ্রীনল্যান্ডের খনিজ তেল এবং অন্যান্ন দামি খনিজদ্রব্য থাকা স্বত্ত্বেও দেশটিকে অর্থনৈতিকভাবে ডেনমার্কের মাছ ধরা, পর্যটন ইত্যাদির ওপর নির্ভর করতে হয়, কেননা গ্রীনল্যান্ডের খনিজদ্রব্যগুলো এখনও উত্তোলনের উদ্দোগ নেওয়া হয়নি, যদিও দ্বীপাঞ্চলটি অর্থনৈতিকভাবে উন্নত।।


title: আয়ু অনুযায়ী রাষ্ট্রসমূহের তালিকা

text: হু অণুযায়ী যে রাষ্ট্রসমূহের সামগ্রিক আয়ু সর্বনিম্ন সেগুলো হল সিয়েরা লিওন, কেন্দ্রীয় আফ্রিকান প্রজাতন্ত্র, গণতান্ত্রিক কঙ্গো প্রজাতন্ত্র, গিনি-বিসাউ, লেসোথো, সোমালিয়া, সোয়াজিল্যান্ড, অ্যাঙ্গোলা, চাদ, মালি, বুরুন্ডি, ক্যামেরুন এবং মোজাম্বিক। ঐ রাষ্ট্রসমূহের মধ্যে কেবলমাত্র লেসোথো, সোয়াজিল্যান্ড এবং মোজাম্বিক এর ২০১১ সালে ১৫–৪৯ বয়সমণ্ডলীর মধ্যে এইস আই ভি প্রাদুর্ভাব হার ১০ শতাংশের অধিক।


title: পরবর্তী একাদশ

text: পরবর্তী একাদশ বা নেক্সট ইলিভেন (ইংরেজি: "Next Eleven" (বা "N-11")) হল এগারটি দেশ - ইন্দোনেশিয়া, ইরান, তুরস্ক, দক্ষিণ কোরিয়া, নাইজেরিয়া, পাকিস্তান, ফিলিপাইন, বাংলাদেশ, ভিয়েতনাম, মিসর, মেক্সিকো-গোল্ডমান স্যাকস বিনিয়োগকারী ব্যাংক কর্তৃক চিহ্নিত, বিআরআইসি ভুক্ত দেশসমূহের পাশাপাশি যেসব দেশের ২১ শতকে পৃথিবীর বৃহত্তম অর্থনৈতিক শক্তিতে পরিণত হবার সম্ভাবনা রয়েছে। ব্যাংকটি ডিসেম্বর ১২, ২০০৫ তারিখে বিনিয়োগ সম্ভাবনা ও ভবিষ্যত অর্থনৈতিক সম্ভাবনা বিচার করে এ তালিকাটি প্রকাশ করে।


title: ত্রিনিদাদ ও টোবাগো

text: ত্রিনিদাদ-টোবাগো অন্যান্য ক্যারিবিয়ান দেশের মতই একটা দ্বীপরাষ্ট্র। লেসার অ্যান্টিলেসের দক্ষিণে অবস্থিত এই দ্বীপরাষ্ট্র। ভেনেজুয়েলা ত্রিনিদাদ-টোবাগোর উত্তরপূর্বে অবস্থিত। গ্রেনাডা ত্রিনিদাদ-টোবাগোর দক্ষিণে অবস্থিত। ত্রিনিদাদ-টোবাগোর অন্যতম প্রতিবেশী দেশ হচ্ছে বার্বাডোস [উত্তরপূর্বে অবস্থিত] আর গুয়ানা; যা কিনা দক্ষিণপূর্বে অবস্থিত। গুয়ানার পাশেই আছে ভেনেজুয়েলা।


title: পিছন্দি

text:
আছার বা পিছন্দি গাছকে হিন্দী ভাষায় শিরল, মারাঠি ভাষায় হসোলী, তামিল ভাষায় বিশালম ও তটম, মলয়ালম ভাষায় কোট্টক্ক, কন্নড় ভাষায় অভরাঙ্গা, চীনা ভাষায় Bù Zhā Yè, মগ ভাষায় তারক, গারো ভাষায় বোল-সুব্রেত মার্মা ভাষায় এবা, তারনী এবং মুরং ভাষায় ইয়োরিয়া সোক নামে অভিহিত করা হয়।
আছার গাছের পাতায় Isorhamnetin, Kaempferol, Quercetin নামক রাসায়নিক দ্রব্যাদি পাওয়া যায়। ডাঁটার বাকলে N-Methyl-6β-(deca-l′,3′,5′-trienyl)-3β-methoxy-2β-methylpiperidine ইত্যাদি বিশেষ ধরনের এলকালয়েড থাকে, যা কীটনাশকে ব্যবহার হয়।
আছার গাছের পাতার রস বদহজম, একজিমা এবং টাইফয়েডের জ্বরে ব্যবহার হয়।


title: নয়নতারা

text: গাছটির পাতা, ফুল ও ডালে বহু মূল্যবান রাসায়নিক উপাদান পাওয়া যায়। ৭০ টিরও বেশি উপক্ষার পাওয়া যায় এ গাছ থেকে। ভিনক্রিস্টিন ও ভিনব্লাস্টিন নামের উপক্ষার দুটি লিউকেমিয়া রোগে বিশেষ ব্যবহার রয়েছে। ডেলটা-ইহোহিম্বিন নামের এক প্রকার রাসায়নিক পদার্থ পাওয়া যায়।


title: চিকন (নকশা)

text: চিকনের কাজ ছয় প্রকারের : তয়পচী, খাটোয়া, বুখিয়া, মুড়ী, ফাঁড়া ও জালি । এর মধ্যে সর্বাপেক্ষা সুন্দর বুখিয়া ; আর সর্বাপেক্ষা সাধারণ তয়পচী । জালি কাজ মাঝারি ধরণের। আবার জালি বিভিন্ন প্রকারের হয়ে থাকে, যেমন- মাদ্রাজী জালি, সিধুরী, কলকাত্তা জালি ইত্যাদি। একখণ্ড কাপড়ের টানা ও পোড়েন উভয় দিকের সুতো সরিয়ে সূচের সাহায্যে অতি সূক্ষ্ম্য গোলাকৃতি জালি কাটা হয়। এই গোল জালির ব্যাস সাধারণ ৩/১৬ ইঞ্চি হয়ে থাকে। মাদ্রাজী জালি ১/১৬ ইঞ্চি হয়। একটি জালিতে নক্সা ও অপরটি বন্ধ করা- এইভাবে মাদ্রাজী জালি তৈরি করা হয়।


title: বারসুঙ্গা

text: কিছু ক্ষারসদৃশ উপাদান যা প্রধানত কারি গাছের পাতা, কাণ্ড এবং বীজ এ পাওয়া যায় সেগুলো হল: মাহানিম্বিন(Mahanimbine), গ্রিনিম্বিন(girinimbine), কোয়েনিম্বিন(koenimbine), আইসোমাহানিন(isomahanine), মাহানিন(mahanine), ইন্ডিকোল্যাক্টোন(Indicolactone), ২-মিথোক্সি-৩-মিথাইল-কার্বাজল(2-methoxy-3-methyl-carbazole)।


title: সাদা চা

text: কালো এবং সবুজ চা এর মতো সাদা চা-ও ক্যামেলিয়া সাইনেসিস গাছ থেকে আরোহণ করা হয়। তাই, তাই সাদা চা-ও সবুজ এং কালো চা এর মতো অনেক রাসায়নিক পদার্থ বহন করে। অনেক গবেষণার পর সন্দেহো করা হচ্ছে যে সাদা চা মানব দেহের বিপাক বাড়িয়ে তুলতে পরে. এবং এর দরুন শারীরিক মেধ কমার স্তিতি তৈরি হয়. কিন্তু, সুষম খাদ্য এবং নিয়মিত ব্যায়মের উপকারিতা অতুলনীয় | এবং প্রায় একই ধরণের প্রভাব ফেলে স্বাস্থ্যের উপর।যাইহোক সাদা চা সবচেয়ে বেশি অ্যান্টিঅক্সিডেন্ট বহন করে। সাদা চা-তে নির্দিষ্ট পরিমাণের এবং সমানুপাতিক হারে পলিফেনলের যৌগ পাওয়া যায় যা এক ধরণের সাদা চা থেকে অন্য ধরণের সাদা চা-তে পরিবর্তিত হয়।সাদা চা-তে ঘন ঘন রাসায়নিক মিশ্রণের অধিক্রমণ ঘটে যা সবুজ চা-তেও ঘটে। ক্যামেলিয়া সাইনেসিসের পরিস্রাবণের মাঝে পরিবর্তন হওয়ার কারণে এমন ঘটে।


title: জয়নগরের মোয়া

text: জয়নগরের মোয়ার প্রধান উপাদান কনকচূড় ধানের খই, নলেন গুড় ও গাওয়া ঘি। এছাড়াও ক্ষীর, পেস্তা, কাজুবাদাম, কিসমিস ও পোস্ত ব্যবহার করা হয়। দক্ষিণ চব্বিশ পরগনা জেলার কুলপি, কাকদ্বীপ ও নামখানা অঞ্চলের প্রায় ৪০০ বিঘা জমিতে কনকচূড় ধানের চাষ হয়। নলেন গুড়ের উৎস খেজুর গাছ। শীতকালে খেজুর গাছ থেকে রস সংগ্রহ করেন শিউলিরা। সব চেয়ে উৎকৃষ্ট মানের রস পাওয়া যায় জিরেন কাঠ অর্থাৎ যে খেজুর গাছকে কয়েকদিন বিশ্রাম দেওয়া হয়েছে এমন গাছ থেকে। জিরেন কাঠ থেকে রস সংগ্রহ করে তিন দিন রাখা হয়। তারপর সেই রস ঢিমে আঁচে জ্বাল দিয়ে তৈরী হয় নলেন গুড়।


title: চালতা

text: চালতা গাছ মাঝির আকারের চিরহরিৎ বৃক্ষ জাতীয় উদ্ভিদ। এ গাছ উচ্চতায় ১৫ মিটার পর্যন্ত হতে পারে। গাছের গায়ে লালচে রঙের চকচকে বাকল থাকে। পাতার কিনারা খাঁজ কাটা, শিরা উঁচু সমান্তরাল। চালতার সাদা রঙের ফুল দেখতে সুন্দর ; এটি সুগন্ধযুক্ত। ফুলের ব্যাস ১৫-১৮ সেন্টিমিটার। ফুলে পাঁচটি মোটা পাঁপড়ি বেষ্টিত কেন্দ্রে প্রচুর হলুদ পুংকেশর থাকে ; বৃতিগুলো সেসব পাঁপড়িকে আঁকড়ে ঘিরে রাখে। বছরের মে-জুন মাসে ফুল ফোটার মৌসুম।


title: চিরতা

text:
চিরতা একটি ভেষজ উদ্ভিদ বাংলাদেশ সহ ভারতবর্ষের বিভিন্ন স্থানে প্রচুর জন্মে। জেসিএনেসি বর্গের অন্তর্গত এই গাছটির বৈজ্ঞানিক নাম Swertia chirayita (Roxb. ex Fleming) H. Karst.।হিন্দীতে এর নাম “চিরায়াতা”।
চিরতা বর্ষজীবি উদ্ভিদ। গাছটির গড় উচ্চতা প্রায় দেড় মিটার। গাছের পাতা কম-বেশী ১০ সে.মি. দীর্ঘ। পাতার অগ্রভাগ সূঁচালো। ফুল বৃন্তহীন, জোড়ায় জোড়ায় বিপরীতমুখী হয়ে ফোটে। ফুল হালকা সবুজের সঙ্গে গোলাপী মেশানো প্রত্যেক পাপড়ি লতিতে এক জোড়া সবুজ গ্রন্থি থাকে। ফল ৬ মি.মি. কিম্বা তারও বেশি লম্বা এবং ডিম্বাকৃতি।
ফুলন্ত অবস্থায় পুরো গাছ তুলে শুকিয়ে নিয়ে ওষুধের কাজে ব্যবহার করা হয়। অত্যধিক তিক্ততা, জ্বর ও কৃমিনাশক শক্তি এবং পাচকতার গুণে চিরতা সারা ভারতে সুপ্রসিদ্ধ। ঔষধী গুণে, চিরতা জেণ্টিআনা কুরুর অনুরূপ। জ্বর, অতিসার এবং দুর্বলতায় চিরতা খুব উপকারী। ম্যালেরিয়াতেও দেওয়া হয় কিন্তু চিরতার জ্বর কমানোর শক্তি পরীক্ষায় সম্প্রমাণিত নয়।


title: শ্যাওড়া

text: আধুনিক গবেষণায় বেশ কিছু মাইক্রোওর্গানিজমের উপর এই গাছ থেকে প্রাপ্ত কিছু অ্যান্টি-ব্যাকটিরিয়াল উপাদানের কার্যকারিতা সম্পর্কে জানতে পারা গেছে। বিশেষত এই গাছের পাতা থেকে পাওয়া কিছু উপাদান যে "স্ট্রেপটোকক্কাস" জাতীয় ব্যাকটিরিয়া প্রতিরোধে যথেষ্ট কার্যকরী তার প্রমাণ পাওয়া গেছে। ফলে মুখ ও নাকের বিভিন্ন ইনফেকশন এবং গলাজ্বালা দূর করার ঔষধ প্রস্তুতিতেও বর্তমানে এই গাছ ব্যবহার করার যথেষ্ট সম্ভাবনা দেখা দিয়েছে। গবেষণায় আরও দেখা গেছে, এই গাছের মূল কার্ডিয়াক গ্লাইকোসাইডসের অত্যন্ত মূল্যবান উৎস। ফলে বিভিন্ন ধরণের হৃদরোগের ওষুধ তৈরির ক্ষেত্রেও তা কাজে লাগার যথেষ্ট সম্ভাবনা আছে। ক্যানসার প্রতিরোধের ক্ষেত্রেও এই গাছের কাণ্ডের বাকলে জমা হওয়া মিথানল ও ডাইক্লোরোমিথেন থেকে দু' ধরণের সাইটোটক্সিক কার্ডিয়াক গ্লাইকোসাইড - স্ট্রেবলোসাইড ও মানসোনিনকে পৃথক করা সম্ভব হয়েছে, যাদের ক্যানসার প্রতিরোধী কার্যকারিতা উল্লেখযোগ্য।


title: কেওড়া

text: কেওড়া দ্রুত বর্ধনশীল গাছ। এর গড় উচ্চতা ২০ মিটার। এ গাছের পাতা চিকন, ফল আকারে ছোট ও গোলাকার , এই ফল টক বা অম্ল স্বাদের। এই ফলের বহিত্বক সাধারণত খাদ্য হিসেবে ব্যবহার করা হয়। সুন্দরবন এবং এর পাশ্ববর্তী এলাকার মানুষ এর ফল থেকে একধরণের সুস্বাদু খাবার বানিয়ে থাকে । লবনাক্ত মাটিতে জন্ম নেওয়া এই উদ্ভিদে স্বাসমূল দেখা যায়। জোয়ার ভাটার জলে পুষ্ট সুন্দরবনে স্বাসমূল এই গাছের বায়ুতে থাকা উপাদান গুলো গ্রহণ করতে সাহায্য করে। মিষ্টি জলের এলাকাতে এই গাছ জন্মেনা বললেই চলে । কেওড়া গাছের পাতা ও ফল হরিণ ও বানরের প্রিয় খাবার। এই গাছের নিচে হরিণ ও বানরের দল বেশি দেখা যায়। এ গাছের কাঠ ঘরের বেড়া, দরজা-জানালা ইত্যাদি তৈরিতে ব্যবহৃত হয়।


title: ব্রি ধান

text: এটি রোপা আমন মৌসুমের উপযোগী একটি আলোক সংবেদনশীল ধান। এ ধান চারা ও থোড় অবস্থায় ৮ ডিএস/মিটার লবণাক্ততা প্রতিরোধ করতে পারে। দেশের উপকূলীয় অঞ্চলের যে জমিতে রাজাশাইল, কাজলশাইল, পাটনাই, মরিচশাইল ইত্যাদি স্থানীয় জাতের চাষাবাদ হচ্ছে ঐ সব জমিতে এ জাতের প্রতি হেক্টরে ফলন ৪.০-৪.৫ টন। এ জাতের গাছ মজবুত। প্রচলিত জাতের মতো এর ডিগপাতা একটু চওড়া, কিন' গাছ উচ্চতায় অনেকটা ছোট। এর জীবনকাল ব্রি ধান ৪০-এর চেয়ে এক সপ্তাহ নাবী। জাতটির চারা প্রয়োজনে ৩০-৫০ দিনের হলে এক হাঁটু পরিমাণ পানিতে সহজেই রোপণ করা যায়। ধানে কোন শুঙ নেই। আবার দেখতে বিআর ২৩ এর অনুরূপ, কিন' জীবনকাল ৮-১০ দিন আগাম।


title: বাংলাদেশে জলবায়ু পরিবর্তনের প্রভাব

text: এসব ছাড়াও খরার কারণে ধান, পাটসহ অন্যান্য ফসল ও সবজির চাষ ক্ষতিগ্রস্থ হয়ে থাকে। মার্চ-এপ্রিলের খরা, চাষের জমি তৈরিতে অসুবিধার সৃষ্টি করে, ফলে বোনা আমন, আউশ ও পাট চাষ যথাসময়ে করা যায় না। মে-জুন মাসের খরা, মাঠের উঠতি বোনা আমন, আউশ ও পাটের চাষকে বাধাগ্রস্ত করে। আগস্ট মাসের খরা, রোপা আমন চাষকে বাধাগ্রস্থ করে। সেপ্টেম্বর-অক্টোবর মাসের খরা, বোনা ও রোপা আমন ধানের উৎপাদন কমিয়ে দেয় এবং ডাল ও আলুর চাষকে বিলম্বিত করে। কাঁঠাল, লিচু, কলা প্রভৃতি ফলের গাছ অতিরিক্ত খরায় মারা যায়। এছাড়া শীতকালীন সবজি ও আখ চাষও ব্যাপকভাবে ক্ষতিগ্রস্থ হয়।


title: মূলা

text: সম্পূর্ণভাবে আলো পড়লে মূলা ভাল জন্মায়, বেলে দো-আশ মাটি যার সাথে মাটির পি এইচ ৬.৫ থেকে ৭.০, কিন্তু দেরীতে লাগানো ফসলে ভাল মাটি হল কাদাযুক্ত মাটি। মাটি রোদের তাপে শুকনা হয় এবং শুকনা আবহাওয়ায় মাটিতে শক্ত আবরণ পড়ে যা মোটেই ভাল নয় এবং এটি বীজের অঙ্কুরোধগমকে দুর্বল করতে পারে। পুনরায় বীজ রোপনের দ্বারা ফসল সংগ্রহের সময় বৃদ্ধি পেতে পারে, যা এক স্পাহের মত । গরম আবহাওয়ার জন্য, মূলা সাধারণত শরৎকাল রোপিত হয়। যে বীজ রোপিত হয় তার গভীরতা প্রভাব ফেলে বীজের আকৃতির উপর। ছোট মূলার জন্য পরামর্শ দেওয়া হয় ১ সে.মি. (০.৪ ইনচি) গভীর করতে এবং ৪ সে.মি (১.৬ ইনচি) গভীর করা হয় বড় মূলার জন্য। বড় হওয়ার সময়ে, ফসলের জন্য জল এবং আগাছা নির্মুল প্রয়োজন, এবং পরিস্থিতি অনুযায়ী সেচ প্রয়োজন হতে পারে।


title: ঘৃতকুমারী

text:
ঘৃতকুমারী বহুজীবী ভেষজ উদ্ভিদ এবং দেখতে অনেকটা আনারস গাছের মত। এর পাতাগুলি পুরু, দুধারে করাতের মত কাঁটা এবং ভেতরে লালার মত পিচ্ছিল শাঁস থাকে। সবরকম জমিতেই ঘৃতকুমারী চাষ সম্ভব, তবে দোঁআশ ও অল্প বালি মিশ্রিত মাটিতে গাছের বৃদ্ধি ভালো হয়। নিয়মিত জলসেচের দরকার হলেও গাছের গোড়ায় যাতে জল না থাকে সেদিকে লক্ষ্য রাখতে হবে। সাধারণতঃ শেকড় থেকে গজানো ডাল বা ‘শাখা’-এর সাহায্যে এই গাছের বংশবৃদ্ধি হয়।
এই ঘৃতকুমারীতে রয়ছে ২০ রকমের খনিজ। মানবদেহের জন্য যে ২২টা এএমিনো অ্যাসিড প্রয়োজন এতে বিদ্যমান। এছাড়াও ভিটামিন A, B1, B2, B6, B12, C এবং E রয়েছে।


title: মাটি

text: সুষ্ঠুভাবে মাছ চাষ ব্যবস্থাপনায় পুকুর তৈরির জন্য দোঁআশ ও বেলে-দোঁআশ মাটি সবচেয়ে ভাল। এ ধরনের মাটি সহজে পানি ধারণ করে রাখতে পারে। মাটির পিএইচ (PH)-এর মাত্রা ৫.০ এর উপরে থাকা সমীচীন। মাটিতে বিদ্যমান পুষ্টি পদার্থ ও পিএইচ-এর ওপর ভিত্তি করে মাটিকে সাধারণতঃ ৩ ভাগে ভাগ করা যায়। যেমন- উচ্চ উৎপাদনশীল, মধ্যম উৎপাদনশীল ও নিম্ন উৎপাদনশীল (সারণি-১)।


title: নেরিকা (ধান)

text: এই ধান প্রতিকূলতা সহিষ্ণু। এই ধান পোকাসহিষ্ণু। বেশি। লবণাক্ত মাটিতে এই ধানের চাষ সম্ভব।এই ধান খরাসহিষ্ণু। বৃষ্টিনির্ভর উঁচু জমিতে চাষাবাদের জন্য উপযুক্ত। এই ধান গাছের শেকড়, মাটির গভীরে এক মিটার পর্যন্ত প্রবেশ করতে পারে। ফলে গাছ খুব শক্ত, মজবুত হয় এবং মাটির গভীর থেকে খাদ্য উৎপাদন ও পানি সংগ্রহ করতে পারে। ধান ঝরে পড়ে না। ফলে কাটার সময় ফসলের কোন ক্ষতি হওয়ার আশঙ্কা নেই। এই ধান পাকার পরও গাছ সবুজ ও শক্ত থাকে। ফলে ফসল বিনষ্ট হয় না। সুন্দর সোনালি রঙের কারণে অনেক দূর থেকেই নেরিকা ধান শনাক্ত করা যায়।